സൃഷ്ടികളില് രാഷ്ട്രീയം പ്രതിഫലിക്കുന്നത് സ്വാഭാവികമെന്ന് യുവ സംവിധായകര് - Janayugom Online\nHome / News / Kerala / സൃഷ്ടികളില് രാഷ്ട്രീയം പ്രതിഫലിക്കുന്നത് സ്വാഭാവികമെന്ന് യുവ സംവിധായകര്\nKerala Cinema Most Trending News District News Thiruvananthapuram Entertainment\nതിരുവനന്തപുരം: ചെറിയ മുതല്‍മുടക്കില് നല്ല ചിത്രങ്ങള് സൃഷ്ടിക്കാനാകുമെന്നും അതില് രാഷ്ട്രീയം കടന്നുവരുന്നത് സ്വാഭാവികമാണെന്നും യുവ സംവിധായകര്. രാജ്യാന്തര ഡോക്യുമെന്ററിഹ്രസ്വ ചലച്ചിത്ര മേളയുടെ ഭാഗമായി മീറ്റ് ദ പ്രസ്സില് പങ്കെടുക്കവെ രാഹുല് ജെയിന്, ശില്പ ഗുലാത്തി, കോയല് സെന് തുടങ്ങിയവരാണ് ഈ അഭിപ്രായം പങ്കുവെച്ചത്.\nജീവിത സാഹചര്യങ്ങളുടെ നേര്‍ക്കാഴ്ചകള് ഒരുക്കുമ്പോള് ബോധപൂര്‍വ്വമല്ലെങ്കിലും അതില് കലാകാരുടെ രാഷ്ട്രീയം കടന്നുവരുമെന്ന് രാഹുല് ജെയിന് പറഞ്ഞു. വേണ്ടെന്ന് തീരുമാനിച്ചാലും ചിത്രങ്ങളില് അത് പ്രതിഫലിക്കുമെന്നും ഓരോ ദൃശ്യങ്ങളിലും അത് പ്രകടമാകുമെന്നും മെഷീന്‍സ് എന്ന ചിത്രത്തിന്റെ സംവിധായകന് രാഹുല് വ്യക്തമാക്കി. മനുഷ്യന് ഭയപ്പെടാതെ ജീവിക്കാന് പ്രതീക്ഷയും ഉത്സാഹവും പകരുന്ന കഥകള് പ്രചോദനമാകുമെന്ന് മറാത്തി സംവിധായിക വൈശാലി കെന്‍ഡാലെ പറഞ്ഞു.\nജീവിതത്തിന്റെ സൂക്ഷ്മാംശങ്ങളിലാണ് താന് സാധ്യതകള് കണ്ടെത്തുന്നതെന്നായിരുന്നു ലോക്ക് ആന്റ് കീ യുടെ സംവിധായിക ശില്പാ ഗുലാത്തി യുടെ അഭിപ്രായം. സംവിധായകരായ അരികര സുധന്, അമൃത വാര്യര്, സേതുലക്ഷ്മി മുരളീധരന്, സായ് കൃഷ്ണ, ഗൗതം ഗുലാത്തി, ബിശ്വരഞ്ജന് പ്രധാന്, ധ്രുവ് സജിത, ജസീര് തെക്കേക്കര, ഷിജിത് കല്യാടന് തുടങ്ങിയവര് പങ്കെടുത്തു.\nആവിഷ്‌ക്കാര സ്വാതന്ത്ര്യത്തിനെതിരെയുള്ള കടന്നാക്രമണങ്ങള്‍ക്കെതിരെ ഒറ്റക്കെട്ടായി രംഗത്തിറങ്ങണം: സി എന് ചന്ദ്രന്\nകേരളത്തിലെ അഞ്ച് മണ്ഡലങ്ങളില് ഉപതെരഞ്ഞെടുപ്പ് ഒക്ടോബര്21 ന്


കാസര്‍ഡോഡ്2ന്യൂറോളജി ഡോക്ടര്‍മാര് കൂടി - Express Herald കാസര്‍ഡോഡ്2ന്യൂറോളജി ഡോക്ടര്‍മാര് കൂടി Cassardode2Neurology Doctors Also\nതിരുവനന്തപുരം: കാസര്‍ഗോഡ് ജില്ലയില് രണ്ട് ന്യൂറോളജി ഡോക്ടര്‍മാരുടെ തസ്തിക സൃഷ്ടിക്കാന് മന്ത്രിസഭാ യോഗം അനുമതി നല്‍കിയതായി ആരോഗ്യ വകുപ്പ് മന്ത്രി വീണാ ജോര്‍ജ് അറിയിച്ചു. എന്‍ഡോസള്‍ഫാന് ദുരിതബാധിതരുടെ പ്രത്യേക സാഹചര്യം പരിഗണിച്ചാണ് ആരോഗ്യ വകുപ്പില് രണ്ട് തസ്തികകള്\nസൃഷ്ടിച്ചത്. കാസര്‍ഗോഡ് ജനറല് ആശുപത്രിയിലും കാഞ്ഞങ്ങാട് ജില്ലാ ആശുപത്രിയിലും ന്യൂറോളജി വിഭാഗത്തില് ഓരോ കണ്‍സള്‍ട്ടന്റ് തസ്തിക വീതമാണ് സൃഷ്ടിച്ചത്. കാസര്‍ഗോഡ് മെഡിക്കല് കോളേജില് ന്യൂറോളജി വിഭാഗം ഡോക്ടറുടെ സേവനം അടുത്തിടെ ലഭ്യമാക്കിയിരുന്നു. അത് കൂടാതെയാണ് പുതിയ2തസ്തികകള് സൃഷ്ടിച്ചത്. എന്‍ഡോസള്‍ഫാന് ദുരിത ബാധിതരുടെ ദീര്‍ഘനാളായുള്ള ആവശ്യമാണ് ഇതിലൂടെ നടപ്പിലാക്കിയത്.\nകാസര്‍ഗോഡ് ആരോഗ്യ രംഗത്തെ ശക്തിപ്പെടുത്താനുള്ള ശ്രമത്തിലാണ് സര്‍ക്കാര്. ഇതിന്റെ ഭാഗമായി കാസര്‍ഗോഡ് മെഡിക്കല് കോളേജില് ഒപി വിഭാഗം പ്രവര്‍ത്തനം ആരംഭിച്ചു. മെഡിക്കല്, പീഡിയാട്രിക് ഒപികളാണ് ആദ്യഘട്ടത്തില് ആരംഭിച്ചത്. ന്യൂറോളജി, റുമറ്റോളജി, നെഫ്രോളജി വിഭാഗം സ്‌പെഷ്യാലിറ്റി ഡോക്ടര്‍മാരുടെ സേവനവും ഉറപ്പ് വരുത്തി. സര്‍ജറി, ഇഎന്‍ടി, ഒഫ്ത്താല്‍മോളജി, ദന്തല് ഒപികള് തുടങ്ങുവാനുള്ള പ്രവര്‍ത്തനങ്ങള് പുരോഗമിക്കുന്നു. നിലവിലെ ഒപിയ്ക്കാവശ്യമായ ജീവനക്കാരും മരുന്നുകളും മറ്റ് സാമഗ്രികളും സജ്ജമാക്കിയിട്ടുണ്ട്.\nCassardode2Neurology Doctors Also


മാനസിക പ്രശ്‌നം: ക്രിക്കറ്റിൽ നിന്ന് അവധിയെടുത്ത് ഗ്ലെൻ മാക്‌സ്‌വ...\nമാനസിക പ്രശ്‌നം: ക്രിക്കറ്റിൽ നിന്ന് അവധിയെടുത്ത് ഗ്ലെൻ മാക്‌സ്‌വെൽ\nശ്രീലങ്കക്കെതിരായ മത്സരങ്ങൾക്കിടെയാണ് മാക്‌സ് വെൽ ചില പ്രശ്‌നങ്ങൾ നേരിടുന്നുവെന്ന കാര്യം തന്റെ ശ്രദ്ധയിൽപ്പെട്ടതെന്നും അദ്ദേഹത്തിന്റെ ചിരിയിൽ നിന്നാണ് ഇത് വ്യക്തമായതെന്നും കോച്ച് ജസ്റ്റിൻ ലാംഗർ\n31 Oct, 2019 at 08:05 AM\nഓൾറൗണ്ടർ ഗ്ലെൻ മാക്‌സ്‌വെൽ മാനസികാരോഗ്യ ചികിത്സക്കായി ക്രിക്കറ്റിൽ നിന്ന് അവധിയെടുക്കുന്നതായി ക്രിക്കറ്റ് ഓസ്‌ട്രേലിയ. സ്വന്തം നാട്ടിൽ ശ്രീലങ്കക്കും പാകിസ്താനുമെതിരെ നടക്കുന്ന ട്വന്റി 20 മത്സരങ്ങളിൽ 31-കാരനായ താരം കളിക്കില്ല. ചില മാനസിക പ്രശ്‌നങ്ങളാൽ മാക്‌സ്‌വെൽ ബുദ്ധിമുട്ടുന്നതായും അതിനാൽ കുറച്ചുകാലം അവധിയെടുക്കാൻ തീരുമാനിച്ചതായും ടീം സൈക്കോളജിസ്റ്റ് ഡോ. മൈക്കൽ ലോയ്ഡ് പറഞ്ഞു. 2020-ലെ ട്വന്റി 20 ലോകകപ്പിനുമുമ്പായി താരം കളിക്കളത്തിൽ തിരിച്ചെത്തുമെന്നാണ് പ്രതീക്ഷ.\n'തന്റെ മാനസികാരോഗ്യവുമായി ബന്ധപ്പെട്ട ചില പ്രശ്‌നങ്ങൾ ഗ്ലെൻ മാക്‌സ്വെൽ നേരിടുന്നുണ്ട്. അക്കാരണത്താൽ അദ്ദേഹം കളിയിൽ നിന്ന് ചെറിയൊരു ഇടവേള എടുക്കുകയാണ്. ഈ പ്രശ്‌നങ്ങൾ കണ്ടെത്തുന്നതിലും സപ്പോർട്ട് സ്റ്റാഫുമായി സഹകരിക്കുന്നതിൽ ഗ്ലെൻ സജീവമായിരുന്നു.' ഡോ. ലോയ്ഡ് പറഞ്ഞു.\nക്രിക്കറ്റ് ഓസ്ട്രേലിയ പുറത്തിറക്കിയ പ്രസ്താവന\nകഴിഞ്ഞ പന്ത്രണ്ട് മാസത്തിനിടെ അദ്ദേഹം ബുദ്ധിമുട്ടുന്നതായി എനിക്ക് സംശയമുണ്ടായിരുന്നു. ശ്രീലങ്കക്കെതിരായ ആദ്യ മത്സരത്തിന്റെ തലേന്ന് അദ്ദേഹത്തിൽ പഴയ പ്രസരിപ്പും ഉത്സാഹവും കണ്ടില്ല. എന്നിട്ടും അദ്ദേഹം നന്നായി കളിച്ചു. മുഖംമൂടിക്കുള്ളിൽ മാക്‌സ്‌വെൽ എന്തോ ഒളിക്കുന്നുണ്ടെന്ന് എനിക്കുതോന്നി.\nശ്രീലങ്കക്കെതിരായ മത്സരങ്ങൾക്കിടെയാണ് മാക്‌സ് വെൽ ചില പ്രശ്‌നങ്ങൾ നേരിടുന്നുവെന്ന കാര്യം തന്റെ ശ്രദ്ധയിൽപ്പെട്ടതെന്നും അദ്ദേഹത്തിന്റെ ചിരിയിൽ നിന്നാണ് ഇത് വ്യക്തമായതെന്നും ഓസ്‌ട്രേലിയൻ കോച്ച് ജസ്റ്റിൻ ലാംഗർ പറഞ്ഞു. 'കഴിഞ്ഞ പന്ത്രണ്ട് മാസത്തിനിടെ അദ്ദേഹം ബുദ്ധിമുട്ടുന്നതായി എനിക്ക് സംശയമുണ്ടായിരുന്നു. ശ്രീലങ്കക്കെതിരായ ആദ്യ മത്സരത്തിന്റെ തലേന്ന് അദ്ദേഹത്തിൽ പഴയ പ്രസരിപ്പും ഉത്സാഹവും കണ്ടില്ല. എന്നിട്ടും അദ്ദേഹം നന്നായി കളിച്ചു. മുഖംമൂടിക്കുള്ളിൽ മാക്‌സ്‌വെൽ എന്തോ ഒളിക്കുന്നുണ്ടെന്ന് എനിക്കുതോന്നി. ആളുകൾ അത്ര സുഖത്തിലല്ല എന്ന് തോന്നുമ്പോൾ കൂടെയുള്ളവർക്ക് അക്കാര്യം മനസ്സിലാകും. അഡലെയ്ഡ് മത്സരത്തിന്റെ മുമ്പ് ഞാൻ ഇക്കാര്യം ചോദിച്ചപ്പോൾ മാക്‌സ്‌വെൽ പറഞ്ഞത് എനിക്ക്് കുറച്ചു നേരം സംസാരിക്കണം എന്നാണ്. തന്റെ കാര്യങ്ങൾ അത്ര ശരിയല്ല എന്ന് തുറന്നുപറയാനുള്ള ധൈര്യം അദ്ദേഹം കാണിച്ചു.' - ലാംഗർ പറഞ്ഞു.\nമാനസികാരോഗ്യം വീണ്ടെടുക്കാൻ എല്ലാവരും മാക്‌സ്‌വെല്ലിന്റെ കൂടെയുണ്ടാകുമെന്നും അദ്ദേഹത്തിന്റെ കുടുംബത്തിന് പൂർണ പിന്തുണ നൽകുമെന്നും എക്‌സിക്യൂട്ടീവ് ജനറൽ മാനേജർ ബെൻ ഒളിവർ പറഞ്ഞു. 'ഗ്ലെന്നിന്റെയും കുടുംബത്തിന്റെയും സ്വകാര്യത എല്ലാവരും ബഹുമാനിക്കണമെന്ന് ഞങ്ങൾ അഭ്യർത്ഥിക്കുകയാണ്. അദ്ദേഹം സവിശേഷ കളിക്കാരനാണ്, ഓസ്‌ട്രേലിയൻ ടീമിന്റെ അവിഭാജ്യ ഘടകവും. അടുത്ത വേനലിൽ അദ്ദേഹം ടീമിനൊപ്പമുണ്ടാകുമെന്നാണ് കരുതുന്നത്.' ഒലിവർ കൂട്ടിച്ചേർത്തു.


ഗുരുതരമായ ഒരു ആരോഗ്യപ്രശ്‌നമുണ്ടെങ്കിൽ എനിക്ക് എന്ത് ചെയ്യാൻ കഴിയും? (ഭാഗം 3) | യുവജനങ്ങൾ ചോദിക്കുന്നു\nഭാഷ അമാറിക് അര്‍മേനിയന് അറബി (ലബനന്) അറബിക് അല്‍ബേനിയന് അസര്‍ബയ്‌ജാനി അസര്‍ബയ്‌ജാനി (സിറിലിക്) ആഫ്രിക്കാന്‍സ് ഇംഗ്ലീഷ് ഇന്‍ഡൊനീഷ്യന് ഇബാന് ഇബോ ഇറ്റാലിയന് ഇലോക്കോ ഇവെ ഉക്രേനിയന് എസ്‌റ്റോണിയന് ഒട്ടെട്ടേല ഒറോമോ കംബോഡിയന് കസഖ് കസഖ് (അറബിക്) കിന്യര്‍വണ്ട കിര്‍ഗിസ് കിറുണ്ടി കൊറിയന് ക്രൊയേഷ്യന് ഗ്രീക്ക് ചിചെവ ചിറ്റോംഗ ചെക് ചൈനീസ് കാന്‍റൊണീസ് (പരമ്പരാഗതം) ചൈനീസ് കാന്‍റൊണീസ് (ലളിതം) ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജാപ്പനീസ് ജോര്‍ജിയന് ടര്‍ക്കിഷ് ടാറ്റര് ടീവ് ടെറ്റും ഡിലി ട്‌സോംഗ ഡച്ച് ഡാനിഷ് തഗലോഗ് തായ് തുര്‍ക്കമന് തെലുങ്ക് നോര്‍വീജിയന് പാങ്‌ഗാസിനന് പോര്‍ച്ചുഗീസ് പോര്‍ച്ചുഗീസ് (പോര്‍ച്ചുഗല്) പോളിഷ് ഫിന്നിഷ് ഫൊണ് ഫ്രഞ്ച് ബള്‍ഗേറിയന് ബിസ്‌ലാമ ബ്രസീലിയന് ആംഗ്യഭാഷ മലഗാസി മലയാളം മലായ് മസിഡോണിയന് മാള്‍ട്ടീസ് മ്യന്‍മര് യോറുബ റഷ്യന് റൊമാനിയന് ലിംഗാല ലിത്വാനിയന് വിയറ്റ്‌നമീസ് ഷോണ സിംഹള സിബെമ്പ സുലു സെട്സ്വാന സെപ്പിടി സെബുവാനോ സെര്‍ബിയന് സെര്‍ബിയന് (റോമന്) സ്പാനിഷ് സ്ലൊവാക് സ്ലൊവേനിയന് സ്വാഹിലി സ്വീഡിഷ് ഹംഗേറിയന് ഹിലിഗായ്‌നോന് ഹീബ്രൂ ഹോസ ഹൗസ\nനല്ല ചുറുചുറുക്കും ഉത്സാഹവും തോന്നുന്ന ഒരു കാലഘട്ടമാണ് കൗമാരം. എന്നാൽ, ഈ പ്രായത്തിലുള്ള ചിലർ ഗുരുതരമായ ആരോഗ്യപ്രശ്‌നങ്ങൾ നേരിടുന്നു. നിങ്ങളുടെ കാര്യത്തിൽ ഇത് സത്യമാണോ? എങ്കിൽ, യഹോവയുടെ സാക്ഷികളായ വ്‌ലോറിയ, ജസ്റ്റിൻ, നിസ എന്നിവരുടെ അനുഭവങ്ങൾ നിങ്ങൾക്ക് പ്രചോദനമേകും. അനുദിനം മോശമായിക്കൊണ്ടിരിക്കുന്ന ആരോഗ്യപ്രശ്‌നങ്ങളുമായി അവർ പൊരുത്തപ്പെട്ടുപോകുന്നത് എങ്ങനെയെന്ന് ശ്രദ്ധിക്കുക.\n14 വയസ്സുള്ളപ്പോൾമുതൽ ഫൈബ്രോമയാൾജിയ (ശരീരമാസകലം വേദനയുണ്ടാക്കുന്ന ഒരു രോഗം) എന്ന രോഗത്തിന് അടിമയാണ് ഞാൻ. 20 വയസ്സ് ആയപ്പോഴേക്കും ആർത്രൈറ്റിസ്, ലൂപസ്, ലൈം എന്നീ രോഗങ്ങളും എന്നെ ബാധിച്ചു. എല്ലായ്‌പോഴും തളർച്ച അനുഭവപ്പെടുന്നതിനാൽ ആഗ്രഹിക്കുന്ന കാര്യങ്ങളൊന്നും എനിക്ക് ചെയ്യാൻ കഴിയില്ല. ചില സമയങ്ങളിൽ അരമുതൽ താഴേയ്‌ക്ക് തളർന്നുപോകുകയും എനിക്ക് വീൽച്ചെയറിന്റെ സഹായം വേണ്ടിവരികയും ചെയ്യും.\nഒന്ന് എഴുതുകയോ ഒരു പാത്രത്തിന്റെ അടപ്പ് എടുത്ത് മാറ്റുകയോ പോലുള്ള നിസ്സാരകാര്യങ്ങൾ ചെയ്യാൻ കഴിയാതെ വരുമ്പോൾ എനിക്ക് അനുഭവപ്പെടുന്ന മാനസികസമ്മർദം ആണ് ഇതിനെക്കാളൊക്കെ എന്നെ ബാധിക്കുന്നത്. കുട്ടികളെല്ലാം ഓടിച്ചാടി നടക്കുന്നതു കാണുമ്പോൾ “എനിക്ക് അങ്ങനെയൊന്നും ചെയ്യാൻ കഴിയുന്നില്ലല്ലോ, ഞാൻ ഒരു പരാജയമാണ്” എന്നൊക്കെ ചിന്തിക്കാറുണ്ട്.\nസന്തോഷകരമെന്നു പറയട്ടെ, എന്റെ കുടുംബാംഗങ്ങൾ മാത്രമല്ല, ഞാൻ സഹവസിക്കുന്ന യഹോവയുടെ സാക്ഷികളുടെ സഭയിലെ സഹോദരങ്ങളും എനിക്കുവേണ്ട സഹായം ചെയ്‌തുതരാറുണ്ട്. സഭയിലുള്ളവർ മിക്കപ്പോഴും എന്നെ സന്ദർശിക്കുന്നതിനാൽ ഒറ്റയ്‌ക്കാണെന്ന തോന്നൽ എനിക്കില്ല. പലരും എന്നെ കൂടിവരവുകൾക്ക് ക്ഷണിക്കാറുണ്ട്, വീൽച്ചെയറിൽനിന്ന് എഴുന്നേൽപ്പിച്ച് കാറിൽ കയറ്റാനും ഇറക്കാനും ഒക്കെ ബുദ്ധിമുട്ടാണെങ്കിൽപ്പോലും!\nആരോഗ്യപ്രശ്‌നങ്ങളുടെ ബുദ്ധിമുട്ട് എത്രത്തോളമുണ്ടെന്ന് അറിയാവുന്നതിനാൽ സഭയിലെ പ്രായമേറിയവരിൽനിന്ന് വിശേഷാൽ എനിക്ക് സഹായം ലഭിക്കുന്നു. നമ്മുടെ പരിമിതികൾ അംഗീകരിക്കേണ്ടതുണ്ടെന്നും മറ്റുള്ളവരെപ്പോലെ കാര്യങ്ങൾ ചെയ്യാൻ കഴിയാത്തതിൽ കുറ്റബോധം തോന്നേണ്ടതില്ലെന്നും മനസ്സിലാക്കാൻ അവർ എന്നെ സഹായിച്ചു. സഭയിലായിരിക്കുമ്പോഴും ശുശ്രൂഷയിലായിരിക്കുമ്പോഴും ആണ് ഞാൻ ഏറ്റവും അധികം സന്തോഷവതിയായിരിക്കുന്നതെന്ന് എനിക്ക് ആത്മാർഥമായി പറയാൻ കഴിയും. (എബ്രായർ 10:25) രോഗങ്ങൾ ഉണ്ടെങ്കിലും അത്തരം സന്ദർഭങ്ങളിൽ, മറ്റുള്ളവരെപ്പോലെയുള്ള ഒരു ആൾ തന്നെയാണു ഞാനും എന്ന് എനിക്ക് തോന്നാറുണ്ട്.\nപ്രയാസങ്ങൾ സഹിക്കേണ്ടതിന് ആവശ്യമായ സഹായങ്ങൾ യഹോവ നമുക്ക് ചെയ്‌തുതരുമെന്ന കാര്യം ഞാൻ എപ്പോഴും മനസ്സിൽപ്പിടിക്കുന്നു. ഉദാഹരണത്തിന്, ഒരു വ്യക്തിയിലെ ബാഹ്യമനുഷ്യൻ ക്ഷയിച്ചുകൊണ്ടിരിക്കുന്നെങ്കിലും ആന്തരികമനുഷ്യൻ “ഓരോ ദിവസവും പുതുക്കപ്പെടുകയാണ്” എന്ന് ബൈബിൾ പറയുന്നു. (2 കൊരിന്ത്യർ 4:16) അതുതന്നെയാണ് എനിക്ക് അനുഭവപ്പെടുന്നതും!\nചിന്തിക്കാൻ: ഗുരുതരമായ ഏതെങ്കിലും ഒരു രോഗം നിമിത്തം നിങ്ങൾ വേദന അനുഭവിക്കുകയാണെങ്കിൽ മറ്റുള്ളവരിൽനിന്ന് സഹായം സ്വീകരിക്കേണ്ടത് എന്തുകൊണ്ട്? നിങ്ങൾ ആരോഗ്യവാനാണെങ്കിൽ, രോഗിയായ ഒരു വ്യക്തിയെ എങ്ങനെ സഹായിക്കാൻ കഴിയും?—സുഭാഷിതങ്ങൾ 17:17.\nഞാൻ താഴെ വീണു. എനിക്ക് എഴുന്നേൽക്കാനാകുന്നില്ല. നെഞ്ചിന് ഭാരം അനുഭവപ്പെടുന്നതുകൊണ്ട് എനിക്ക് അനങ്ങാനായില്ല. പെട്ടെന്നുതന്നെ എന്നെ അടിയന്തിരവിഭാഗത്തിലേക്ക് മാറ്റി. എന്റെ പ്രശ്‌നം എന്താണെന്ന് ഡോക്‌ടർമാർക്ക് ആദ്യമൊന്നും പിടികിട്ടിയില്ല. ഈ സംഭവം പലതവണ ആവർത്തിച്ചു. ഒടുവിൽ അവർ ഒരു നിഗമനത്തിൽ എത്തിച്ചേർന്നു—ലൈം എന്ന രോഗം.\nലൈം രോഗം എന്റെ നാഡീവ്യൂഹത്തെ ഒന്നാകെ ബാധിച്ചു. ചികിത്സ ആരംഭിച്ചിട്ട് വളരെ വർഷങ്ങളായെങ്കിലും പലപ്പോഴും എനിക്ക് നിയന്ത്രിക്കാൻ കഴിയാത്ത വിധത്തിൽ വിറയൽ ഉണ്ടാകാറുണ്ട്. ചില ദിവസങ്ങളിൽ എന്റെ ശരീരം മുഴുവനും വേദനയായിരിക്കും. ചിലപ്പോൾ, വിരലുകൾപ്പോലും ഒന്നു ചലിപ്പിക്കാൻ കഴിയില്ല. സന്ധികളെല്ലാം ദ്രവിച്ചുപോയതുപോലെയാണ് എനിക്ക് അനുഭവപ്പെടുന്നത്.\n‘ഇത്ര ചെറുപ്പത്തിൽത്തന്നെ ഒരു രോഗിയായല്ലോ’ എന്ന് ഞാൻ എപ്പോഴും ചിന്തിക്കുമായിരുന്നു. അത് എന്നിൽ ദേഷ്യവും ഈർഷ്യയും ഉളവാക്കി. “ഈ അവസ്ഥയിലൂടെ കടന്നുപോകാൻ അനുവദിച്ചത് എന്തുകൊണ്ടാണ്” എന്ന് ഓരോ ദിവസവും ദൈവത്തോട് ഞാൻ കണ്ണുനീരോടെ ചോദിക്കുമായിരുന്നു. ദൈവം എന്നെ ഉപേക്ഷിച്ചിരിക്കുകയാണ് എന്നുപോലും ഞാൻ ചിന്തിക്കാൻ തുടങ്ങി. എന്നാൽ, ആ സമയത്താണ് ബൈബിളിൽ പറഞ്ഞിരിക്കുന്ന ഇയ്യോബിനെക്കുറിച്ച് ഞാൻ ചിന്തിച്ചത്. തനിക്ക് ഇത്രമാത്രം പ്രയാസങ്ങൾ നേരിടേണ്ടിവന്നത് എന്തുകൊണ്ടാണ് എന്ന് പൂർണമായി മനസ്സിലാക്കാൻ ഇയ്യോബിനായില്ല. എന്നിട്ടും, ഇയ്യോബ് ദൈവത്തോട് വിശ്വസ്‌തനായി നിലകൊണ്ടു. ഇത്രയധികം സങ്കീർണമായ പ്രശ്‌നങ്ങൾ അഭിമുഖീകരിച്ച ഇയ്യോബിന് അത് സാധിച്ചെങ്കിൽ എനിക്കും എന്തുകൊണ്ട് ആയിക്കൂടാ എന്നു ഞാൻ ചിന്തിച്ചു.\nസഭയിലെ മൂപ്പന്മാരുടെ പിന്തുണ എനിക്ക് വേണ്ടുവോളം ഉണ്ടായിരുന്നു. അവർ എപ്പോഴും എന്റെ രോഗവിവരം അന്വേഷിക്കും. മൂപ്പന്മാരിൽ ഒരാൾ, എപ്പോൾ വേണമെങ്കിലും അദ്ദേഹത്തോട് സംസാരിക്കാനുള്ള അനുവാദം തന്നു, അസമയത്തുപോലും! ഇത്തരം നല്ല സുഹൃത്തുക്കളെ തന്നതിന് ഞാൻ എല്ലാ ദിവസവും യഹോവയോട് എന്റെ നന്ദി പറയാറുണ്ട്.—യെശയ്യാവു 32:1, 2.\nഗുരുതരമായ ഒരു രോഗാവസ്ഥയിലാണ് നമ്മളെങ്കിൽ ഈ സാഹചര്യത്തെക്കുറിച്ച് യഹോവ ബോധവാനാണ് എന്ന ഏറ്റവും പ്രധാനപ്പെട്ട കാര്യം ചില സമയങ്ങളിൽ നമ്മൾ മറന്നുപോകുന്നു. ബൈബിൾ പറയുന്നു: “നിന്റെ ഭാരം യഹോവയുടെ മേൽ ഇടുക. ദൈവം നിന്നെ പുലർത്തും.” (സങ്കീർത്തനം 55:22) അതുതന്നെയാണ് ഞാൻ ഓരോ ദിവസവും ചെയ്യാൻ ശ്രമിക്കുന്നതും.\nചിന്തിക്കാൻ: ഒരു ആരോഗ്യപ്രശ്‌നം നിങ്ങൾക്കുണ്ടെങ്കിൽ മറ്റുള്ളവർക്ക് എങ്ങനെ നിങ്ങളെ സഹായിക്കാൻ കഴിയും?—സുഭാഷിതങ്ങൾ 24:10; 1 തെസ്സലോനിക്യർ 5:11.\nഎന്റെ കൗമാരപ്രായത്തിലാണ്, സന്ധികളെ ക്ഷയിപ്പിക്കുന്ന മാർഫൻ സിൻഡ്രോം എന്ന രോഗം എനിക്കുണ്ടെന്ന് കണ്ടെത്തുന്നത്. ഈ രോഗം ഹൃദയത്തെയും കണ്ണുകളെയും മറ്റ് പ്രധാനപ്പെട്ട അവയവങ്ങളെയും ബാധിക്കുന്നു. എല്ലാ ദിവസവും എനിക്ക് വേദന ഇല്ലെങ്കിലും വന്നുകഴിഞ്ഞാൽ അത് കഠിനമായിരിക്കും.\nഎനിക്ക് രോഗമുണ്ടെന്ന് അറിഞ്ഞ ആ നിമിഷം ഞാൻ പൊട്ടിക്കരഞ്ഞു. ഇന്ന് ആസ്വദിക്കുന്ന പല കാര്യങ്ങളും എനിക്ക് ഭാവിയിൽ ചെയ്യാനാവില്ലല്ലോ എന്നോർത്ത് ഞാൻ വളരെ വിഷമിച്ചു. ഉദാഹരണത്തിന്, ഡാൻസ് ചെയ്യുന്നത് എനിക്ക് വളരെയധികം ഇഷ്ടമാണ്. എന്നാൽ വരുംദിനങ്ങളിൽ ഒരുപക്ഷെ, വേദന കാരണം ഡാൻസ് ചെയ്യാനോ എന്തിന്, ഒന്നു നടക്കാൻപോലും കഴിയുമോ എന്ന് ഞാൻ ചിന്തിച്ചു. ഭാവിയെക്കുറിച്ച് ഓർത്തപ്പോൾ എനിക്ക് വല്ലാത്ത പേടി തോന്നി.\nഈ സാഹചര്യത്തിൽ എന്റെ ചേച്ചി എനിക്ക് വലിയ ഒരു താങ്ങായിരുന്നു. എന്നിലേക്കുതന്നെ ഉൾവലിയുന്ന ആ സാഹചര്യത്തിൽനിന്ന് കരകയറാൻ ചേച്ചി എന്നെ സഹായിച്ചു. ഭയപ്പാടോടെ ജീവിക്കരുതെന്നും അത് നമ്മുടെ ജീവിതം തകർക്കുമെന്നും ചേച്ചി എനിക്ക് പറഞ്ഞുതന്നു. മാത്രമല്ല, പ്രാർഥനയിൽ ഉറ്റിരിക്കാനും ചേച്ചി എന്നെ പ്രോത്സാഹിപ്പിച്ചു. കാരണം, നമ്മൾ ആയിരിക്കുന്ന സാഹചര്യത്തെക്കുറിച്ച് പൂർണമായി അറിയാവുന്നത് യഹോവയ്‌ക്ക് മാത്രമാണ്!—1 പത്രോസ് 5:7.\nഎന്നെ വളരെയധികം പ്രോത്സാഹിപ്പിച്ച തിരുവെഴുത്താണ് സങ്കീർത്തനം 18:6. അത് ഇങ്ങനെ പറയുന്നു: “എന്റെ കഷ്ടതയിൽ ഞാൻ യഹോവയെ വിളിച്ചപേക്ഷിച്ചു; സഹായത്തിനായി ഞാൻ നിരന്തരം എന്റെ ദൈവത്തെ വിളിച്ചു. ദൈവം ആലയത്തിൽനിന്ന് എന്റെ സ്വരം കേട്ടു. സഹായത്തിനായുള്ള എന്റെ നിലവിളി ദൈവത്തിന്റെ കാതിലെത്തി.” യഹോവയോട് പ്രാർഥിക്കുകയും സഹിച്ചുനിൽക്കാനുള്ള ശക്തിക്കായി അപേക്ഷിക്കുകയും ചെയ്യുമ്പോൾ യഹോവ കേൾക്കുമെന്നും എനിക്ക് ഉത്തരമരുളുമെന്നും മനസ്സിലാക്കാൻ ആ തിരുവെഴുത്ത് എന്നെ സഹായിച്ചു. എന്നെ സഹായിക്കാനായി എല്ലായ്‌പോഴും യഹോവയുണ്ട്.\nഉണ്ടായ ഒരു ദുരന്തത്തെപ്രതി സങ്കടം തോന്നുകയോ മനസ്സ് ഇടിഞ്ഞുപോകുകയോ ചെയ്യുന്നത് സ്വാഭാവികം മാത്രമാണെന്നു ഞാൻ പഠിച്ചു. എന്നാൽ, അത്തരം വികാരങ്ങൾ നമ്മുടെ ജീവിതത്തെ തകർക്കാനോ ദൈവവുമായുള്ള ബന്ധത്തെ ബാധിക്കാനോ അനുവദിക്കാതിരിക്കാൻ നമ്മൾ പ്രത്യേകം ശ്രദ്ധിക്കണം. കാരണം, നമ്മുടെ പ്രശ്‌നങ്ങൾക്കുള്ള ഉത്തരവാദി ദൈവമല്ല, ജീവിതത്തിൽ ദൈവത്തിന് ഒന്നാം സ്ഥാനം കൊടുക്കുന്നെങ്കിൽ ദൈവം നമ്മെ ഉപേക്ഷിക്കുകയുമില്ല.—യാക്കോബ് 4:8.\nചിന്തിക്കാൻ: നമ്മുടെ കഷ്ടപ്പാടുകൾക്ക് ദൈവമാണോ ഉത്തരവാദി?—യാക്കോബ് 1:13.\nപങ്കുവെക്കുക പങ്കുവെക്കുക ഗുരുതരമായ ഒരു ആരോഗ്യപ്രശ്‌നമുണ്ടെങ്കിൽ എനിക്ക് എന്ത് ചെയ്യാൻ കഴിയും? (ഭാഗം 3)\nijwyp ലേഖനം 46


Tue May 26 2020 22:52:03 GMT+0530 (India Standard Time)\nAPH30 Aug 2019 4:20 PM GMT\nതിരുവനന്തപുരം: പിഎസ്‌സി പരീക്ഷാ ക്രമക്കേടിന് ഉപയോഗിച്ച മൊബൈലും സ്മാര്‍ട്ട് വാച്ചുകളും പ്രതികള് നശിപ്പിച്ചു. മൂന്നാറിലെ നല്ല തണ്ണിയാറിലാണ് പ്രതികള് തൊണ്ടിമുതലുകള് എറിഞ്ഞത്. സ്ഥലം ശിവരഞ്ജിത്ത് ക്രൈംബ്രാഞ്ച് ഉദ്യോഗസ്ഥര്‍ക്ക് കാണിച്ച്കൊടുത്തു. പിഎസ്‌സി പരീക്ഷാഹാളില് സ്മാര്‍ട്ട് വാച്ചുകള് ഉപയോഗിച്ചാണ് ഉത്തരങ്ങള് കോപ്പിയടിച്ചതെന്ന് പ്രതികളായ ശിവരജ്ഞിത്തും നസീമും ക്രൈംബ്രാഞ്ചിന് മൊഴിനല്‍കിയിരുന്നു.\nസ്മാര്‍ട്ട് വാച്ചുകളിലേക്ക് ഉത്തരങ്ങള് പരീക്ഷ തുടങ്ങിയ ശേഷം എസ്എംഎസുകളായി വന്നുവെന്നാണ് ചോദ്യം ചെയ്യലില് ഇരുവരും സമ്മതിച്ചത്. ഇരുവര്‍ക്കൊമൊപ്പം പോലിസ് കോണ്‍സ്റ്റബിള് റാങ്ക് പട്ടികയില് സ്ഥാനം പിടിച്ച യൂനിവേഴ്‌സിറ്റി കോളജിലെ മുന് എസ്എഫ്‌ഐ നേതാവ് പ്രണവാണ് മുഖ്യ ആസൂത്രകനെന്നാണ് മൊഴി. പ്രണവിന്റെ സുഹൃത്തുക്കളായ പോലിസുകാരന് ഗോകുലും സഫീറുമാണ് ഉത്തരങ്ങള് അയച്ചതെന്നും പ്രതികള് സമ്മതിച്ചു.\nപക്ഷെ ഉത്തരങ്ങള് സന്ദേശമായി അയച്ചവരുടെ കൈകളില് പിഎസ്‌സി ചോദ്യപേപ്പര് എങ്ങനെ കിട്ടിയെന്ന കാര്യം അന്വേഷണ ഉദ്യോഗസ്ഥര് ആവര്‍ത്തിച്ച് ചോദിച്ചുവെങ്കിലും പ്രതികള് വിരുദ്ധമായ ഉത്തരങ്ങള് നല്‍കി. കേസിലെ അഞ്ചു പ്രതികളില് പ്രണവ്, ഗോകുല്, സഫീര് എന്നിവരെ പോലിസിന് പിടികൂടാനായിട്ടില്ല.\nsfi psc exam using smart watches smart watches


വാഷിംഗ്ടണ് ഡി.സി.: യു. എസ് പരമോന്നത നീതിപീഠത്തില് ജഡ്ജിയായി നിയമിക്കുന്നതില് പ്രസിഡന്റ് ട്രംമ്പ് പരിഗണിക്കുന്ന ഇരുപത്തിയഞ്ചംഗ ഷോര്‍ട്ട് ലിസ്റ്റില് ഇന്ത്യന് അമേരിക്കന് അമല് ഥാപ്പറിനെ (46) ഉള്‍പ്പെടുത്തി.\nകഴിഞ്ഞവര്‍ഷം ട്രംമ്പു താപ്പറിനെ ഡിസ്ട്രിക്കറ്റ് ഓഫ് കെന്റക്കി ഡിസ്ട്രിക്റ്റ് ജഡ്ജിയായി നിയമിച്ചിരുന്നു. മുന് യുനൈറ്റഡ് സ്റ്റേറ്റ്‌സ് അറ്റോര്‍ണിയായിരുന്ന ഥാപ്പര് ഇന്ത്യയില് നിന്നും കുടിയേറിയ മാതാപിതാക്കളുടെ മകനാണ്.\nഒമ്പതംഗ സുപ്രീം കോടതിയില് നിയമനം ലഭിക്കുകയാണെങ്കില് ആദ്യ ഇന്ത്യന് അമേരിക്കന് സുപ്രീം കോടതി ജഡ്ജി എന്ന പദവി തപാറിന് ലഭിക്കും.\nനാലു മില്ല്യണ് ഇന്ത്യന് അമേരിക്കന് ഇമ്മിഗ്രന്റ്‌സില് നിന്നുള്ള പ്രതിനിധി എന്ന നിലയില് സുപ്രീംകോടതിയില് നിയമനം ലഭിക്കുന്നതിനര്‍ഹതയുള്ള വ്യക്തിയാണ് താപ്പറെന്ന് ഇന്നലെ അമേരിക്കയിലെ സുപ്രധാന ദൃശ്യമാധ്യമ ചാനലായ ഫോക്‌സ് ന്യൂസു പറഞ്ഞു. 2016 ലെ ജനസംഖ്യ കണക്കനുസരിച്ചു4ശതമാനം മാത്രമാണ് ഇന്ത്യന് വോട്ടര്‍മാരെങ്കിലും, അതിവേഗം വളര്‍ച്ച പ്രാപിക്കുന്ന സമൂഹമാണ് ഇന്ത്യന് വംശജരെന്നും ചാനല് ചൂണ്ടികാട്ടി.\nസെനറ്റ് മെജോറട്ടി ലീഡര് മെക്കോണല് പിന്തുണ നല്‍കുന്ന താപ്പര് സുപ്രീംകോടതി ജഡ്ജി സ്ഥാനത്തു അവരോധിക്കപ്പെട്ടാല് റിപ്പബ്ലിക്കന് പാര്‍ട്ടിക്കു നേട്ടമാകുമെന്നും ചാനല് പറഞ്ഞു.


ആലപ്പുഴ: ആലപ്പുഴ ബിജെപി നേതാവ് രണ്‍ജീത്ത് വധക്കേസില് വഴിത്തിരിവ്. മുഖ്യപ്രതികള് ഉപയോഗിച്ച സിം കാര്‍ഡ് ആലപ്പുഴ പുന്നപ്രയിലെ വീട്ടമ്മയുടെ പേരിലുള്ളതെന്ന് റിപ്പോര്‍ട്ട്.\nആലപ്പുഴ പുന്നപ്രയിലെ വത്സലയുടെ പേരിലുള്ള സിം കാര്‍ഡ് ആണ് പ്രതികള് ഉപയോഗിച്ചിരുന്നത്. പോലീസിനെ ഏറെ കുഴക്കിയ പ്രതികളുടെ ഈ 'സിം' തന്ത്രം പൊളിഞ്ഞത്, വത്സലയെ ചോദ്യം ചെയ്യാന് വിളിച്ചതോടെയാണ്.\nവത്സലയുടെ തിരിച്ചറിയല് രേഖകള് ദുരുപയോഗം ചെയ്ത പ്രതികള് ഈ സിം കാര്‍ഡ് ഉപയോഗിക്കുന്നുണ്ടെന്ന് വത്സല അറിഞ്ഞത്, കൊലപാതക കേസില് പോലീസ് ചോദ്യം ചെയ്യാനായി വിളിച്ചപ്പോഴാണ്. കേസില് കുടുങ്ങുമോയെന്ന ആശങ്കയില് കടുത്ത മാനസിക സമ്മര്‍ദം നേരിട്ടെന്ന് വത്സല ഏഷ്യനെറ്റ് ന്യൂസിനോട് പറഞ്ഞു. കഴിഞ്ഞ ഓഗസ്റ്റിലാണ് പുന്നപ്രയിലെ ബി ആന്‍ഡ് ബി മൊബൈല് കടയില് സിം കാര്‍ഡ് എടുക്കാന് വത്സല പോയത്. ഇതോടെ, മാസങ്ങള് നീണ്ട ഗൂഢാലോചന കൊലക്ക് പിന്നിലുണ്ടെന്ന് വ്യക്തമാവുകയാണ്.\nസിം കാര്‍ഡ് ആക്ടിവേറ്റ് ആകുന്നതില് ചില ബുദ്ധിമുട്ടുകള് ഉണ്ടെന്ന് പറഞ്ഞും, വ്യക്തതയില്ലെന്നും പറഞ്ഞ് കടയുടമ മുഹമ്മദ് ബാദുഷ ഒന്നില് കൂടുതല് തവണ വത്സലയുടെ ആദാര് വെരിഫിക്കേഷന് നടത്തിയിരുന്നു. ഈ വ്യാജ സിം കാര്‍ഡ് ഉപയോഗിച്ചായിരുന്നു പ്രതികള് വിവരങ്ങള് കൈമാറിയിരുന്നത്. മുഖ്യപ്രതികള് വ്യാജ സിം കാര്‍ഡുകള് ഉപയോഗിച്ചതാണ് രണ്‍ജീത്ത് കേസില് പൊലീസിനെയും കുഴക്കിയത്.\nവത്സലയുടെ പേരില് മാത്രമല്ല മറ്റ് പലരുടെയും പേരില് ഇത്തരത്തില് കൊലയാളി സംഘം സിം കാര്‍ഡുകള് തരപ്പെടുത്തിയിട്ടുണ്ടെന്നാണ് വിവരം. ഗൂഢാലോചനക്ക് പിന്നില് എസ്ഡിപിഐയുടെ പഞ്ചായത്ത് അംഗം സുല്‍ഫിക്കര് ആണെന്ന് വത്സല ആരോപിച്ചു. 04/01/2022 വാർത്തകൾ തൊഴിൽ വാർത്തകൾ വേഗം ലഭിക്കാൻ ഗ്രൂപ്പിൽ അംഗം ആകുക.\nതിങ്കളാഴ്ച 2707 പേര്�


| അവസാനം ശാസ്‌ത്രജ്‌ഞര് കണ്ടെത്തി; ഭൂമിയെ കടന്നുപോയത് ഇരട്ടകള് | Mangalam\nThursday, June 20, 2019 Last Updated 25 Min 21 Sec ago English Edition\nഅവസാനം ശാസ്‌ത്രജ്‌ഞര് കണ്ടെത്തി; ഭൂമിയെ കടന്നുപോയത് ഇരട്ടകള്\nവാഷിങ്‌ടണ്: ഭൂമിയില്‍നിന്ന് 57 ലക്ഷം കിലോമീറ്റര് അകലെക്കുടി കടന്നുപോയ പാറക്കൂട്ടം "ഇരട്ട"കളാണെന്നു കണ്ടെത്തല്. ജൂണ് 21 നാണു പാറക്കൂട്ടം കടന്നുപോയത്. പരസ്‌പരം ഭ്രമണം ചെയ്യുന്നനിലയിലാണ് അവയെന്നു കഴിഞ്ഞദിവസമാണു നാസ കണ്ടെത്തിയത്.\nഇരുപാറക്കൂട്ടങ്ങള്‍ക്കും 3,000 അടി ചുറ്റളവുണ്ടെന്നാണു നിഗമനം. ഇനി 170 വര്‍ഷത്തിനുശേഷം ഇവ ഭൂമിക്കു സമീപത്തുകൂടി കടന്നുപോകും. ദൂരെനിന്നു നോക്കിയാല് ഇവ ഒന്നാണെന്നേ തോന്നൂ.\nനാസയുടെ ഗോള്‍ഡ്‌സ്‌റ്റോണ് സോളാര് സിസ്‌റ്റം റഡാറാണ് പാറക്കൂട്ടം രണ്ടാതെന്നു തിരിച്ചറിഞ്ഞത്. ഇരു പാറക്കൂട്ടങ്ങള്‍ക്കു സമാനതയേറെയാണെന്നാണു കണ്ടെത്തല്. ഇവയുടെ പ്രതലത്തിനു കടുപ്പം കുറവാണെന്നും കണ്ടെത്തിയിട്ടുണ്ട്.


(ഷിം‌ല എന്ന താളിൽ നിന്നും തിരിച്ചുവിട്ടതു പ്രകാരം)\n• ജനസാന്ദ്രത 1,63,000 (2001—ലെ കണക്കുപ്രകാരം[update])\nഷിംല എന്ന പേര് 1819 ൽ ഗൂർ‍ഘയുദ്ധത്തിന് ശേഷം ബ്രിട്ടീഷുകാരാണ് സ്ഥാപിച്ചത്. അതിനു മുമ്പ് ഷിംല ഹിന്ദു ദൈവമായ ശ്യാമളാദേവിയുടെ പേരിലാണ് അറിയപ്പെട്ടിരുന്നത്.  1822 ൽ സ്കോട്ടിഷ് സൈനികനായ ചാൾസ് പ്രാറ്റ് കെന്നഡി ഇവിടെ ആദ്യത്തെ വേനൽക്കാല വസതി സ്ഥാപിച്ചു. ആ സമയത്ത് തന്നെ 1828 മുതൽ 1835 വരെ ഇന്ത്യയുടെ ഗവർണർ ജനറലായിരുന്ന വില്യം ബെന്റിക് പ്രഭുവിന് ഷിം‌ല വളരെ പ്രിയപ്പെട്ടതായി മാറി. ബ്രിട്ടീഷ് സൈനികരും വ്യാപാരികളും ഉദ്യോഗസ്ഥന്മാരും വേനൽക്കാലത്ത് ചൂടിൽ നിന്ന് രക്ഷ നേടാൻ വേണ്ടി ഇവിടേക്ക് നീങ്ങിയിരുന്നു. 1864-ൽ ഷിംലയെ ബ്രിട്ടീഷ് ഇന്ത്യയുടെ വേനൽക്കാലതലസ്ഥാനമാക്കി. ഈ വർഷംതന്നെ സിംലയിൽ ഒരു സ്ഥിരം സൈനിക ആസ്ഥാനം തുടങ്ങാനും തീരുമാനമായി. 1906 ൽ പണി തീർത്ത കാൽക്ക-ഷിംല റെയിൽ‌വേ ഇവിടേക്കുള്ള എത്തിച്ചേരൽ എളുപ്പമാക്കി. 1947-ൽ ഇന്ത്യ സ്വതന്ത്രമാകുകയും പഞ്ചാബിന്റെ പരമ്പരാഗതതലസ്ഥാനമായ ലാഹോർ, പാകിസ്താനിലെ പഞ്ചാബിന്റെ ഭാഗമാകുകയും ചെയ്തപ്പോൾ, ഇന്ത്യൻ പഞ്ചാബിന്റെ താൽക്കാലികതലസ്ഥാനമായി ഷിംല മാറി. 1960-ൽ ചണ്ഡീഗഢ് നഗരം പണിതീരുന്നതു വരെ ഈ സ്ഥിതി തുടർന്നു. 1971 ൽ ഹിമാചൽ പ്രദേശ് സംസ്ഥാനം രൂപവത്കരിച്ചപ്പോൾ ഷിംലയെ ഇതിന്റെ തലസ്ഥാനമാക്കി.\n↑ "Official Web Site of District Shimla".\n↑ ഷിംല - വിനോദ സഞ്ചാരം\n↑ ഹാരോൾഡ് ലീ (2002, 2004 (രണ്ടാം പതിപ്പ്)). "16 - ലാസ്റ്റ് പോസ്റ്റ്സ്, ഇന്ത്യൻ കൗൺസിൽ ആൻഡ് വൈസ്രോയൽറ്റി (Last Posts, Indian Council and Viceroyalty), 1859 - 1869". ബ്രദേഴ്സ് ഇൻ ദ രാജ് - ദ ലൈവ്സ് ഓഫ് ജോൺ ആൻഡ് ഹെൻറി ലോറൻസ് (ഭാഷ: ഇംഗ്ലീഷ്). ഓക്സ്ഫഡ് സർവകലാശാല പ്രെസ്. pp. 392–393. ISBN 019579415 X. ശേഖരിച്ചത് 2012 നവംബർ 17. Check date values in: |year= (help)\n↑ "മറ്റൊരു റിപ്പോര്ട്ട്" (PDF). GeoHazards International. ശേഖരിച്ചത് 2007-05-11.\n↑ "World 66, Average temperatures and rain". World 66. ശേഖരിച്ചത് 2007-05-11.\n"https://ml.wikipedia.org/w/index.php?title=ഷിംല&oldid=2828423" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 06:52,9ജൂൺ 2018.


കൊച്ചിന് പോര്‍ട്ട് ട്രസ്റ്റ് ലാഭത്തിലേക്ക്; ചരക്ക് നീക്കത്തില് 16.51 ശതമാനം വര്‍ധന :: Janmabhumi Daily\nFriday6April 2018 2:48 am IST\nകൊച്ചി: പത്ത് വര്‍ഷത്തെ തുടര്‍ച്ചയായ നഷ്ടങ്ങള്‍ക്ക് ശേഷം കൊച്ചിന് പോര്‍ട്ട് ട്രസ്റ്റ് പ്രവര്‍ത്തന ലാഭത്തിലേക്ക്. നാല് കോടി രൂപയുടെ പ്രവര്‍ത്തന ലാഭമാണ് കഴിഞ്ഞ സാമ്പത്തിക വര്‍ഷം കൊച്ചിന് പോര്‍ട്ട് ട്രസ്റ്റ് നേടിയത്. ചരക്ക് നീക്കത്തില് എക്കാലത്തെയും മികച്ച നേട്ടവും സ്വന്തമാക്കി.\nമുന് വര്‍ഷത്തേക്കാള് 16.51 ശതമാനം വര്‍ധനയാണ് ചരക്ക് നീക്കത്തിലുണ്ടായത്.\nപ്രവര്‍ത്തന ചെലവ് കുറയ്ക്കാന് കഴിഞ്ഞതും ചരക്ക് നീക്കത്തില് വര്‍ദ്ധനവുണ്ടായതുമാണ് പോര്‍ട്ട് ട്രസ്റ്റിനെ ലാഭത്തിലെത്തിച്ചതെന്ന് ചെയര്‍മാന് പി. രവീന്ദ്രന് വാര്‍ത്താസമ്മേളനത്തില് പറഞ്ഞു. 29.14 മില്യണ് മെട്രിക് ടണ് ചരക്ക് നീക്കമാണ് കഴിഞ്ഞ സാമ്പത്തിക വര്‍ഷം കൊച്ചി തുറമുഖം വഴി നടന്നത്. 2016-17 സാമ്പത്തിക വര്‍ഷം ഇത് 25.01, മില്യണ് മെട്രിക് ടണ് ആയിരുന്നു.\nകണ്ടെയ്നറുകള് കൈകാര്യം ചെയ്യുന്നതില് 13 ശതമാനം വര്‍ധനവാണ് കഴിഞ്ഞ സാമ്പത്തിക വര്‍ഷം നേടിയത്. പെട്രോള്, ഓയില്, ലൂബ്രിക്കന്റ് കൈകാര്യം ചെയ്യുന്നതില് 18.17 ശതമാനം വര്‍ധനവുണ്ടായി. 42 യാത്രാ കപ്പലുകളും 1144 ചരക്ക് കപ്പലുകളാണ് ഇക്കാലയളവില് കൊച്ചിയിലെത്തിയത്. ഇന്ത്യന് ഓയില് കോര്‍പ്പറേഷനുമായി ചേര്‍ന്ന് കൊച്ചിന് പോര്‍ട്ട് ട്രസ്റ്റ് പുതുവൈപ്പില് നിര്‍മ്മിക്കുന്ന വിവിധോദ്ദേശ്യ ദ്രാവക ടെര്‍മിനല് (മള്‍ട്ടി യൂസര് ലിക്വിഡ് ടെര്‍മിനല്) അടുത്ത മാസം പൂര്‍ത്തിയാകും. 240 കോടിരൂപ ചെലവിട്ടാണ് ടെര്‍മിനല് നിര്‍മ്മിക്കുന്നത്. വില്ലിങ്ടന് ഐലന്‍ഡിലെ പടിഞ്ഞാറ് ഭാഗത്ത്് നിര്‍മ്മിക്കുന്ന രാജ്യാന്തര ഷിപ്പ് അറ്റകുറ്റപ്പണിക്കായുള്ള കേന്ദ്രത്തിന്റെ നിര്‍മ്മാണം പുരോഗമിക്കുന്നു. കൊച്ചി കപ്പല്‍ശാലയക്കാണ്് ഇതിന്റെ നിര്‍മാണ ചുമതല. സിമന്റ് ബാഗിങ് സൗകര്യത്തിന്റെ നിര്‍മ്മാണവും അന്തിമഘട്ടത്തിലാണ്. നിലവില് മൂന്ന് പ്രമുഖ സിമന്റ് കമ്പനികള് ഇത്തരം സൗകര്യം ഉപയോഗപ്പെടുത്തുന്നുണ്ട്.\nഎറണാകുളം വാര്‍ഫില് പോര്‍ട്ട് ട്രസ്റ്റ് ആരംഭിക്കുന്ന രാജ്യാന്തര ക്രൂയിസ് ടെര്‍മിനല് അടുത്ത മാസത്തോടെ നിര്‍മ്മാണം തുടങ്ങും.\nസിമന്റ് നീക്കത്തില് കഴിഞ്ഞ സാമ്പത്തിക വര്‍ഷം പ്രതീക്ഷിച്ച മുന്നേറ്റമുണ്ടായില്ലെന്ന് പോര്‍ട്ട് ട്രസ്റ്റ് ചെയര്‍മാന് വ്യക്തമാക്കി. പ്രമുഖ സിമന്റ് കമ്പനികളുമായി പോര്‍ട്ട് ട്രസ്റ്റ് അധികൃതര് ആശയവിനിമയം നടത്തിക്കഴിഞ്ഞു.\nപല കമ്പനികളും ഫ്ളോട്ടിങ് ടെര്‍മിനലില് താല്‍പര്യം പ്രകടിപ്പിച്ചിട്ടുണ്ട്. ഇതേക്കുറിച്ച് കൂടുതല് ചര്‍ച്ചകള് നടന്നു വരുന്നതായും ചെയര്‍മാന് പറഞ്ഞു. ഡെപ്യൂട്ടി ചെയര്‍മാന് എ.വി. രമണയും വാര്‍ത്താസമ്മേളനത്തില് പങ്കെടുത്തു.\nനടവരവില് 25 ശതമാനം വര്‍ധന\nകണ്ടെയ്‌നര് ചരക്ക് നീക്കത്തില് വിപ്ലവകരമായ മാറ്റങ്ങളുമായി സിആര്‍ഡബ്ല്യുസി\nനാര്‍ക്കോട്ടിക്ക് കേസുകളില് 500 ശതമാനം വര്‍ധന\nവീടുകളിലെ വൈദ്യുത ഉപയോഗത്തില് 30 ശതമാനം വര്‍ധന\nസ്വര്‍ണത്തിന്റെ ആഗോള ഡിമാന്റില് 53 ശതമാനം വര്‍ധന


തിരുവനന്തപുരം: യു ഡി എഫ് ഉന്നതാധികാര സമിതി അരുവിക്കര ഗസ്റ് ഹൗസില് യോഗം തുടങ്ങി. ബാലകൃഷ്ണപിള്ള പ്രശ്നം, സ്വാശ്രയ ന്യൂനപക്ഷ കോളജുകളിലെ പ്രവേശനം തുടങ്ങിയ വിഷയങ്ങള് യോഗത്തില് സജീവ ചര്‍ച്ചയ്ക്ക് വിഷയമാവും.\nഒരിടവേളയ്ക്ക് ശേഷം കേരള കോണ്‍ഗ്രസ്(ബി) നേതാവ് ആര്. ബാലകൃഷ്ണപിള്ള പങ്കെടുക്കുന്നു എന്നതാണ് നവമ്പര് 22 വെള്ളിയാഴ്ചത്തെ യോഗത്തിന്റെ പ്രത്യേകത. ഈ യോഗത്തില് പിഡിപി യോഗത്തില് താന് നടത്തിയതായി പറയുന്ന വിവാദ പ്രസംഗത്തെക്കുറിച്ച് ബാലകൃഷ്ണപിള്ള വിശദീകരണം നല്കും.\nപിള്ള താന് നടത്തിയ പ്രസംഗത്തെ ന്യായീകരിക്കുമെന്ന് കരുതുന്നു. തല്ക്കാലം പിള്ളയുടെ പ്രസംഗവിവാദം ഈ യോഗത്തോടെ അവസാനിക്കുമെന്ന് കരുതുന്നു. സ്വാശ്രയ മതന്യൂനപക്ഷ കോളജുകളിലെ പ്രവേശനം സംബന്ധിച്ച് എന്ത് മാനദണ്ഡമെടുക്കണമെന്ന് സംബന്ധിച്ചും യു ഡി എഫ് യോഗം തീരുമാനമെടുക്കും. സുപ്രിം കോടതിയുടെ വിധിയുടെ പശ്ചാത്തലത്തില് ഈ വിഷയത്തില് എല്ലാ വശങ്ങളും പരിശോധിച്ച ശേഷമേ തീരുമാനമെടുക്കുകയുള്ളൂ.


മദ്രാസ്: രാജീവ് ഗാന്ധി വധക്കേസിൽ 27 വർഷമായി ജയിൽ ശിക്ഷ അനുഭവിക്കുന്ന പ്രതി നളിനി ശ്രീഹരന് മദ്രാസ് ഹൈക്കോടതി ഒരു മാസത്തെ പരോൾ അനുവദിച്ചു. ആറ് മാസം പരോള് വേണമെന്നാണ് നളിനി ആവശ്യപ്പെട്ടിരുന്നതെങ്കിലും 30 ദിവസം മാത്രമാണ് കോടതി അനുവദിച്ചത്.\nമകള് അരിത്രയുടെ വിവാഹത്തില് പങ്കെടുക്കാനായാണ് നളിനി പരോള് ആവശ്യപ്പെട്ട് ഹൈ ക്കോടതിയെ സമീപിച്ചത്. പരോള് അനുവദിക്കണമെന്ന ഹര്‍ജിയില് നേരിട്ട് ഹാജരായി വാദി ക്കാന് മദ്രാസ് ഹൈക്കോടതി നളിനിക്ക് അനുമതി നല്‍കിയിരുന്നു. പ്രധാനമന്ത്രിയായിരുന്ന രാജീവ് ഗാന്ധിയെ 1991 മേയ് 21 ന് ചാവേര് സ്‌ഫോടനത്തിലൂടെ വധിച്ച കേസില് ജീവപര്യന്തം തടവ് ശിക്ഷ ലഭിച്ച ഏഴ് പ്രതികളിലൊരാളാണ് നളിനി.\nഇരുപത്തിയേഴ് വർഷങ്ങൾക്കിടെ 2016 ല് പിതാവിന്‍റെ മരണാനന്തര ചടങ്ങിന് വേണ്ടി ഒരു ദിവ സം മാത്രo നളിനി ജയിലിന് പുറത്തിറങ്ങി. ജയിലില് വച്ച് നളിനി പ്രസവിച്ച മകൾ, അരിത്ര ഇപ്പോൾ ലണ്ടനിലാണ്. സ്വയം വാദിക്കണമെന്ന ആവശ്യം സര്‍ക്കാര് എതിര്‍പ്പുകള് മറികടന്ന് കോടതി അനുവദിച്ചതോടെയാണ് മൂന്ന് കൊല്ലത്തിന് ശേഷം നളിനി ജയിലിന് പുറത്തെത്തു ന്നത്.\nജീവപര്യന്തം തടവ് ശിക്ഷ അനുഭവിക്കുന്നവര്‍ക്ക് നിയമപ്രകാരം രണ്ടുവര്‍ഷം കൂടുമ്പോള് ഒരു മാസത്തെ പരോളിന് അവകാശമുണ്ട്. എന്നാല്, 27 വര്‍ഷമായി പരോള് ലഭിച്ചിട്ടില്ലെന്നായിരുന്നു നളിനി ശ്രീഹരൻ കോടതിയിൽ ഉന്നയിച്ച പരാതി. ജയില് സൂപ്രണ്ടിന് നല്‍കിയ അപേക്ഷയില് തീരുമാനമാകാത്തതിനെ തുടര്‍ന്നാണ് നളിനി മദ്രാസ് ഹൈക്കോടതിയെ സമീപിച്ചത്. ജസ്റ്റിസു മാരായ എംഎം സുന്ദരേശ്, എം.നിര്‍മല് കുമാര് എന്നിവരടങ്ങിയ ഡിവിഷന് ബെഞ്ചാണ് നളിനിയുടെ ആവശ്യം ഭാഗികമായി അംഗീകരിച്ചത്..\nതമിഴ്നാട്ടിലെ ശ്രീപെരുമ്പത്തൂരിൽ 1991മേയ് 21ന് തെരഞ്ഞെടുപ്പ് പ്രചാരണത്തിനിടെ എൽടിടി ഇയുടെ ചാവേർ സ്ഫോടനത്തിലാണ് രാജീവ് ഗാന്ധി കൊല്ലപ്പെട്ടത്. സ്ഫോടനത്തിൽ 16പേർക്ക് ജീവൻ നഷ്ടമായി. 41 പ്രതികളുണ്ടായിരുന്ന കേസിൽ 26 പേർക്കും ടാഡ കോടതി 1998ൽ വധ ശിക്ഷ വിധിച്ചു. 1999ൽ മുരുഗൻ, ശാന്തൻ, പേരറിവാളൻ, നളിനി എന്നിവരുടെ വധശിക്ഷ സുപ്രീംകോടതി ശരിവച്ചിരുന്നു.റോബർട്ട് പയസ്, ജയകുമാർ, രവിചന്ദ്രൻ എന്നിവരുടേത് ജീവ പര്യന്തമായി കുറച്ചു. മറ്റ് 19 പേരെ വെറുതെവിട്ടു. 2000ത്തിൽ സോണിയാ ഗാന്ധിയുടെഅപേക്ഷ പ്രകാരം നളിനിയുടെ വധശിക്ഷ ജീവപര്യന്തമാക്കി. മുരുഗൻ, ശാന്തൻ, പേരറിവാളൻ എന്നി വരുടെ വധശിക്ഷ നടപ്പാക്കുന്നത് വൈകിയതോടെ സുപ്രീംകോടതി അവരുടെ ശിക്ഷയും ജീവപര്യന്തമാക്കുകയായിരുന്നു.


ജീവിതം കരപിടിപ്പിക്കാൻ കേരളത്തിലെത്തി, ഇവിടെ ബർമനെ കാത്തിരുന്നത് പൗർണമി ഭാഗ്യം\nThiruvananthapuram, First Published 1, Dec 2019, 3:30 PM IST\nഅന്യസംസ്ഥാന തൊഴിലാളിക്ക് പൗര്‍ണമി ലോട്ടറിയുടെ നറുക്കെടുപ്പില് സമ്മാനം.\nതിരുവനന്തപുരം: ജീവിതത്തിന്റെ രണ്ടറ്റവും കൂട്ടിമുട്ടിക്കാൻ സ്വന്തം നാട് വിട്ട് കേരളത്തിലെത്തിയ ആളാണ് ശുഭാൻ ബർമൻ. എന്നാൽ ദൈവത്തിന്റെ സ്വന്തം നാട്ടിൽ ബർമനെ കാത്തിരുന്നത് ഭാഗ്യദേവതയുടെ കടാക്ഷം. കഴിഞ്ഞ ആഴ്ച നറുക്കെടുത്ത പൗർണമി ഭാഗ്യക്കുറിയിലൂടെയാണ് ഭാഗ്യദേവത ബർമനെ തേടിയെത്തിയത്.\nപശ്ചിമ ബംഗാൾ നക്സൽബാരി മണിഗ്രാം സ്വദേശിയാണ് ശുഭാൻ ബർമൻ. തെടിയൂർ കാരൂർക്കടവിന് സമീപം എംഎ ഹൽവ കമ്പനിയിലാണ് ബർമൻ ജോലി നോക്കുന്നത്. വല്ലപ്പോഴുമൊക്കെ ലോട്ടറി എടുക്കുമായിരുന്ന ബർമൻ വൈ.കെ ലോട്ടറി ഏജൻസിയിൽ നിന്നും ഇടക്കുളങ്ങരയിലെ ചില്ലറ വിൽപനക്കാരനായ ജയൻ വിറ്റ ലോട്ടിയാണ് വാങ്ങിയത്. ലോട്ടറി വാങ്ങിയപ്പോൾ മറ്റുള്ളവരെ പോലെ തന്നെ ബർമനും പ്രതീക്ഷകളൊന്നും ഉണ്ടായിരുന്നില്ല. എന്നാൽ നറുക്കെടുപ്പ് ഫലം വന്നപ്പോൾ എന്തെന്നില്ലാത്ത സന്തോഷമായിരുന്നു ബർമന്. സമ്മാനം ലഭിച്ചതറിഞ്ഞ് സന്തോഷം കൊണ്ട് തുള്ളിച്ചാടുകയാണ് ബർമൻ ചെയ്തതെന്ന് ഹൽവ കമ്പനി ഉടമ നൗഷാദ് ഏഷ്യാനെറ്റ് ന്യൂസ് ഓൺലൈനിനോട് പറഞ്ഞു.\nആർബി 377352 നമ്പർ ടിക്കറ്റിലൂടെയാണ് ബർമനെ ഭാഗ്യം തേടിയെത്തിയത്. എഴുപത് ലക്ഷമാണ് സമ്മാനത്തുക. എട്ട് വർഷത്തോളമായി കേരളത്തിൽ ജോലി ചെയ്യുകയായിരുന്ന ബർമൻ ആറ് മാസം മുമ്പാണ് ഹൽവ കമ്പനിയിൽ ജോലിക്കെത്തിയത്. തനിക്ക് കിട്ടിയ ഭാഗ്യവുമായി നാട്ടിലെത്തി കുടുംബത്തോടൊപ്പം ജീവിക്കണമെന്ന് ബർമൻ ഏഷ്യാനെറ്റ് ന്യൂസ് ഓൺലൈനിനോട് പറഞ്ഞു. തുക കൊണ്ട് ഒരു ബിസിനസ് തുടങ്ങാനും ബർമൻ പദ്ധതി ഇടുന്നുണ്ട്.\nഇതിന് മുമ്പും ലോട്ടറിയിലൂടെ ആയിരം രൂപ ബർമന് ലഭിച്ചിരുന്നു. എന്തായാലും സമ്മാനതുക കൈ പറ്റിയാലുടൻ നാട്ടിലേക്ക് പോകാനാണ് ബർമന്റെ തീരുമാനം. മുൻ മുൻ ആണ് ബർമന്റെ ഭാര്യ. ഇവർക്ക് രണ്ട് കുട്ടികളുണ്ട്.\nLast Updated 2, Dec 2019, 5:25 PM IST\nടോള് പ്ലാസകളില് ഫാസ് ടാഗ് സംവിധാനം ജനുവരി 15 മുതല്; അതിനുള്ളില് നടപടികള് പൂര്‍ത്തിയാക്കണമെന്നും കേന്ദ്രം\nബിശ്വനാഥ് സിന്‍ഹ അവധിയിൽ: ഐഎഎസുകാരുടെ വാട്സാപ്പ് ഗ്രൂപ്പില് നിന്നും ലെഫ്റ്റടിച്ചു


July 2020 - 4:53 am IST\nവ്യാജരേഖയുണ്ടാക്കി കോടികളുടെ ജിഎസ്ടി (ചരക്ക്, സേവന നികുതി) തട്ടിപ്പു നടത്തിയ സംഭവത്തില് രണ്ട് പേര് അറസ്റ്റിലായതോടെ ഇതിനുവേണ്ടി വന് സംഘം തന്നെ പ്രവര്‍ത്തിക്കുന്നതായിട്ടാണ് വിവരം ലഭിച്ചിരിക്കുന്നത്.\nകൊച്ചി: ജിഎസ്ടി റിട്ടേണുകളിലെ പരിശോധനകള് കര്‍ശനമാക്കിയതോടെ കേരളത്തില് വന് തോതില് തട്ടിപ്പ് നടത്തുന്നതായി സൂചന. വ്യാജരേഖയുണ്ടാക്കി കോടികളുടെ ജിഎസ്ടി (ചരക്ക്, സേവന നികുതി) തട്ടിപ്പു നടത്തിയ സംഭവത്തില് രണ്ട് പേര് അറസ്റ്റിലായതോടെ ഇതിനുവേണ്ടി വന് സംഘം തന്നെ പ്രവര്‍ത്തിക്കുന്നതായിട്ടാണ് വിവരം ലഭിച്ചിരിക്കുന്നത്.\nപൊന്നാനി മുതല് തിരുവനന്തപുരം വരെ വ്യാപാരികളുമായി ബന്ധമുള്ള രണ്ടു പേരെയാണ് പിടി കൂടിയിരിക്കുന്നത്. അടയ്ക്കാ മൊത്ത വ്യാപാരത്തിനെന്ന പേരില് വ്യാജരേഖകളുണ്ടാക്കി വന്‍സംഖ്യ ജിഎസ്ടി തട്ടിപ്പു നടത്തിയ കേസിലാണ് അറസ്റ്റ്. തട്ടിപ്പു സംഘത്തിലെ ഇടനിലക്കാര് മാത്രമാണ് പിടിയിലായവരെന്നാണ് സൂചന. കൂടുതല് വരുമാനം ആഗ്രഹിക്കുന്ന യുവാക്കളെയാണ് തട്ടിപ്പുസംഘം വലയിലാക്കിയത്. തട്ടിപ്പില് അകപ്പെട്ടവരുടെ പേരില് ഒന്നിലധികം ജിഎസ്ടി അക്കൗണ്ടുകള് എടുത്തിരുന്നു. മൂന്ന് മാസത്തിനകം അരലക്ഷം രൂപയെങ്കിലും നല്‍കുമെന്ന് സംഘം വാഗ്ദാനം ചെയ്തതായിരുന്നു ഇവരുടെ പ്രവര്‍ത്തനം. വ്യാജബില്ലുകള് തയാറാക്കി ഇന്‍പുട് ടാക്‌സ് ക്രെഡിറ്റ് ക്ലെയിം ചെയ്യുന്ന തട്ടിപ്പാണ് കൂടുതല്.\nജിഎസ്ടി നടപ്പായി രണ്ട് വര്‍ഷമാകുന്നു, ആദ്യ വര്‍ഷത്തെ വാര്‍ഷിക റിട്ടേണ് നടന്നിട്ടില്ല. 2017-18 വര്‍ഷത്തെ വാര്‍ഷിക റിട്ടേണ് സമര്‍പ്പിക്കാനുള്ള തീ\nയതി നാല് തവണയാണ് നീട്ടിയത്. വാര്‍ഷിക റിട്ടേണിനുശേഷമാണ് വിശദമായ ടുവേ (ജിഎസ്ടിആര് 1,2) സൂക്ഷ്മപരിശോധന നടക്കൂ. മാസംതോറുമുള്ള റിട്ടേണില് ഇടയ്ക്കിടെ പരിശോധന നടത്തുമ്പോഴുള്ള വെട്ടിപ്പുകളാണ് ഇപ്പോള് പുറത്തുവരുന്നത്. വാര്‍ഷിക റിട്ടേണിലെ സൂക്ഷ്മപരിശോധനയില് കൂടുതല് തട്ടിപ്പുകള് പുറത്തുവരും.\nവ്യാപാരികള് തമ്മിലുള്ള വില്‍ക്കല്-വാങ്ങലുകളിലാണ് (ബിടുബി) തട്ടിപ്പുകള് കൂടുതല്. നികുതിയടച്ച് സാധനങ്ങള് വാങ്ങിയെന്ന വ്യാജ ബില്ല് തയാറാക്കി ഇന്‍പുട് ടാക്‌സ് ക്രെഡിറ്റ് ക്ലെയിം ചെയ്യുകയാണ് ചെയ്യുന്നത്. ബിസിനസ് ആവശ്യത്തിനു വാങ്ങേണ്ടിവരുന്ന ഉത്പന്നങ്ങള്‍ക്കുമേല് വരുന്ന നികുതിയാണ് ഇന്‍പുട് നികുതി. ഇങ്ങനെ നല്‍കേണ്ടിവരുന്ന നികുതി ഉപയോക്താവില് നിന്ന് ഈടാക്കുന്ന നികുതിയില് നിന്നു തട്ടിക്കിഴിക്കുമ്പോള് സംരംഭകര്‍ക്കും വ്യാപാരികള്‍ക്കും ലഭിക്കുന്ന ക്രെഡിറ്റാണ് ഇന്‍പുട് ടാക്‌സ് ക്രെഡിറ്റ്. ജിഎസ്ടിആര്1, 3ബി എന്നിവ ഫയല് ചെയ്യാത്തതിനാല് തട്ടിപ്പുകാര് നികുതി അടയ്ക്കുന്നില്ല.\nജിഎസ്ടി രജിസ്‌ട്രേഷൻ പെട്ടെന്ന് കിട്ടുന്നത് തട്ടിപ്പ് എളുപ്പത്തിലാക്കുന്നു. പാന്‍കാര്‍ഡ്, ആധാര് കാര്‍ഡ്, ബില്‍ഡിങ് ടാക്‌സ് രസീതും എഗ്രിമെന്‍റും മാത്രം മതി മൂന്ന് ദിവസംകൊണ്ട് ജിഎസ്ടി രജിസ്‌ട്രേഷന് ലഭിക്കാന്. വാറ്റ് സമ്പ്രദായത്തില് കെട്ടിട നികുതി രേഖ, കൈവശാവകാശ പത്രം എന്നിവയ്‌ക്കൊപ്പം, നികുതിയടയ്ക്കാതിരുന്നാല് ആസ്തിയില് നിന്നു നികുതിയൊടുക്കാമെന്ന സത്യവാങ്മൂലവും സമര്‍പ്പിക്കേണ്ടിയിരുന്നു. രണ്ട് ജാമ്യക്കാരുടെ സ്വത്തുവിവരങ്ങളും ഹാജരാക്കണം. അസിസ്റ്റന്‍റ് ടാക്‌സ് കമ്മിഷണര് കെട്ടിടം സന്ദര്‍ശിച്ച റിപ്പോര്‍ട്ടും സമര്‍പ്പിക്കണം. ഇതൊന്നു വേണ്ടത്തതിനാല് പേപ്പര് കമ്പനി ഉണ്ടാക്കി നികുതി വെട്ടിക്കാം.


നിഖാബ് വിമര്‍ശിക്കപ്പെടണം; അതിനെതിരായ അടിച്ചേല്‍പ്പിക്കലുകളും\nThiruvananthapuram, First Published 16, May 2019, 1:57 PM IST\nനിഖാബ് അണിയുന്ന ഒരു സ്ത്രീ ആശയ സംവാദത്തിന്റെ ഭാഗമായി ചിന്തയുടെ ഒരു ലോകത്തിലൂടെ കടന്നു പോവുകയാണെങ്കില്, അതില് നിന്നും അവര് പുറത്തുവരാനുള്ള സാധ്യത നവോത്ഥാനത്തിന്റെ ചരിത്രം നമുക്ക് മുന്നില് തെളിയിച്ച ഒന്നായിരുന്നു.\nഎം ഇ എസിന്റെ വിദ്യാഭ്യാസ സ്ഥാപനങ്ങളില് നിഖാബ് നിരോധിച്ചതുമായി ബന്ധപ്പെട്ട് പ്രമുഖ ഇടതു ചിന്തകനും പുരോഗമന കലാ സാഹിത്യ സംഘത്തിന്റെ ഭാരവാഹികളില് ഒരാളുമായ കെ ഇ എന് കുഞ്ഞഹമ്മദ് കഴിഞ്ഞ ദിവസം നടത്തിയ ഒരു പ്രതികരണം ഏറെ വിമര്‍ശനങ്ങള് ക്ഷണിച്ചു വരുത്തിയിരുന്നു. 'നിശിതമായ വിമര്‍ശനം അര്‍ഹിക്കുന്നുണ്ടെങ്കിലും മുഖം മറച്ചുള്ള വസ്ത്രം ധരിച്ചതിന്റെ പേരില് വിദ്യാലയ പ്രവേശനം നിരോധിക്കുന്നത് അനീതിയാണെന്ന്' ഒരു ചര്‍ച്ചയില് പങ്കെടുത്തുകൊണ്ട് അദ്ദേഹം പറഞ്ഞതാണ് വിവാദമായത്. അടിച്ചേല്‍പ്പിക്കപ്പെടുന്ന വസ്ത്രമെന്നപോലെ, വസ്ത്രത്തിനെതിരേയുള്ള അടിച്ചേല്‍പ്പിക്കപ്പെടലുകളും വിമര്‍ശിക്കപ്പെടണമെന്നായിരുന്നു അദ്ദേഹത്തിന്റെ അഭിപ്രായം. ഈ പശ്ചാത്തലത്തില് വസ്ത്രധാരണം, മതം, രാഷ്ട്രീയം എന്നീ വിഷയങ്ങളില് അദ്ദേഹം സംസാരിക്കുന്നു. ബാബു രാമചന്ദ്രന് നടത്തിയ അഭിമുഖം.\nനവോത്ഥാനം എന്നും വ്യക്തിപരമായ തെരഞ്ഞെടുപ്പുകളെ പലതിനെയും അട്ടിമറിച്ചുകൊണ്ടാണ് നടപ്പില് വരുത്തപ്പെട്ടിട്ടുള്ളത്. ഉദാഹരണത്തിന്, ഭൂപരിഷ്‌കരണം. സര്‍ക്കാര് അംഗീകാരത്തോടെ പൂര്‍ണമായ രേഖകളോടെ ഞാന് കൈവശം വച്ച് തലമുറകളായി അനുഭവിച്ചുകൊണ്ടിരുന്ന ഭൂമി, സര്‍ക്കാര് എന്റെ അവകാശങ്ങളെ ഒരു സുപ്രഭാതത്തില് റദ്ദു ചെയ്തുകൊണ്ട് എനിക്ക് ചുറ്റുമുള്ളവര്‍ക്ക് വീതിച്ചു നല്‍കുന്നു. എന്റെ സ്വാതന്ത്ര്യത്തിന്റെ ലംഘനമല്ലേ അത്..? ഇങ്ങനെ ചില വ്യക്തിസ്വാതന്ത്ര്യങ്ങള് റദ്ദു ചെയ്തുകൊണ്ടല്ലാതെ നവോത്ഥാനം നടപ്പില് വരുത്താനാവുമോ..? ഒരു സ്ഥാപനത്തിന് അതില് പഠിക്കാന് വരുന്ന വിദ്യാര്‍ത്ഥികളെ ആ സ്ഥാപനത്തിന്റെ തത്വങ്ങള്‍ക്ക് അനുയോജ്യമായ തരത്തിലുള്ള ഒരു യൂണിഫോമിടാന് നിര്‍ദേശിച്ചു കൂടെ...?\nഅത് ശരിയാണ്. നവോത്ഥാനത്തിന്റെ ഏറ്റവും സൂക്ഷ്മമായ തലം എന്ന് പറയുന്നത് ഒരു സമൂഹത്തില് നടക്കുന്ന നിരന്തരമായ ആശയാന്വേഷണങ്ങളാണ്. സംവാദങ്ങളാണ്. അതുതന്നെയാണ് നവോത്ഥാനത്തിന്റെ ഏറ്റവും വലിയ ബലവും. മുന്നോട്ടു പോവാനുള്ള പ്രവണത സമൂഹത്തില് എന്നുമുണ്ട്. പിറകോട്ടു പോവാനുള്ള പ്രവണതയും സമൂഹത്തില് എന്നുമുണ്ട്. നിന്ന നില്‍പ്പില് നില്‍ക്കാനുള്ള പ്രവണതയും സമൂഹത്തില് എന്നുമുള്ളതാണ്. ഇതില് മുന്നോട്ടുപോവാനുള്ള പ്രവണതയ്ക്ക് ഊര്‍ജ്ജം പകരുക എന്ന ദൗത്യം മാത്രമാണ് സാമൂഹ്യപ്രവര്‍ത്തകര്‍ക്കും എഴുത്തുകാര്‍ക്കും നിര്‍വഹിക്കാനുള്ളൂ.\nഈ പിറകോട്ട് പോവാനുള്ള പ്രവണതയെ ആണ് നമ്മള് പുനരുത്ഥാനം ( revivalism) എന്ന് വിളിക്കുന്നത്. അങ്ങനെ പിറകോട്ടു പോവാനുള്ള പ്രവണത വെച്ചു പുലര്‍ത്തുന്ന വ്യക്തികള്‍ക്കും, സംഘടനകള്‍ക്കും മുന്നില് നമ്മള് അതിനു വ്യത്യസ്തമായ ആശയങ്ങളുടെ ഒരു ലോകം നിരന്തരം അവതരിപ്പിച്ചുകൊണ്ടിരിക്കണം. ഏറ്റവും യാഥാസ്ഥിതികരാവാന് ചരിത്രത്തില് സാധ്യതയുള്ളത് നിന്ന നില്‍പ്പില് നില്‍ക്കുന്ന വിഭാഗമാണ്. പിന്നിലായിപ്പോയവരെ സംബന്ധിച്ചിടത്തോളം, പിന്നില് നില്‍ക്കാനുള്ള ആഗ്രഹം, അതിലുള്ള സന്തോഷം അതൊക്കെ അവരില് ഉണ്ടാക്കുന്നത് മുന്‍വിധി, അജ്ഞത, വ്യക്തതക്കുറവ് എന്നിങ്ങനെയുള്ള പ്രശ്‌നങ്ങളാവാം . എന്നാല് നിന്ന നില്‍പ്പില് നിന്നുപോയവരെ സംബന്ധിച്ചിടത്തോളം അവരുടെ ആ പ്രവണത അവരുടെ ചില താത്പര്യങ്ങള്, ചില വ്യാജ സംതൃപ്തികള് തുടങ്ങിയവയുടെ പ്രകാശനമാണ്.\nഞാന് പറഞ്ഞു വരുന്നത്, ചരിത്രത്തില് നവോത്ഥാനം എന്ന് നമ്മള് പറയുന്നത് പലതരം പ്രവണതകളുടെ ഒരു സമുച്ചയമാണ്. നാടുവാഴിത്തത്തില് നിന്നും മുതലാളിത്തത്തിലേക്കുള്ള സാമൂഹിക പരിവര്‍ത്തനത്തെ പിന്തുണയ്ക്കുന്ന ആശയങ്ങളുടെയും സ്ഥാപനങ്ങളുടെയും ഒക്കെ ഒരു ആവിഷ്‌കാരമാണ്. അതില് കലയുണ്ട്, സാഹിത്യമുണ്ട്, പുതിയ സ്ഥാപനങ്ങളുണ്ട്. ഇതെല്ലാം ചേര്‍ന്നതാണ് നവോത്ഥാനം. ഇതിന്റെയെല്ലാം കേന്ദ്രമായിട്ട്.. ന്യൂക്ലിയസ് ആയിട്ട് പ്രവര്‍ത്തിച്ചുകൊണ്ടിരിക്കുന്നത് ആശയങ്ങള് തന്നെയാണ്. ആശയങ്ങള് എന്നും മുന്‍പേ പറക്കുന്ന പക്ഷികളാണ്. നിലവിലുള്ള അവസ്ഥയ്ക്ക് ഒരിക്കലും ഈ ആശയങ്ങള്‍ക്കൊപ്പം തത്സമയം മുന്നോട്ടുപോവാന് കഴിയണമെന്നില്ല. എന്നല്ല, കഴിയില്ല..! എന്നാല് മുന്‍പേ പറക്കുന്ന ഈ ആശയങ്ങള് ഇല്ലാതിരുന്നാല് സമൂഹത്തിന് ആരോഗ്യകരമായി നിലനില്‍പ്പില്ല. ഈ ഒരു വൈരുദ്ധ്യമാണ്, ഈ ഒരു ഇടവേളയാണ് സമൂഹത്തില് തിളച്ചുമറിയുന്ന ഒരു ആശയസംവാദത്തിന്റെ ഒരു ലോകമായി വരുന്നത്.\nഈ ആശയസമരത്തില് സര്‍ക്കാരുകള്, സംഘടനകള് എന്നിവയുടെ ഇടപെടല്, നിയമനിര്‍മ്മാണങ്ങള് എന്നിവയ്ക്ക് പങ്കില്ലേ എന്ന ചോദ്യമാണ് അടുത്തത്. ഇങ്ങനെയുള്ള ചോദ്യങ്ങള് വരുമ്പോള് സ്ഥിരം എടുത്തിടുന്ന ഒന്ന് സതി എന്ന ആചാരത്തെ നിരോധിച്ച ചരിത്ര ഘട്ടമാണ്. സതി നിരോധിക്കുന്നത്തിനു മുമ്പ് ആശയസംവാദത്തിന്റേതായ ഒരു ഘട്ടമുണ്ട്. സതി എന്നത് തുടര് സംവാദങ്ങളെ അസാധ്യമാക്കുന്ന, ഒരു സ്ത്രീയുടെ ജീവിതം എന്ന സാധ്യതയെ ഒറ്റയടിക്ക് അവസാനിപ്പിക്കുന്ന ഒന്നാണ്. അതുകൊണ്ടുതന്നെ ഇങ്ങനെ ഉന്മൂലന സ്വഭാവമുള്ള ഒരു ആശയത്തിനെതിരെ ആശയ സമരത്തോടൊപ്പം സര്‍ക്കാര് തലത്തിലെ നിയമനിര്‍മ്മാണത്തിലൂടെയുള്ള നിരോധനവും അത്യാവശ്യമാണ്. അതാവശ്യമില്ലാത്തിടത്തെല്ലാം, ആശയ സമരങ്ങളിലൂടെയാണ് തീരുമാനങ്ങള് വരേണ്ടത്. ഒറ്റയടിക്കുള്ള നിരോധനങ്ങളിലൂടെ അല്ല.\nപൂണൂല് വ്യക്തിപരമായ ഒരു സമുദായത്തിലെ പുരുഷന്മാരുടെ ചോയ്സ് ആയിരുന്നില്ലെ..? അത് മിക്കവാറും പേരുടെ വസ്ത്രങ്ങള്‍ക്ക് ഉള്ളില് മറഞ്ഞിരിക്കുന്ന ഒന്നുമായിരുന്നു. അതുപോലെ മറക്കുട.. അത് തങ്ങളെ സംരക്ഷിക്കാനുള്ള ഒരു കവചമാണെന്ന് അന്നത്തെ സ്ത്രീകള് വിശ്വസിച്ചിരുന്നില്ലെ..? എന്നിട്ടും കമ്യൂണിസ്റ്റുകാര് ഒരു കാലത്ത് അതൊക്കെ ഉപേക്ഷിച്ച് വെറും മനുഷ്യരാവുക എന്ന മട്ടിലുള്ള മുദ്രാവാക്യങ്ങളുമായി വന്നിരുന്നല്ലോ...\nനിഖാബ് അണിയുന്ന ഒരു സ്ത്രീ ആശയ സംവാദത്തിന്റെ ഭാഗമായി ചിന്തയുടെ ഒരു ലോകത്തിലൂടെ കടന്നു പോവുകയാണെങ്കില്, അതില് നിന്നും അവര് പുറത്തുവരാനുള്ള സാധ്യത നവോത്ഥാനത്തിന്റെ ചരിത്രം നമുക്ക് മുന്നില് തെളിയിച്ച ഒന്നായിരുന്നു. ഉദാഹരണത്തിന്, അന്തര്‍ജനങ്ങള്‍ക്കിടയില് അവരെ അടിച്ചമര്‍ത്താന് ഉപയോഗിച്ചിരുന്ന ഉടലാകെ മറച്ചിരുന്ന 'ഘോഷ' എന്ന വസ്ത്രം. പുരോഗമനാശയങ്ങളുടെ സ്വാധീനത്താല് പുരുഷന്മാര് പൂണൂല് ഉപേക്ഷിച്ചു, സ്ത്രീകള് ഈ ഘോഷ ഉപേക്ഷിച്ചു. ഈ വിഷയത്തില് ഇഎംഎസ് നടത്തിയ വളരെ പ്രസക്തമായ ഒരു നിരീക്ഷണമുണ്ട്. പൂണൂലുപേക്ഷിച്ച നമ്പൂതിരി പുരുഷന്മാര് മാറിയ സാഹചര്യങ്ങളില് ചിലപ്പോള് നാളെ പൂണൂല് തിരിച്ചെടുത്ത് ഇട്ടെന്ന് വരാം.. എന്നാല്, ജീവിതത്തില് ഒരു ആശയ സമരത്തിന്റെ സ്വാധീനത്തില് ഘോഷ ഉപേക്ഷിച്ച സ്ത്രീകള് ഒരിക്കലും അത് രണ്ടാമതും എടുത്ത് അണിയില്ല എന്നാണ് അദ്ദേഹം പറഞ്ഞത്. അതിന്റെ സാരമെന്താ.. ആശയസംവാദത്തിലൂടെ ഒരു സമൂഹം എടുക്കുന്ന തീരുമാനം ഒരിക്കലും മാറ്റപ്പെടില്ല.\nഅതാണ് ഞാന് പറഞ്ഞത്, മുഖം മറയ്ക്കുന്ന നിഖാബ് എന്ന വസ്ത്രം നിശിതമായിത്തന്നെ വിമര്‍ശിക്കപ്പെടേണ്ടതാണ്. എന്നാല് അതിന്റെ ആദ്യഘട്ടം ആശയ സമരത്തിന്റേതാണ്. ഇങ്ങനെ ഒറ്റയടിക്ക് ആ വസ്ത്രധാരണത്തെ നിരോധിക്കുക വഴി ഒരു വിദ്യാഭ്യാസ സ്ഥാപനം തെറ്റായ സന്ദേശമാണ് സമൂഹത്തിന് നല്‍കുന്നത്. ഒറ്റയടിക്കുള്ള നിരോധനത്തിന് പകരം വിശദമായ ഒരു ആശയ സംവാദം കാമ്പസുകളില് ഉയര്‍ന്നുവരണം. ആരോഗ്യകരമായ ജീവിതത്തെ സംബന്ധിക്കുന്ന ഏതൊരു വിഷയത്തിന്മേലും ഇത്തരം സംവാദങ്ങള് വരണം. ആശയപരമായ ഇടപെടലുകള് വേണം\nറഫീക്ക് അഹമ്മദിന്റെ ഹൃദയസ്പര്‍ശിയായ ഒരു കവിതയുണ്ട് നികാബിനെപ്പറ്റി. 'മതദേഹം' എന്ന പേരില്. മുഖം മൂടുന്ന വസ്ത്രധാരണത്തെപ്പറ്റി മലയാളത്തില് വന്ന ഏറ്റവും ശ്രേഷ്ഠമായ ഒരു കവിതയാണ്. അത് മനുഷ്യരോട് സംവദിക്കുന്നതാണ്. ഇതേപോലെ ആശയങ്ങള് സിനിമകളും, നോവലുകളും ഒക്കെ വരണം. മതത്തിന് അകത്തും ഇപ്പോള് തന്നെ വലിയൊരു ആശയ സംവാദം നടക്കുന്നുണ്ട്. അങ്ങനെയുള്ള ആശയസംവാദങ്ങള്‍ക്ക് മുന്‍കൈ എടുക്കേണ്ട വിദ്യാഭ്യാസ സ്ഥാപനങ്ങള് നിഖാബ് മാത്രമല്ല, മറ്റു പല സ്വാഭാവിക വസ്ത്രങ്ങളും നിരോധിച്ചിരുന്നു. അതൊന്നും ചര്‍ച്ചചെയ്തുണ്ടായ കല്‍പനകളല്ല. ഒരു ജനാധിപത്യ സമൂഹം നിലകൊള്ളേണ്ടത്, കല്‍പനയ്ക്കും അനുസരണയ്ക്കും ഇടയില് പുലരേണ്ടുന്ന ഒന്നല്ല.\nഒരു ക്ളാസ് മുറിയ്ക്കുള്ളില് അധ്യാപനത്തിന് കുട്ടികളുമായി ഐ കോണ്‍ടാക്ട് വേണ്ടേ..? ഓരോ തവണയും അത് ആവശ്യപ്പെടുകയും, മറ നീക്കി സംവദിക്കുകയും ചെയ്യുന്നത് പ്രാവര്‍ത്തികമാണോ..?\nഅഭിമുഖം എന്നത് ജനാധിപത്യത്തിന്റെ പ്രാഥമികമായ ആവശ്യമാണ്. കണ്ണുകള് തമ്മില് അഭിമുഖീകരിക്കണം. സംവദിക്കണം. എങ്കിലേ ജനാധിപത്യത്തിന് നിലനില്‍പ്പുള്ളൂ. കുറ്റം ചെയ്തവരാണ് പൊതുവെ മുഖം മറയ്ക്കാന് താത്പര്യപ്പെടുന്നത്. പോലീസ് കുറ്റവാളികളെ മുഖം മറച്ചുകൊണ്ട് മാധ്യമങ്ങള്‍ക്കു മുന്നില് കൊണ്ട് നിര്‍ത്തുന്നത് കണ്ടിട്ടില്ലേ? വിദ്യാഭ്യാസം എന്ന പരസ്പര സമ്പര്‍ക്കം വേണ്ടുന്ന പ്രക്രിയയ്ക്ക് അദ്ധ്യാപകന് അധ്യയനത്തിനിടെ മുഴുവന് സമയവും വിദ്യാര്‍ത്ഥിയുടെ മുഖം കാണണം. അത് വളരെ അത്യാവശ്യമായ ഒരു കാര്യം തന്നെയാണ്.\nഎന്നാല് അവിടെയൊക്കെ മുന്നില് നില്‍ക്കേണ്ടത് ആശയ സംവാദങ്ങളാണ്. ചര്‍ച്ചകളാണ്. ചിന്തകളാണ്. മാര്‍ക്‌സിന്റെ ഒരു പ്രസിദ്ധമായ നിരീക്ഷണമുള്ളത്, ഒരു ദ്രോഹിയുടെ ദുഷ്ട ചിന്ത പോലും സ്വര്‍ഗത്തേക്കാള് മഹത്തരമാണ്. ചിന്ത, അത് പോസിറ്റീവ് ആയാലും നെഗറ്റീവ് ആയിരുന്നാലും മാറാന് സാധ്യതയുണ്ട്. ചിന്ത നെഗറ്റീവ് ആയാലും തുടര്‍ന്നാല് അത് കാലക്രമേണ പോസിറ്റീവ് ആയി മാറും. അങ്ങനെ മാറാന് അനുവദിക്കണം. അതാണ് വേണ്ടത്, അല്ലാതെ നിരോധനങ്ങളല്ല.\nവസ്ത്രധാരണത്തിന്റെ കാര്യത്തില് ഇവിടെ മതത്തില് ജീവിക്കുന്ന സ്ത്രീകള്‍ക്ക് എത്രമാത്രം തെരഞ്ഞെടുപ്പുകള് സാധ്യമാവുന്നുണ്ട്..?\nപ്രത്യക്ഷമോ പ്രച്ഛന്നമോ ആയ പുരുഷാധിപത്യത്തിന് വഴിപ്പെട്ടുകൊണ്ടാണ് വസ്ത്രധാരണം ഇന്നും തീരുമാനിക്കപ്പെടുന്നത്. അതിനെ നിയന്ത്രിക്കുന്നത് പ്രധാനമായും നാലു കാര്യങ്ങളാണ്. ഒന്ന്, വിപണി. വിപണി നല്‍കുന്ന വൈവിധ്യത്തില് നിന്നും ഒന്ന് തെരഞ്ഞെടുക്കാന് മാത്രമേ നമുക്കാവൂ. രണ്ട്, വ്യക്തികളുടെ വിശ്വാസമാണ്. അതില് ചിലപ്പോള് നിര്‍ബന്ധം വരാം, വരാതിരിക്കാം. അടിച്ചേല്‍പ്പിക്കപ്പെടുന്ന ഏതൊരു വസ്ത്രവും, വസ്ത്രത്തിനു നേര്‍ക്കുള്ള അടിച്ചേല്‍പ്പിക്കല് പോലെ തന്നെ വിമര്‍ശിക്കപ്പെടേണ്ടേ ഒന്നാണ്. ഒന്നും അടിച്ചേല്‍പ്പിക്കാന് പാടില്ല, ചുരുക്കത്തില്. ഉദാഹരണത്തിന് എ ആര് റഹ്മാന് എന്ന സംഗീത സംവിധായകന്റെ രണ്ടു മക്കളും അവരുടെ വിശ്വാസപ്രകാരം, താത്പര്യപ്രകാരം അവരവരുടെ ഇഷ്ടത്തിനാണ് രണ്ടറ്റത്തു നില്‍ക്കുന്ന വസ്ത്രധാരണ രീതികളാണ് അവലംബിച്ചിരിക്കുന്നത്. അതൊക്കെ അവരുടെ തെരഞ്ഞെടുപ്പാവണം. ആരും നിര്‍ബന്ധിക്കുന്ന അവസ്ഥ വരരുത്. മൂന്നാമത്തേത് ഓരോ രാജ്യത്തെയും കാലാവസ്ഥ, വിശ്വാസം എന്നിവ സ്വാധീനിക്കാം.. നാലാമത്തേത്, ഒരു വ്യക്തിയുടെ അഭിരുചി, അഥവാ ഫാഷന് സെന്‍സ് അതും ഒരാളുടെ തെരഞ്ഞെടുപ്പിനെ സ്വാധീനിക്കും. പര്‍ദ്ദ എന്ന പേരില് മതാധികാരികള് സങ്കല്പിച്ച അടിച്ചമര്‍ത്തലിനെ പൊളിച്ചടുക്കുന്ന ഡിസൈനുകളില് ഇന്ന് പര്‍ദ്ദ വിപണിയില് വരുന്നില്ലേ..? വിചാര ധീരത കൊണ്ട് വേണം തീരുമാനമെടുക്കാന്, അല്ലാതെ വൈകാരികതയുടെ നുരയും പാതയും കൊണ്ട് സാമൂഹിക അന്തരീക്ഷത്തെ മലിനമാക്കുകയല്ല വേണ്ടത്.\nപുരുഷന്റെ വസ്ത്ര ധാരണത്തെപ്പറ്റി ആര്‍ക്കും ഇവിടെ ഒരു ആശങ്കയുമില്ല. ചര്‍ച്ചകളൊക്കെ സ്ത്രീകളുടെ വസ്ത്രത്തെപ്പറ്റി മാത്രമാണ്. വിഷയം ശരിക്കും ആത്മാഭിമാനത്തിന്റേതാണ്. ഒരു പ്രത്യേക വിശ്വാസം, ഒരു സ്ത്രീയോട് ശരീരം മറയ്ക്കാനോ, വെളിപ്പെടുത്താമോ ആവശ്യപ്പെടുകയും അതില് ആ സ്ത്രീ സന്തോഷം കണ്ടെത്തുകയും ചെയുമ്പോള്, അതിനെ നിലവിലുള്ള പൊതുബോധവുമായി അതിനുള്ള പൊരുത്തമാവും ചര്‍ച്ച ചെയ്യപ്പെടേണ്ടി വരിക. അവിടെയും വേണ്ടത് ചര്‍ച്ച തന്നെ.\nമനുഷ്യന്റെ മൗലികാവകാശങ്ങളില് ഒന്നാണല്ലോ മതം അനുശാസിക്കുന്ന ജീവിതശൈലി പിന്തുടരാനുള്ള അവകാശം. രാഷ്ട്ര സുരക്ഷയുടെ പേരില് ഒരു വ്യക്തിയുടെ സ്വകാര്യതയിലേക്ക് നുഴഞ്ഞു കയറി, അയാളറിയാതെ അയാളെ നിരീക്ഷിക്കാനും, അയാളുടെ മതപരമായ അവകാശങ്ങള് നിഷേധിക്കാനും ഒക്കെ രാഷ്ട്രങ്ങള് ശ്രമിക്കുന്നത് ശരിയാണോ..? ശ്രീലങ്കയില് സ്ഫോടനത്തിനു ശേഷം ബുര്‍ഖ നിരോധിച്ചതിനു പിന്നാലെ എംഇഎസ് നിഖാബ് നിരോധനവുമായി വന്നത് ജനപ്രിയതയുടെ ലാസ്റ്റ് ബസ് പിടിക്കാനുള്ള വെപ്രാളമായി കാണാനാവുമോ..?\nഅവിടെ ശ്രദ്ധിക്കേണ്ട ഒരു കാര്യമുണ്ട്. ഭീകരവാദത്തെ ഒരു വസ്ത്രധാരണവുമായി തുല്യപ്പെടുത്തുന്നത് ബാലിശമാവും. അമേരിക്കയില് വേള്‍ഡ് ട്രേഡ് സെന്റര് തകര്‍ത്തത് ബുര്‍ഖയണിഞ്ഞ, താടി നീട്ടി വളര്‍ത്തിയ, മതചിഹ്നങ്ങള് പേറുന്ന ആരും വന്നിട്ടല്ല. അവിടെ എല്ലാം പ്രവര്‍ത്തിച്ചത് പാശ്ചാത്യ അളവുകോലുകള് പ്രകാരം മാന്യതയുടെ എല്ലാ ലക്ഷണങ്ങളും തികഞ്ഞ ക്‌ളീന് ഷേവ് ചെയ്ത യുവാക്കളാണ്.\nഅതുകൊണ്ട് അങ്ങനെ ഒറ്റയടിക്ക് ഭീകരവാദത്തെ മതചിഹ്നങ്ങളുമായി സമീകരിക്കാന് കഴിയില്ല. പിന്നെ, പാശ്ചാത്യമായതു മാത്രം സഭ്യമെന്നും, മറ്റുള്ളതെല്ലാം അപരിഷ്‌കൃതമെന്നും വിളിക്കുന്ന ഒരു സമൂഹമാണ് നമുക്കുചുറ്റും വളര്‍ന്നുവരുന്നത്. ഇവിടെ അഘോരികളുണ്ട്, നഗ്‌നരായ ജൈന സന്യാസികളുണ്ട്. സമൂഹത്തിന്റെ വലിയൊരു ഭാഗം ആളുകള്‍ക്കും ആ രീതികളോട് വിയോജിപ്പുണ്ടായിരുന്നിട്ടും അവരെ നിരോധിച്ചിട്ടില്ല. അവരൊക്കെ അവരവരുടെ വിശ്വാസങ്ങള് നിലനിര്‍ത്തി ഇവിടെത്തന്നെ ജീവിതം തുടരുന്ന മഹത്തരമായ ഒരു ഇടമാണ് ജനാധിപത്യം എന്ന് പറയുന്നത്.\nഭീകരവാദത്തെപ്പറ്റിയുള്ള സംഘപരിവാറിന്റെ ധാരണകളെ തമാശയായിട്ടാണ് ഞാന് കാണുന്നത്. ഇന്ത്യയിലെ ഏറ്റവും വലിയ തീവ്രവാദ സംഘടന ആര്‍എസ്എസ് ആണെന്ന് വിചാരിക്കുന്ന ഒരാളാണ് ഞാന്. അതോടൊപ്പം, നാളെ ഇത് വായിക്കുന്ന ഒരു ആര്‍എസ് എസുകാരന് എന്റെ എഴുത്തിനോട് വിചാരപരമായി പ്രതികരിക്കില്ല എന്നും എനിക്ക് നല്ല ഉറപ്പുണ്ട്. ധൈഷണിക രംഗത്ത് ഒരു ആള്‍ക്കൂട്ടം നിലവില് വന്നിരിക്കുകയാണ്. ഈ ഫാസിസ്റ്റ് അധിനിവേശ കാലത്ത് ആള്‍ക്കൂട്ടങ്ങളുടെ ആക്രമണങ്ങള്‍ക്ക് പൊതുജനം ഏറ്റവും കൂടുതല് ഇരയാവുന്ന ഒരു കാലമാണിത്. എന്നാല് ശാരീരികമായ അത്തരം ആക്രമണങ്ങളെക്കാള് എത്രയോ ഭീകരമാണ് ധൈഷണിക രംഗത്തെ ആള്‍ക്കൂട്ടങ്ങളുടെ ആക്രോശങ്ങള്. ആ ആക്രോശങ്ങള്‍ക്ക് ഏറ്റവും കൂടുതല് ഇരയാവുന്ന ആള് എന്ന നിലയ്ക്കു കൂടിയാണ് ഞാന് ഈ വിഷയത്തിലെ സുവ്യക്തവും സുചിന്തിതവുമായ എന്റെ ഈ നിലപാടുകള് പറഞ്ഞുവെക്കുന്നത്.\nLast Updated 16, May 2019, 1:57 PM IST


farhana relatives attacked midnight says swalih അർധരാത്രിയിൽ വന്ന് കാലിൽ വെട്ടി; അച്ഛനമ്മമാരുടെ കഴുത്തിൽ വടിവാൾ വച്ചു: ട്വന്റിഫോർ എൻകൗണ്ടറിൽ സ്വാലിഹ്\nഫർഹാനയുടെ ബന്ധുക്കൾ മുൻപും തന്നെ അക്രമിക്കാൻ ശ്രമിച്ചതിനെ കുറിച്ച് ട്വന്റിഫോർ എൻകൗണ്ടറിൽ വരൻ സ്വാലിഹ്. പ്രണയിച്ച് വിവാഹം കഴിച്ചതിന്റെ പേരിൽ കൊയിലാണ്ടിയിൽ പട്ടാപ്പകൽ നടന്ന ഗൂണ്ടാ ആക്രമണത്തിനിരയായ വ്യക്തിയാണ് നവവരൻ സ്വാലിഹും, വധു ഫർഹാനയും.\nഇന്നലെ നടന്ന നിക്കാഹ് ചടങ്ങിന് ഒരു മാസം മുൻപ് ഫർഹാന സ്വന്തം വീട് വിട്ട് സ്വാലിഹിന്റെ ഒപ്പം പോയിരുന്നു. ഫർഹാനയെ കൂട്ടി സ്വാലിഹ് സ്വന്തം വീട്ടിലേക്കാണ് പോയത്.\nസ്വാലിഹിന്റെ വീട്ടിൽ ഫർഹാനയെത്തി നാലാം ദിവസം ഫർഹാനയുടെ അമ്മാവന്മാർ അർധരാത്രി ഫർഹാനയുടെ വീട്ടിലെത്തി ആക്രമണം നടത്തിയിരുന്നുവെന്ന് സ്വാലിഹ് പറഞ്ഞു.\nഅർധരാത്രി വീടിന് പിൻവശത്തുള്ള വാതിൽ ചവിട്ടി തുറന്ന് ബന്ധുക്കൾ അകത്ത് പ്രവേശിച്ചാണ് ആക്രമണം നടത്തിയത്. ഫർഹാനയെ പിടിച്ചുകൊണ്ടുപോകാനുള്ള ശ്രമം തടയുന്നതിനിടെ സ്വാലിഹിന്റെ കാലിന് വെട്ട് ഏറ്റു. സ്വാലിഹിന്റെ ഉമ്മയുടേയും ഉപ്പയുടേയും കഴുത്തിൽ വടിവാൾ വച്ച് ഭീഷണിപ്പെടുത്തിയാണ് അന്ന് ഫർഹാനയെ ബന്ധുക്കൾ കൊണ്ടുപോയത്.\nRead Also : കോഴിക്കോട് പ്രണയിച്ചു വിവാഹം കഴിച്ചവർക്കെതിരെ ഗൂണ്ടാ ആക്രമണം; ദൃശ്യങ്ങൾ\nഇതിന് പിന്നാലെയാണ് ഫർഹാനയും സ്വാലിഹും രജിസ്റ്റർ വിവാഹം ചെയ്യുന്നതും, പിന്നീട് വീട്ടുകാർ നിക്കാഹ് നടത്തി കൊടുക്കാൻ സമ്മതിക്കുന്നതും. തുടർന്ന് ഇന്നലെ ഇരുവരുടേയും നിക്കാഹ് നടന്നു. ഇതിന് ശേഷം ഇരുവരും സഞ്ചരിച്ച വണ്ടി നടുറോഡിൽ തടഞ്ഞു നിർത്തിയാണ് രണ്ടാമതും ഫർഹാനയുടെ ബന്ധുക്കൾ ആക്രമണം നടത്തിയത്.\nStory Highlights – farhana relatives attacked\nRead more on: goonda | kozhikode | love marriage


എസ്.എഫ്.ഐ ജെ.എന്.യു യൂനിറ്റ് പിരിച്ചുവിട്ടു | Madhyamam English Edition\nഎസ്.എഫ്.ഐ ജെ.എന്.യു യൂനിറ്റ് പിരിച്ചുവിട്ടു Published on Tue, 07/10/2012 - 23:46 ( 49 weeks 1 day ago) (+)(-) Font Size\nന്യൂദല്‍ഹി: രാഷ്ട്രപതി തെരഞ്ഞെടുപ്പിലും ടി.പി. ചന്ദ്രശേഖരന് വധത്തിലും സി.പി.എം നിലപാടിനെതിരെ രംഗത്തുവന്ന ജവഹര്‍ലാല് നെഹ്റു സര്‍വകലാശാലയിലെ (ജെ.എന്.യു) എസ്.എഫ്.ഐ ഘടകം പിരിച്ചുവിട്ടു. ജെ.എന്.യുവിലെ വിദ്യാര്‍ഥികളും എസ്.എഫ്.ഐ ദല്‍ഹി സംസ്ഥാന കമ്മിറ്റി അംഗങ്ങളുമായ നാലുപേരെ സംഘടനയുടെ പ്രാഥമികാംഗത്വത്തില് നിന്ന് പുറത്താക്കി. അഖിലേന്ത്യാ പ്രസിഡന്‍റ് പി.കെ. ബിജു, ജോ. സെക്രട്ടറി വി. ശിവദാസന് എന്നിവരുടെ സാന്നിധ്യത്തില് ചൊവ്വാഴ്ച ചേര്‍ന്ന എസ്.എഫ്.ഐ സംസ്ഥാന കമ്മിറ്റിയാണ് തീരുമാനമെടുത്തത്. എസ്.എഫ്.ഐ ദല്‍ഹി സംസ്ഥാന പ്രസിഡന്‍റ് റോഷന് കിഷോര്, വൈസ് പ്രസിഡന്‍റുമാരായ പി.കെ. ആനന്ദ്, സൈകോ ദാസ്ഗുപ്ത, സംസ്ഥാന കമ്മിറ്റിയംഗം വി. ലെനിന്‍കുമാര് എന്നിവരാണ് പുറത്താക്കപ്പെട്ടത്.\nപ്രണബിനെ പിന്തുണച്ചതില് പ്രതിഷേധിച്ച് പാര്‍ട്ടിയുടെ റിസര്‍ച്ച് സെല് കണ്‍വീനര് പ്രസന്‍ജിത്ത് ബോസ് നേരത്തേ രാജിവെച്ചിരുന്നു. ഇതിനുപിന്നാലെ നവലിബറല് നയങ്ങളുടെ പ്രയോക്താവായ പ്രണബിനെ പിന്തുണക്കാനുള്ള സി.പി.എം തീരുമാനം ഇടതുനയങ്ങള്‍ക്ക് നിരക്കുന്നതല്ളെന്ന് കുറ്റപ്പെടുത്തി എസ്.എഫ്.ഐ ജെ.എന്.യു ഘടകം ജനറല് ബോഡി പ്രമേയം പാസാക്കിയിരുന്നു. പ്രണബിനെ പിന്തുണക്കുന്നതില് പ്രതിഷേധിച്ച് ജെ.എന്.യുവിലെ എസ്.എഫ്.ഐ നേതാക്കളില് 11 പേര് സി.പി.എമ്മില് നിന്ന് രാജിവെക്കുകയും ചെയ്തു. സി.പി.എം നിലപാടിനെ വിമര്‍ശിക്കുന്ന പ്രമേയം എസ്.എഫ്.ഐ ജെ.എന്.യു ഘടകത്തിന്‍െറ ബ്ളോഗില് പരസ്യപ്പെടുത്തുകയും ടി.പി വധത്തിലെ പാര്‍ട്ടി നിലപാട് തള്ളി ലഘുലേഖ പുറത്തിറക്കുകയും ചെയ്തു. പാര്‍ട്ടി ജനറല് സെക്രട്ടറി പ്രകാശ് കാരാട്ട് നേരിട്ട് ജെ.എന്.യു ഘടകത്തിലെ നേതാക്കളുമായി കൂടിക്കാഴ്ച നടത്തി അനുനയ ശ്രമം നടത്തിയെങ്കിലും ഇവര് നിലപാട് മാറ്റിയില്ല. ഇതേതുടര്‍ന്നാണ് ജെ.എന്.യു ഘടകം പിരിച്ചുവിടാനും നാലു നേതാക്കളെ പുറത്താക്കാനും എസ്.എഫ്.ഐ നേതൃത്വം തീരുമാനിച്ചത്.\nകമ്മിറ്റി പിരിച്ചുവിടാനുള്ള തീരുമാനത്തിനെതിരെ ജെ.എന്.യുവിലെ എസ്.എഫ്.ഐ പ്രവര്‍ത്തകര് പ്രതിഷേധ പ്രകടനം നടത്തി. രാഷ്ട്രീയ അഭിപ്രായം പറഞ്ഞതിന് കീഴ്ഘടകത്തെ പിരിച്ചുവിട്ട നടപടി ജനാധിപത്യവിരുദ്ധമാണെന്ന് പുറത്താക്കപ്പെട്ടവരിലൊരാളായ മലയാളി പി.കെ. ആനന്ദ് കുറ്റപ്പെടുത്തി. വിദ്യാര്‍ഥി പ്രശ്നങ്ങളില് ശ്രദ്ധകേന്ദ്രീകരിക്കുന്നതിന് പകരം കേന്ദ്രകമ്മിറ്റിയുടെ ചുമതലയായ ദേശീയ വിഷയങ്ങളില് അഭിപ്രായപ്രകടനം നടത്തി ഇടതുപക്ഷത്തെ തകര്‍ക്കുന്ന നിലയിലേക്ക് നീങ്ങിയതിനാണ് ജെ.എന്.യു ഘടകം പിരിച്ചുവിടുകയും നാലുപേരെ പുറത്താക്കുകയും ചെയ്തതെന്ന് എസ്.എഫ്.ഐ അഖിലേന്ത്യാ ജോ. സെക്രട്ടറി വി. ശിവദാസന് ‘മാധ്യമ’ത്തോട് പറഞ്ഞു. ഏതാനും ദിവസങ്ങള്‍ക്കകം ജെ.എന്.യുവില് പുതിയ കമ്മിറ്റി രൂപവത്കരിക്കുമെന്നും ശിവദാസന് തുടര്‍ന്നു.


ലീ സിഇഒ | lee ceo– News18 Malayalam\nനഷ്ടപരിഹാരവുമായി ഗള്‍ഫില് നിന്നും സി.ഇ.ഒ നേരിട്ടെത്തി; കൈയ്യടിച്ച് സോഷ്യല് മീഡിയ\nUpdated: January 14, 2019, 1:40 PM IST\nചെങ്ങന്നൂര്: വിദേശിയായ ഒരു കമ്പനി സി.ഇ.ഒ ചെങ്ങന്നൂരിലെ ഒരു വീട്ടിലെത്തിയതിന്റെ ചിത്രങ്ങള് ഇപ്പോള് സോഷ്യല് മീഡിയയില് വൈറലായിരിക്കുകയാണ്.\nവെറുതെ എത്തിയതല്ല ഈ സി.ഇ.ഒ, ജോലിക്കിടെ മരിച്ചു പോയ തന്റെ ജീവനക്കാരന്റെ കുടുംബത്തെ ആശ്വസിപ്പിക്കാനും നഷ്ടപരിഹാരത്തുക കൈമാറാനുമായിരുന്നു സന്ദര്‍ശനം.\nചെങ്ങന്നൂര് കടയിക്കാടിനു സമീപം താമസിക്കുന്ന ബിജുവാണ് കഴിഞ്ഞമാസം ഗള്‍ഫില് വച്ച് ജോലിക്കിടെ മരിച്ചത്. ഹൃദയാഘാതമായമായിരുന്നു മരണ കാരണം. കമ്പനി തന്നെ ഇടപെട്ട് മൃതദേഹം നാട്ടിലെത്തിച്ചു. ഇതിനു പിന്നാലെയാണ് കുടുംബാംഗങ്ങളെ കാണാന് കമ്പനി സി.ഇ.ഒ ഒയ ലീ ചെങ്ങന്നൂരിലെത്തിയത്.\nAlso Read 'എപ്പോഴാണ് ഞങ്ങള്‍ക്കൊപ്പം ചേരുന്നത്?' അമലയെ പാര്‍ട്ടിയിലേക്ക് ക്ഷണിച്ച് രാഹുല്\nലീയുടെ കമ്പനിയിലെ പ്ലംബര് ആയിരുന്നു ബിജു. ബിജുവിന്റെ ഭാര്യയെും അമ്മയെയും ആശ്വസിപ്പിച്ച ലീ ഇന്‍ഷൂറന്‍സും ജീവനക്കാരുടെ വിഹിതവും ഉള്‍പ്പെടെ 33.5 ലക്ഷം രൂപ കൈമാറിയ ശേഷമാണ് മടങ്ങിയത്. സജന് ചാക്കോ എന്നയാളാണ് ഫോട്ടോ ഉള്‍പ്പെടെ ഇക്കാര്യം ഫേസ്ബുക്കില് പോസ്റ്റ് ചെയ്തിരിക്കുന്നത്. കമ്പനി സി.ഇ.ഒയെ അഭിനന്ദിച്ച് നിരവധി പേരാണ് രംഗത്തെത്തിയിരിക്കുന്നത്.


തോല്‍വിക്ക് പിന്നാലെ കോണ്‍ഗ്രസില് കലാപം | Assembly Election 2016| padmaja venugopal| K Muraleedharan\nവി.ഡി സതീശന്, പദ്മജ വേണുഗോപാല്, കെ.മുരളീധരന് തുടങ്ങിയ മുതിര്‍ന്ന നേതാക്കള് പരസ്യവിമര്‍ശനവുമായി രംഗത്തെത്തിക്കഴിഞ്ഞു\nPublished: May 20, 2016, 10:28 AM IST\nതിരുവനന്തപുരം: നിയമസഭാ തിരഞ്ഞെടുപ്പിലെ കനത്ത തോല്‍വിക്ക് പിന്നാലെ കോണ്‍ഗ്രസില് കലാപം. കെ.പി.സി.സി വൈസ് പ്രസിഡന്റ് വി.ഡി സതീശന്, പദ്മജ വേണുഗോപാല്, കെ.മുരളീധരന് തുടങ്ങിയ മുതിര്‍ന്ന നേതാക്കള് പരസ്യവിമര്‍ശനവുമായി രംഗത്തെത്തിക്കഴിഞ്ഞു. ചില കോണ്‍ഗ്രസ് നേതാക്കള് തന്നെ പിന്നില് നിന്ന് കുത്തിയെന്ന ആരോപണവുമായി തൃശൂരില് മത്സരിച്ച് തോറ്റ പദ്മജയാണ് ആദ്യം രംഗത്തെത്തിയത്. മന്ത്രി സി.എന്.ബാലകൃഷ്ണനെ പ്രചാരണ ഘട്ടത്തില് ഒരിക്കല് പോലും കണ്ടില്ലെന്ന് പദ്മജ അഭിപ്രായപ്പെട്ടു. ജില്ലയില് ശക്തമായ കോണ്‍ഗ്രസ് നേതൃത്വമില്ല. കോണ്‍ഗ്രസ് വോട്ടുകള് ബി.ജെ.പിയിലേക്ക് പോയി. വോട്ട് രേഖപ്പെടുത്തിയ ശേഷം സി.എന് ബാലകൃഷ്ണന് നടത്തിയ പ്രസ്താവന തെറ്റാണ്. കാലുപിടിച്ചിട്ടും മുതിര്‍ന്ന നേതാക്കള് സഹായിച്ചില്ല. തിങ്കളാഴ്ച കെ.പി.സി.സിക്ക് പരാതി നല്‍കും.\nപാര്‍ട്ടിയില് അടിയന്തര ശസ്ത്രക്രിയ ആവശ്യമാണെന്ന് കെ.മുരളീധരന് പറഞ്ഞു. വര്‍ഗീയതയെ ചെറുക്കുന്നതില് പാര്‍ട്ടി പരാജയപ്പെട്ടു. ഉത്തരവാദിത്വം ഒരാളുടെ തലയില്‍കെട്ടിവെക്കുന്നതിനോട് യോജിപ്പില്ലെന്നും അദ്ദേഹം പറഞ്ഞു.\nഅഴിമതിയോടും വര്‍ഗീയതയോടുമുള്ള മൃദുസമീപനം വിനയായി എന്ന് വി.ഡി സതീശന് പറഞ്ഞു. ജനങ്ങള് എല്ലാം കാണുന്നു എന്ന ധാരണയുണ്ടായില്ല. തെറ്റുകള് ചൂണ്ടിക്കാട്ടിയപ്പോള് പാര്‍ട്ടി യോഗങ്ങളില് പോലും അപഹസിക്കപ്പെട്ടു. പാര്‍ട്ടിയില് തുറന്ന പരിശോധന അനിവാര്യമാണ്. സര്‍ക്കാരിന്റെ അവസാനകാലത്തെ ഉത്തരവുകള് തിരഞ്ഞെടുപ്പില് ദോഷം ചെയ്തു.\n'മറ്റാരും ചാടണ്ട'; പ്രതികരിച്ച് കെ. മുരളീധരൻ\nകെ. മുരളീധരനെ കെ.പി.സി.സി. പ്രചാരണസമിതി ചെയര്‍മാനായി നിയമിച്ചു\nഡൊമിനിക്കിനെ വിമതൻ മറിച്ചു: സുരേന്ദ്രന് വിനയായത് അപരൻ\nഅഴിമതിക്കും വര്‍ഗീയതയ്ക്കും എതിരെയുള്ള രാഷ്ട്രീയ വിജയം\n14-ാം നിയമസഭയില് 18 യുവരക്തങ്ങള്


ചെലവുകള് വാനോളം ഉയരും രാശി | Daily Horoscope 4th September 2019 Wednesday - Malayalam BoldSky\n24 min ago ഓര്‍ഗാസമുള്ള പെണ്ണിന് പെട്ടെന്ന് ഗര്‍ഭധാരണം\n2 hrs ago ഒരുമാസം മുന്നേറയറിയാം ഹൃദ്രോഗ സാധ്യത; ലക്ഷണം\n11 hrs ago ഇന്നത്തെ 12 രാശിക്കാരൂടെ സമ്പൂര്‍ണ ഫലം അറിയാം\nMovies പുഴയിലെ ഒരു പ്രണയ രംഗമായിരുന്നു ചിത്രീകരിക്കുന്നതിനിടെ ഉണ്ടായ അപകടം! മനസ് തുറന്ന് നടി ഭാഗ്യലക്ഷ്മി\n| Updated: Wednesday, September 4, 2019, 10:46 [IST]\nരാശി അഥവാ സോഡിയാക് സൈന് നമ്മുടെ ജീവിതത്തില് വലിയ സ്ഥാനം ചെലുത്തുന്നുണ്ട്. നാം അറിയാതെ തന്നെ നമ്മുടെ ദിവസങ്ങളെ സ്വാധീനിയ്ക്കുന്ന, ബാധിയ്ക്കുന്ന ഒന്നാണിത്. രാശിയുടെ സ്വാധീനം നല്ലതെങ്കില് നല്ലതാകും, ഫലം. അല്ലെങ്കില് മോശവും.\nശരീരത്തിലെ ഈ മറുകുകള് ചില സൂചനകള്\nഇന്നത്തെ ദിവസം,അതായത് 2019 സെപ്റ്റംബര്4ബുധനാഴ്ചയിലെ രാശി ഫലം അറിയൂ. ഇത് നിങ്ങള്‍ക്കു നല്ലതോ മോശമോ വരുത്തുന്നതെന്നറിയൂ.\nഏരീസ് അഥവാ മേട രാശിയ്ക്ക് ഇന്ന് നിങ്ങളുടെ ജീവിതത്തില് പുതിയ ഒരാള് പുഞ്ചിരി വിടര്‍ത്തുന്ന ദിവസം. ഹൃദയം തുറന്നുള്ള കാര്യങ്ങളാണ് ഗുണം ചെയ്യുകയെന്നറിയുക. ഇന്ന് പുറത്തു പോയി ഭാവിയില് അഭിമാനിയ്ക്കാന് തക്ക വണ്ണം കാര്യങ്ങള് ചെയ്യുന്ന ദിവസമാണ്.\nടോറസ് അഥവാ ഇടവ രാശിയ്ക്ക് ഇന്ന് ഇടതുവശം തിരിഞ്ഞെഴുന്നേറ്റുവെന്ന തോന്നലുണ്ടാകുന്ന ദിവസമാണ്. ദിവസം സന്തോഷവും സങ്കടവും ഇട കലര്‍ന്ന ഒന്നാകുകയും ചെയ്യും. പങ്കാളിയുമായി പല കാര്യങ്ങളും ചര്‍ച്ച ചെയ്യും.\nജെമിനി അഥവാ മിഥുന രാശിയ്ക്ക് ഇന്ന് സ്‌പോര്‍ട്‌സ് സംബന്ധമായ കാര്യങ്ങളില് പങ്കെടുക്കുവാന് പറ്റുന്ന ദിവസമാണ്. വ്യത്യാസങ്ങളാണ് ജീവിതത്തിന് വര്‍ണം നല്‍കുന്നത്.\nക്യാന്‍സര് അഥവാ കര്‍ക്കിടക രാശിയ്ക്ക് ഇന്ന് ജീവിതത്തിലെ ഒരു വഴിത്തിരിവിലെത്തുന്ന ദിവസമാണ്. നിങ്ങളുടെ വിജയം ചിലര്‍ക്ക് അസൂയയുണ്ടാക്കും. ഇതില് ചിലര് നിങ്ങള്‍ക്ക് ഉപദ്രവമുണ്ടാക്കാനും ശ്രമിയ്ക്കും. ഇവരെ രണ്ടു രീതിയില് നേരിടാം, ഒന്നുകില് അവരുടെ പ്രശ്‌നങ്ങൡ അവരെ സഹായിക്കാം, അല്ലെങ്കില് അവരുമായി യുദ്ധത്തിനു നില്‍ക്കാം.\nലിയോ അഥവാ ചിങ്ങ രാശിയ്ക്ക് ഇന്ന് സാമ്പത്തികമായി ശ്രദ്ധിച്ചില്ലെങ്കില് ചെലവുകള് വാനോളം ഉയരുന്ന ദിവസമാണ്. വില കൂടിയ പെര്‍ഫ്യൂമുകളും വസ്ത്രങ്ങളുമെല്ലാം വാങ്ങാന് സാധ്യതയുണ്ട്. സ്ത്രീയെങ്കില് പുരുഷനേയും പുരുഷനെങ്കില് സ്ത്രീയേയും ആകര്‍ഷിയ്ക്കുവാന് സാധ്യതയുള്ള ദിവസമാണ്. ആളുകളോട് വിനയത്തോടെ പെരുമാറുക.\nവിര്‍ഗോ അഥവാ കന്നി രാശിയ്ക്ക് ഇന്ന് ചുറ്റമുള്ളവര്‍ക്ക് പ്രചോദനം നല്‍കുന്ന ദിവസമാണ്. കുടുംബത്തിലുള്ള ഉത്തരവാദിത്വങ്ങള് പൂര്‍ത്തീകരിയ്ക്കും. ബന്ധങ്ങള് മെച്ചപ്പെടുത്തുവാന് ഇത് സഹായിക്കും.\nലിബ്ര അഥവാ തുലാം രാശിയ്ക്ക് ഇന്ന് ബിസിനസുകാര്‍ക്ക് നല്ല ദിവസമാണ്. ഇന്ന് ഏറ്റെടുക്കുന്ന ജോലികളില് നിങ്ങളുടെ വീക്ഷണവും കഴിവും പ്രകടമാകുന്ന ദിവസവുമാണ്. ജോലി സ്ഥലത്തു കൂടുതല് സമയം ചെലവഴിയ്‌ക്കേണ്ടി വരും. ജോലിയിലും വീട്ടിലും ബാലന്‍സ് ഉണ്ടാക്കാന് ശ്രമിയ്ക്കുക.\nസ്‌കോര്‍പിയോ അഥവാ വൃശ്ചിക രാശിയ്ക്ക് ഇന്ന് പ്രതീക്ഷിയ്ക്കാത്ത ചിലവുകള് വന്നു ചേരാന് സാധ്യതയുള്ള ദിവസമാണ്. എന്നാല് ഇത് കുടുംബത്തിനും കൂട്ടുകാര്‍ക്കും വേണ്ടിയാകും. എന്നാല് ഓരോ തുട്ടിനും കണക്കു വയ്ക്കുക. വില കുറച്ചു കാണരുത്.\nസാജിറ്റേറിയസ് അഥവാ ധനു രാശിയ്ക്ക് ഇന്ന് നിങ്ങള്‍ക്ക് ബിസിനസ് സംബന്ധമായ യാത്രകള് വന്നു ചേരു.ം ഇത് നല്ല ഫലം നല്‍കും. സന്തോഷം നിറഞ്ഞ അദ്ഭുതങ്ങള് നിങ്ങളെ പ്രതീക്ഷിച്ചിരിയ്ക്കുന്നു.\nകാപ്രിക്കോണ് അഥവാ മകര രാശിയ്ക്ക് ഇന്ന് ആഘോഷങ്ങള്‍ക്കായുളള ദിവസമാണ്. നിറഞ്ഞു സന്തോഷിയ്ക്കുന്ന ദിവസവുമാണ്. ബിസിനസില് ആഗ്രഹിച്ച ലാഭം നേടുന്ന ദിവസമാണ്. യാഥാര്‍ത്ഥ്യം തിരിച്ചറിയേണ്ട ദിവസവുമാണ്. പ്രൊഫഷണല് തോതിലും നല്ല ദിവസമാണ്.\nഅക്വേറിയസ് അഥവാ കുംഭ രാശിയ്ക്ക് ഇന്ന് സന്തോഷവും വേദനയും നിറഞ്ഞ ദിവസമാണ്. ജോലികള് കാരണം തിരക്കുണ്ടാകുമെങ്കിലും വൈകീട്ടോടെ റിലാക്‌സ് ചെയ്യാന് അവസരം ലഭിയ്ക്കും. വേദനകള്‍ക്കു ശേഷം സന്തോഷം ലഭിച്ചാലേ ഇതിനെ വിലയറിയൂ എന്നതും വാസ്തവം.\nപീസസ് അഥവാ മീന രാശിയ്ക്ക് ഇന്ന് മത്സര ദിവസമാണെന്നു വേണം, പറയുവാന്. നിങ്ങളുടെ ശത്രുക്കളെ വില കുറച്ചു കാണരുത്. തര്‍ക്കങ്ങളില് ഊര്‍ജം ചിലവാക്കാതിരിയ്ക്കുവാന് ഏറ്റവും നല്ലത് ഇതിനു പരിഹാരം കണ്ടെത്തുക എന്നതാണ്.\nRead more about: zodiac sign pulse life രാശി സോഡിയാക് സൈന് ജീവിതം സ്പന്ദനം\nDaily Horoscope 4th September 2019 Wednesday\nDaily Horoscope 4th September 2019 Wednesday, Read more to know about,


പാലാരിവട്ടം: വാക്കുതെറ്റിക്കാൻവയ്യ- ഇ. ശ്രീധരൻ |esreedharan| palarivattom bridge rebuilt\nപാലാരിവട്ടം: വാക്കുതെറ്റിക്കാൻവയ്യ- ഇ. ശ്രീധരൻ\nപൊന്നാനിയിലെ വീട്ടിൽ, ഇനിയൊന്ന് സ്വസ്ഥമായി ഇരിക്കണമെന്ന മുഖവുരയോടെ ശ്രീധരൻ ‘മാതൃഭൂമി’യോടു സംസാരിച്ചു; വിരമിക്കലിനെക്കുറിച്ചും ശേഷിക്കുന്ന ചില ഉത്തരവാദിത്വങ്ങളെക്കുറിച്ചും...\nപാലാരിവട്ടം മേൽപ്പാലം പുനർനിർമിക്കാമെന്ന് മുഖ്യമന്ത്രിക്കു വാക്കുകൊടുത്തുപോയി. ഇനി പിൻമാറാൻ കുറച്ചുമടിയുണ്ട്. വീണ്ടും നീണ്ടുപോയാൽ അപ്പോൾ ആലോചിക്കാമെന്നാണു തീരുമാനം. ഡി.എം.ആർ.സി.ക്ക് ഒരു സൽപ്പേരുണ്ടല്ലോ. അതുകളയാൻവയ്യ. ചെയ്യാമെന്ന് ഉറപ്പുനൽകിയിട്ട് പിന്നീട് പിൻമാറുന്നത് എങ്ങനെയാണ്.\nപാലാരിവട്ടംപാലം നിർമാണം നീണ്ടുപോയാൽ ജനങ്ങളുടെ കാര്യം കഷ്ടത്തിലാകും. മേൽപ്പാലത്തിന്റെ പുനർനിർമാണം തുടങ്ങിയാൽത്തന്നെ ആ മേഖലയിൽ ഗതാഗതക്രമീകരണം വേണ്ടിവരും.\nപുനർനിർമണം ഇപ്പോൾ തുടങ്ങിയാൽ ഓഗസ്‌റ്റോടെ തീർക്കാനാകും. ഹൈക്കോടതി ഇടപെട്ടില്ലെങ്കിൽ പകുതിയിലധികം ജോലികൾ ഇപ്പോൾ പൂർത്തിയായേനെ. ലോഡ് ടെസ്റ്റ് നടത്തണമെന്നാണ് ഹൈക്കോടതി നിർദേശം. അതിനെതിരേയാണ് സംസ്ഥാനസർക്കാർ സുപ്രീംകോടതിയെ സമീപിച്ചത്. കോടതിയുടെ അന്തിമ ഉത്തരവ് കാത്തിരിക്കുകയാണ്.\nജൂണിൽ ഞാൻ ചുമതലകളൊഴിഞ്ഞാലും ഡി.എം.ആർ.സി.യുടെ ഡൽഹി യൂണിറ്റിന് മേൽനോട്ടംവഹിക്കാം. ആവശ്യത്തിനു ജീവനക്കാരെ നിയമിക്കേണ്ടിവരും. ആവശ്യമായ മാർഗനിർദേശങ്ങൾ നൽകാൻ എനിക്കുകഴിയും.\nകേരളത്തിനായി മെട്രോയെന്ന ആവശ്യവുമായി 2008 മുതൽ മുന്നിലുണ്ട്. പുതിയ ചുമതലകളും പ്രതീക്ഷകളുമായി 2012-ലാണ് കേരളത്തിലെത്തുന്നത്. ഇപ്പോൾ എട്ടുകൊല്ലം കഴിഞ്ഞു. കൊച്ചി മെട്രോയൊഴികെ ബാക്കിയൊന്നും ഉദ്ദേശിച്ച രീതിയിൽ നടന്നില്ല. അതിൽ സങ്കടമുണ്ട്.\nകോഴിക്കോട്ടെയും തിരുവനന്തപുരത്തെയും ലൈറ്റ് മെട്രോ, നിലമ്പൂർ-നഞ്ചൻകോട് റെയിൽവേ ലൈൻ, ഹൈസ്പീഡ് റെയിൽവേ പദ്ധതി എല്ലാം ഞങ്ങൾ ഏറ്റെടുത്തതാണ്. ഒന്നും നടപ്പാക്കാനായില്ല. സ്ഥലമെടുപ്പിലെ കാലതാമസംമൂലം കൊച്ചി മെട്രോ പൂർത്തിയാകാൻ കൂടുതൽ സമയമെടുത്തു. അതും സങ്കടംതന്നെ.\nകൊച്ചി ഓഫീസ് ഒക്ടോബർ വരെ\nഡി.എം.ആർ.സി.യുടെ കൊച്ചിയിലെ ഓഫീസ് ഒക്ടോബറോടെ പൂർണമായും അടയ്ക്കും. ജീവനക്കാരിൽ കുറച്ചുപേർ ജനുവരിയോടെ പോയി. കുറച്ചുപേർ മാർച്ചിലും ശേഷിക്കുന്നവർ ജൂണിലും പോകും. bbജമ്മുവിലുണ്ട് ചില ചുമതലകൾ\nbbശ്രീനഗറിലെയും ജമ്മുവിലെയും ലൈറ്റ് മെട്രോ പദ്ധതികളിലും ദാൽ തടാകത്തിന്റെ പുനരുദ്ധാരണത്തിലുമാണ് ഇപ്പോൾ സജീവമായുള്ളത്. നടപ്പായാൽ രാജ്യത്തെ ആദ്യ ലൈറ്റ് മെട്രോകളാകും അവ. അതുകൊണ്ടാണ് അവയുമായി സഹകരിക്കുന്നത്. ലൈറ്റ് മെട്രോ ആദ്യം നടപ്പാകേണ്ടിയിരുന്നത് തിരുവനന്തപുരത്താണ്. അത് സർക്കാർ വേണ്ടെന്നുവെച്ചതല്ലേ. പദ്ധതിയുമായി മുന്നോട്ടുപോയിരുന്നെങ്കിൽ ഈ സമയംകൊണ്ട് കേരളത്തിൽ ലൈറ്റ് മെട്രോ സർവീസ് തുടങ്ങാമായിരുന്നു.\nവിരമിച്ചശേഷം പൊന്നാനിയിലെ വീട്ടിൽത്തന്നെയുണ്ടാകും. ഭാരതപ്പുഴ പുനരുജ്ജീവനം ലക്ഷ്യമിട്ട രീതിയിൽ നടപ്പാക്കണമെന്നുണ്ട്. മാലിന്യക്കൂമ്പാരമായി പുഴ മാറാതിരിക്കാനാണു ജാഗ്രത. മുനിസിപ്പാലിറ്റി, പഞ്ചായത്ത് മേഖലകളിൽനിന്ന് മാലിന്യമെത്തുന്നത് പുഴയിലേക്കാണ്. അതുതടയാൻ കളക്ടർമാർക്കും തദ്ദേശസ്ഥാപനങ്ങൾക്കുമെല്ലാം കത്തുനൽകിയിട്ടുണ്ട്.\nമൂല്യബോധമുള്ള ഒരു തലമുറയ്ക്കായി നടപ്പാക്കുന്ന ഫൗണ്ടേഷൻ ഫോർ റീസ്‌റ്റോറേഷൻ ഓഫ് നാഷണൽ വാല്യൂസ് (എഫ്.ആർ.എൻ.വി.) പദ്ധതിയുടെ ദേശീയ പ്രസിഡന്റാണ്. അതിന്റെ പ്രവർത്തനങ്ങൾക്ക് ഇടയ്ക്ക് ഡൽഹിയിലേക്കു യാത്രയുണ്ട്. മറ്റൊരാളെ ചുമതലയേൽപ്പിച്ച് ആ സ്ഥാനത്തുനിന്ന് ഒഴിവാകണമെന്നുണ്ട്. എങ്കിലും പെട്ടെന്ന് ഒഴിയാനാകില്ല. ഗുരുവായൂർ അഷ്ടപദിയാട്ടം ട്രസ്റ്റിന്റെ ട്രസ്റ്റിയാണ്. ഇതെല്ലാം വിശ്രമജീവിതത്തിന്റെ ഭാഗമായും തത്കാലം തുടരേണ്ടിവരും.\nബിജെപിയിൽ ചേർന്നത് നേരത്തെയായിപ്പോയി, 88 വയസായതല്ലേയുള്ളൂ; ഇ ശ്രീധരന് പരിഹാസവുമായി സിദ്ധാർഥ്\n'ശ്രീധരന് മഹാനായ വ്യക്തിയല്ലേ, മോഹത്തിനനുസരിച്ച് കാര്യങ്ങള് നടക്കട്ടെ'- മുഖ്യമന്ത്രി\nമോദി സര്‍ക്കാര് എന്ത് ചെയ്താലും എതിര്‍ക്കുക എന്നത് ഫാഷനായി മാറി-ഇ.ശ്രീധരൻ


മാണിയുടേത് കൊടിയ രാഷ്ട്രീയ വഞ്ചന: വിട്ടുവീഴ്ചയില്ലാതെ കോണ്‍ഗ്രസ്\n9 May 2017 1:43 PM GMT\nകോട്ടയം ജില്ലാപഞ്ചായത്തില് സിപിഎമ്മിന്റെ പിന്തുണ സ്വീകരിച്ച സംഭവങ്ങളില് കെഎം മാണിക്കും കേരള കോണ്‍ഗ്രസ് എമ്മിനും എതിരായ നിലപാടില് വിട്ടുവീഴ്ചയ്ക്കില്ലെന്ന് വ്യക്തമാക്കി കോണ്‍ഗ്രസ്. മാണി കൊടിയ വഞ്ചനയാണ് കാണിച്ചതെന്ന് രാഷ്ട്രീയകാര്യ സമിതിക്ക് ശേഷം വാര്‍ത്താസമ്മേളനത്തില് കെപിസിസി പ്രസിഡന്റ് എംഎം ഹസന് പറഞ്ഞു. കോട്ടയത്ത് കോണ്‍ഗ്രസിനെതിരായ നീക്കത്തിന് പിന്നില് ജോസ് കെ മാണിയാണ്. ഇതിന് കെഎം മാണിയുടെ പിന്തുണയുണ്ടായിരുന്നുവെന്നും ഹസന് വ്യക്തമാക്കി. അതിനിടെ, കെഎം മാണിയെ തിരിച്ചുകൊണ്ടുവരണമെന്നും കോണ്‍ഗ്രസ് അതിന് മുന്‍കൈ എടുക്കണമെന്നും കോണ്‍ഗ്രസ് നേതാവ് പിജെ കുര്യന് ആവശ്യപ്പെട്ടു. നേതാക്കള് പറഞ്ഞത് വ്യക്തിപരമായ അഭിപ്രായമെന്നും പിജെ കുര്യന് പറഞ്ഞു. എന്നാല് കുര്യന് പറഞ്ഞത് അദ്ദേഹത്തിന്റെ അഭിപ്രായം മാത്രമാണെന്ന് ഹസന് പറഞ്ഞു.\nമാണിക്കും കേരളാ കോണ്‍ഗ്രസിനും എതിരായി കോട്ടയം ഡിസിസി പാസാക്കിയ പ്രമേയത്തിനും രാഷ്ട്രീയകാര്യ സമിതിയില് അംഗീകാരം ലഭിച്ചു. കെഎം മാണിയും ജോസ് കെ മാണിയും ഉള്ള കേരള കോണ്‍ഗ്രസുമായി ഒരു ബന്ധവും പാടില്ലെന്നാണ് മുന് മുഖ്യമന്ത്രി ഉമ്മന്‍ചാണ്ടി കൂടി പങ്കെടുത്ത കോട്ടയം ഡിസിസി യോഗത്തിന്‍റെ പ്രമേയം. കോണ്‍ഗ്രസിന്റെ നിലപാട് ഇതാണെന്നും യുഡിഎഫ് യോഗം ചേര്‍ന്ന് ബാക്കി കാര്യങ്ങള് തീരുമാനിക്കുമെന്നും ഹസന് വ്യക്തമാക്കി. അവസരവാദപരമായ നിലപാടാണ് സിപിഎം ഇക്കാര്യത്തില് സ്വീകരിക്കുന്നത്. കഴിഞ്ഞ നിയമസഭ തെരഞ്ഞെടുപ്പില് ബാര് കോഴ അഴിമതി മുന് നിര്‍ത്തി പ്രചരണം നടത്തി അധികാരത്തില് വന്ന സിപിഎം കോട്ടയത്ത് മാണിയെ പിന്തുണച്ചുവെന്നും ഹസന് പറഞ്ഞു.\nജില്ലാ പഞ്ചായത്ത് പ്രസിഡന്റ് തിരഞ്ഞെടുപ്പില് ഉണ്ടാക്കിയ കരാറിനെ അട്ടിമറിച്ച് സിപിഎം പിന്തുണയോടെ കേരള കോണ്‍ഗ്രസ് സ്ഥാനാര്‍ഥി ജയിച്ചിരുന്നു. ഇത് വലിയ രാഷ്ട്രീയ വിവാദങ്ങള്‍ക്ക് വഴിമരുന്നിട്ടിരുന്നു. പാര്‍ട്ടിയില് ചര്‍ച്ച ചെയ്യാതെയാണ് ഇത്തരമൊരു നടപടിയുണ്ടായതെന്ന് വര്‍ക്കിംഗ് ചെയര്‍മാന് പിജെ ജോസഫ് പറയുകയും ജോസഫ് ഗ്രൂപ്പ് ഇടയുകയും ചെയ്തതോടെ കേരള കോണ്‍ഗ്രസ് (എം) പിളര്‍പ്പിന്റെ വക്കിലെത്തി.\ncheating congress dcc kottayamelection kpcc mani mmhasan slams


സപ്ലൈകോയിൽ ഇടനിലക്കാർ; നടപടിയെടുക്കാതെ സർക്കാർ – Veekshanam\nസപ്ലൈകോയിൽ ഇടനിലക്കാർ; നടപടിയെടുക്കാതെ സർക്കാർ\nAug 23, 2021 Aug 23, 2021 author10_veekshanam\nതിരുവനന്തപുരം: സപ്ലൈകോയിൽ ഇപ്പോഴും ഇടനിലക്കാർ പ്രവർത്തിക്കുന്നുവെന്ന ഉന്നത ഉദ്യോഗസ്ഥ റിപ്പോർട്ടിൻ മേൽ നടപടിയെടുക്കാതെ സർക്കാർ. സപ്ലൈകോയിലെ\nടെണ്ടർ നടപടികൾ പൊളിച്ചെഴുതണമെന്ന് ചൂണ്ടിക്കാട്ടി സർക്കാരിന് നൽകിയ കത്തിലാണ് ഇടനിലക്കാരുടെ പ്രവർത്തനങ്ങളെക്കുറിച്ച് വിശദമായി പറയുന്നത്. സപ്ലൈകോ മുൻ മാനേജിങ് ഡയറക്ടർ രാഹുലും ഭക്ഷ്യ വകുപ്പ് സെക്രട്ടറി വേണുഗോപാലും ആണ് സർക്കാരിന് കത്ത് നൽകിയത്. നാല് മാസം മുമ്പാണ് സർക്കാരിന് ഈ കത്ത് ലഭിച്ചെങ്കിലും ഇതുവരെ യാതൊരു നടപടിയും എടുക്കാത്തതിനാൽ സപ്ലൈകോയിൽ അഴിമതി തുടരുകയാണ്.\nഎം പാനൽ ചെയ്ത വിതരണക്കാരുടെ സാധനങ്ങൾക്ക് ഗുണനിലവാരമില്ലെന്ന ഗുരുതര കണ്ടെത്തലും കത്തിൽ ചൂണ്ടിക്കാട്ടിയിട്ടുണ്ട്. സപ്ലൈക്കോയ്ക്ക് മാത്രം സാധനങ്ങൾ നൽകാൻ കോക്കസായി ഇവർ പ്രവർത്തിക്കുന്നു. അതിനാൽ ടെണ്ടർ മാനദണ്ഡങ്ങൾ പൊളിച്ചെഴുതണമെന്നാണ് പ്രധാന നിർദേശം. ജനങ്ങൾക്ക് ഗുണനിലവാരമുള്ള സാധനങ്ങൾ നൽകണമന്നും കത്തിൽ പറയുന്നുണ്ട്. ധനകാര്യ വകുപ്പിലെ ഉദ്യോഗസ്ഥന്റെ നേത്യത്വത്തിൽ ടെണ്ടർ കമ്മറ്റി വേണമെന്ന് ശുപാർശയും കത്തിലുണ്ട്.\nകടകൾ അടച്ചിടില്ല; നിയന്ത്രണം കർശനമാക്കും നാളെ കോവിഡ് അവലോകന യോഗം\nറേഷൻ കരിഞ്ചന്ത ഇല്ലാതാക്കാനാവില്ലെന്ന് മന്ത്രിയുടെ കുറ്റസമ്മതം


പത്തനംതിട്ടയില് ഇന്ന് 500 പേര്‍ക്ക് കോവിഡ് സ്ഥിരീകരിച്ചു ; കണ്‍ട്രോള്‍സെല് ബുളളറ്റിന് - ജൂലായ് 17 | Pathanamthitta Media\nTuesday, October 19, 2021 2:28 pm\nപത്തനംതിട്ടയില് ഇന്ന് 500 പേര്‍ക്ക് കോവിഡ് സ്ഥിരീകരിച്ചു ; കണ്‍ട്രോള്‍സെല് ബുളളറ്റിന് – ജൂലായ് 17\nപത്തനംതിട്ട കളക്ടറേറ്റ് : ജില്ലയില് ഇന്ന് 500 പേര്‍ക്ക് കോവിഡ്-19 സ്ഥിരീകരിച്ചു. ഇന്ന് രോഗം സ്ഥിരീകരിച്ചവരില് ഒരാള് വിദേശത്തു നിന്നും വന്നതും രണ്ടു പേര് മറ്റ് സംസ്ഥാനങ്ങളില് നിന്നും വന്നവരും 497 പേര് സമ്പര്‍ക്കത്തിലൂടെ രോഗം ബാധിച്ചവരുമാണ്. ഇതില് സമ്പര്‍ക്ക പശ്ചാത്തലം വ്യക്തമല്ലാത്ത മൂന്നു പേരുണ്ട്.\n1. അടൂര് 17\n2. പന്തളം 6\n3. പത്തനംതിട്ട 10\n4. തിരുവല്ല 23\n5. ആനിക്കാട് 26\n6. ആറന്മുള 8\n8. അയിരൂര് 13\n9. ചെന്നീര്‍ക്കര 16\n12. ഏറത്ത് 3\n13. ഇലന്തൂര് 3\n15. ഇരവിപേരൂര് 6\n16. ഏഴംകുളം 4\n17. എഴുമറ്റൂര് 6\n18. കടമ്പനാട് 27\n20. കലഞ്ഞൂര് 11\n21. കല്ലൂപ്പാറ 6\n22. കവിയൂര് 6\n24. കോയിപ്രം 11\n25. കോന്നി 19\n26. കൊറ്റനാട് 1\n27. കോട്ടാങ്ങല് 1\n29. കുളനട 8\n30. കുന്നന്താനം 18\n34. മല്ലപ്പുഴശേരി 3\n35. മെഴുവേലി 27\n36. നാറാണംമൂഴി 6\n37. നാരങ്ങാനം 3\n38. നെടുമ്പ്രം 1\n39. ഓമല്ലൂര് 4\n40. പള്ളിക്കല് 16\n41. പന്തളം തെക്കേക്കര 19\n42. പെരിങ്ങര 3\n43. പ്രമാടം 7\n44. പുറമറ്റം 3\n45. റാന്നി 12\n46. റാന്നി-പഴവങ്ങാടി 11\n47. റാന്നി-അങ്ങാടി 6\n48. റാന്നി-പെരുനാട് 17\n49. തണ്ണിത്തോട് 5\n50. തോട്ടപ്പുഴശേരി 3\n51. വടശേരിക്കര 19\n52. വളളിക്കോട് 4\n53. വെച്ചൂച്ചിറ 7\nജില്ലയില് ഇതുവരെ ആകെ 124176 പേര്‍ക്ക് രോഗം സ്ഥിരീകരിച്ചിട്ടുണ്ട്. ഇതില് 116689 പേര് സമ്പര്‍ക്കം മൂലം രോഗം സ്ഥിരീകരിച്ചവരാണ്. ഇന്ന് ജില്ലയില് കോവിഡ്-19 ബാധിതരായ അഞ്ചു പേരുടെ മരണം റിപ്പോര്‍ട്ട് ചെയ്തു.\n1) 10.07.2021ന് രോഗബാധ സ്ഥിരീകരിച്ച വള്ളിക്കോട് സ്വദേശി (98) 16.07.2021ന് കോഴഞ്ചേരി ജില്ലാ ആശുപത്രിയില് വെച്ച് മരണമടഞ്ഞു.\n2) കുന്നന്താനം സ്വദേശി (84) 12.07.2021ന് തിരുവല്ലയിലെ സ്വകാര്യ ആശുപത്രിയില് വെച്ച് മരണമടഞ്ഞു.\n3) 28.06.2021ന് രോഗബാധ സ്ഥിരീകരിച്ച എഴുമറ്റൂര് സ്വദേശി (53) 15.07.2021ന് കോഴഞ്ചേരി ജില്ലാ ആശുപത്രിയില് വെച്ച് മരണമടഞ്ഞു.\n4) ആനിക്കാട് സ്വദേശി (50) 15.07.2021ന് തിരുവല്ലയിലെ സ്വകാര്യ ആശുപത്രിയില് വെച്ച് മരണമടഞ്ഞു.\n5) കുളനട സ്വദേശിനി (60) 13.07.2021ന് കോഴഞ്ചേരി ജില്ലാ ആശുപത്രിയില് വെച്ച് മരണമടഞ്ഞു.\nജില്ലയില് ഇന്ന് 422 പേര് രോഗമുക്തരായി. ആകെ രോഗമുക്തരായവരുടെ എണ്ണം 118828 ആണ്. പത്തനംതിട്ട ജില്ലക്കാരായ 4602 പേര് രോഗികളായിട്ടുണ്ട്. ഇതില് 4399 പേര് ജില്ലയിലും 203 പേര് ജില്ലയ്ക്ക് പുറത്തും ചികിത്സയിലാണ്. ജില്ലയില് 10863 കോണ്‍ടാക്ടുകള് നിരീക്ഷണത്തില് ഉണ്ട്. വിദേശത്തുനിന്നും തിരിച്ചെത്തിയ 1409 പേരും മറ്റ് സംസ്ഥാനങ്ങളില് നിന്നും തിരിച്ചെത്തിയ 3238 പേരും നിലവില് നിരീക്ഷണത്തിലാണ്. വിദേശത്തുനിന്നും ഇന്ന് തിരിച്ചെത്തിയ 141 പേരും മറ്റ് സംസ്ഥാനങ്ങളില് നിന്നും ഇന്ന് എത്തിയ 56 പേരും ഇതില് ഉള്‍പ്പെടുന്നു. ആകെ 15510 പേര് നിരീക്ഷണത്തിലാണ്.\n1) ദൈനംദിന പരിശോധന (ആര്.ടി.പി.സി.ആര് പരിശോധന) 319802, 1383, 321185.\n2) റാപ്പിഡ് ആന്റിജന് പരിശോധന(പുതിയത്) 323013, 3457, 326470.\n3) റാപ്പിഡ് ആന്റിജന് (വീണ്ടും നടത്തിയത്) 49758, 31, 49789.\n5) ട്രൂനാറ്റ് പരിശോധന 8666, 13, 8679.\nസര്‍ക്കാര് ലാബുകളില് ആകെ ശേഖരിച്ച സാമ്പിളുകള് 702609, 4884, 707493.\nസ്വകാര്യ ആശുപത്രികളില് ആകെ ശേഖരിച്ച സാമ്പിളുകള് 513397, 2388, 515785.\nആകെ സാമ്പിളുകള് (സര്‍ക്കാര് + സ്വകാര്യം) 1216006, 7272, 1223278.\nഗവണ്‍മെന്റ് ലാബുകളിലും സ്വകാര്യ ലാബുകളിലുമായി ഇന്ന് ആകെ 7272 സാമ്പിളുകള് ശേഖരിച്ചിട്ടുണ്ട്. 2435 സാമ്പിളുകളുടെ ഫലം ലഭിക്കാനുണ്ട്.\nജില്ലയില് കോവിഡ്-19 മൂലമുളള മരണനിരക്ക് 0.38 ശതമാനമാണ്. ജില്ലയുടെ ഇതുവരെയുളള ആകെ ടെസ്റ്റ് പോസിറ്റീവിറ്റി റേറ്റ് 10.15 ശതമാനവും ഇന്നത്തെ ടെസ്റ്റ് പോസിറ്റീവിറ്റി റേറ്റ് 8.3 ശതമാനവുമാണ്.\nജില്ലാ മെഡിക്കല് ഓഫീസറുടെ കണ്‍ട്രോള്‍റൂമില് 156 കോളുകളും ജില്ലാ ദുരന്ത നിവാരണ വിഭാഗത്തിന്റെ കണ്‍ട്രോള്‍റൂമില് 132 കോളുകളും ലഭിച്ചു.\nക്വാറന്റൈനിലുളള ആളുകള്‍ക്ക് നല്‍കുന്ന സൈക്കോളജിക്കല് സപ്പോര്‍ട്ടിന്റെ ഭാഗമായി ഇന്ന് 955 കോളുകള് നടത്തുകയും ഒരാള്‍ക്ക് കൗണ്‍സിലിംഗ് നല്‍കുകയും ചെയ്തു. പ്രോഗ്രാം ഓഫീസര്‍മാരുടെയും മാനേജ്‌മെന്റ് ടീം ലീഡര്‍മാരുടെയും റിവ്യൂ മീറ്റിംഗ് ജില്ലാ മെഡിക്കല് ഓഫീസറുടെ ചേമ്പറില് വൈകുന്നേരം 4.30ന് കൂടി.\nPrevious articleമുട്ടില് മരം കേസ് ; ഫോറസ്റ്റ് കണ്‍സര്‍വേറ്റര് എന്.ടി സാജനെ സസ്‌പെന്റ് ചെയ്യണമെന്ന് ശുപാര്‍ശ\nNext articleപത്തനംതിട്ട ജില്ലയെ സീറോ സിക്ക പ്രദേശമാക്കുക ലക്ഷ്യം : ജില്ലാ കളക്ടര്


പാര്‍ട്ടിയുടെ ഡ്രൈവിങ് സീറ്റിലൊരു കപ്പിത്താന് ഉണ്ടായിരുന്നു; ഇതാണ് ജയിക്കാന് കാരണം: എ കെ ബാലന് – Kairali News | Kairali News Live\nമതനിരപേക്ഷ ശക്തികള് ഇടതിനൊപ്പം നിന്നെന്ന് മന്ത്രി എ കെ ബാലന്. ജാതി, മത വര്‍ഗീയ ഫാസിസത്തിനെതിരായ ഭരണ സംവിധാനമായിരുന്നു പിണറായി സര്‍ക്കാര്. ഇന്നേവരെ കാണാത്ത ഐക്യമാണ് സി പി എമ്മിന്റേതെന്നും പാര്‍ട്ടിയുടെ ഐക്യം ശകതമായിരുന്നെന്നും അദ്ദേഹം പറഞ്ഞു.\nപാര്‍ട്ടിയുടെ ഡ്രൈവിങ് സീറ്റിലൊരു കപ്പിത്താന് ഉണ്ടായിരുന്നു. ഇക്കാരണങ്ങളൊക്കെ എല്‍ഡിഎഫിന്റെ തിളക്കമാര്‍ന്ന വിജയത്തിന് കാരണമായി. കോണ്‍ഗ്രസ് അന്ധമായ മാര്‍ക്‌സിസ്റ്റ് വിരോധം കോണ്‍ഗ്രസ് അവസാനിപ്പിക്കണമെന്നും ഇല്ലെങ്കില് കോണ്‍ഗ്രസ് ഇനിയും തകരുമെന്നും മന്ത്രി കൂട്ടിച്ചേര്‍ത്തു.\nബിജെപിക്കെതിരെ നിലപാട് ശക്തമാക്കിയില്ലെങ്കില് ഇനിയും തകരും. എന് എസ് എസിനെതിരെ ബാലന്. ബിജെപിക്കെതിരെ കോണ്‍ഗ്രസിനെ സഹായിച്ച നിലപാടാണ് പല ഘട്ടത്തിലും ഞങ്ങളെടുത്തത്. സുകുമാരന് നായര് ബി ജെ പിയിലേക്ക് പോകുന്നതിന് പാര്‍ട്ടിയില് ആരും എതിരല്ല. എന്നാല് ഇത് സംബന്ധിച്ച് തെറ്റായ സന്ദേശം നല്‍കുകയായിരുന്നു.\nഇനിയെങ്കിലും സുകുമാരന് നായര് തെറ്റ് തിരുത്തണം. അത് തെരഞ്ഞെടുപ്പ് ദിനം പറയാന് പാടില്ലായിരുന്നു. നിരീശ്വരവാദികളും ഈശ്വരവാദികളും തമ്മിലുള്ള പോരാട്ടമെന്ന സുകുമാരന് നായരുടെ പ്രസ്ഥാവന തെറ്റാണ്. കുപ്പിവള പൊട്ടുന്ന പോലെ പൊട്ടുന്ന പാര്‍ട്ടി കോണ്‍ഗ്രസെന്നും മന്ത്രി എ കെ ബാലന് പറഞ്ഞു.\nTags: A K BalancpimElectionElection ResultldfNSSsukumaran nair


കനത്ത മഴയിൽ കരിപ്പൂർ വിമാനത്താവളത്തിൻ്റെ ചുറ്റുമതിൽ തകർന്നു, നദികളിലെ ജലനിരപ്പുയർന്നു | Heavy rain continues in kerala\nകനത്ത മഴയിൽ കരിപ്പൂർ വിമാനത്താവളത്തിൻ്റെ ചുറ്റുമതിൽ തകർന്നു, നദികളിലെ ജലനിരപ്പുയർന്നു\nകോഴിക്കോട് തടമ്പാട്ട് താഴത്ത് കനത്ത മഴയിൽ നിരവധി വീടുകളിൽ വെള്ളം കയറി. തടമ്പാട്ട് താഴം വഴിയുള്ള ഗതാഗതം തിരിച്ചു വിടുകയാണ്. മാർക്കറ്റിലെ മുഴുവൻ കടകളിലും വെള്ളം കയറിയിട്ടുണ്ട്.\nKozhikode International Airport (CCJ), First Published Oct 12, 2021, 12:33 PM IST\nതിരുവനന്തപുരം: സംസ്ഥാനത്ത് കനത്ത മഴ തുടരുന്നു (Heavy rain continues in kerala). കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, പാലക്കാട്, മലപ്പുറം, കോഴിക്കോട് എന്നീ ഒൻപത് ജില്ലകളിൽ ഓറഞ്ച് അലർട്ട് (Orange alert) പ്രഖ്യാപിച്ചിരിക്കുകയാണ്. തിരുവനന്തപുരമൊഴികെ ബാക്കി ജില്ലകളിൽ ഇന്ന് യെല്ലോ അലർട്ടാണ്. നിലവിലെ സാഹചര്യത്തിൽ വെള്ളിയാഴ്ച വരെ മഴ തുടരും എന്നാണ് കാലാവസ്ഥാ നിരീക്ഷണകേന്ദ്രത്തിൻ്റെ പുതിയ പ്രവചനം. വടക്കൻ കേരളത്തിലും മധ്യകേരളത്തിലുമാണ് ഇന്നലെ വൈകിട്ട് മുതൽ കനത്ത മഴ തുടരുന്നത്. അട്ടപ്പാടി, ആറളം അടക്കം പലയിടത്തും ഉരുൾപൊട്ടലും മലവെള്ളപ്പാച്ചിലുമുണ്ടായിട്ടുണ്ട്. കോഴിക്കോട് നഗരത്തിലെ താഴ്ന്ന ഭാഗങ്ങളിലും വെള്ളം കയറി.\nകോഴിക്കോട് താലൂക്കിൽ നാല് സ്ഥലങ്ങളിൽ ക്യാമ്പുകൾ തുറന്നു. വേങ്ങേരി വില്ലേജിൽ സിവിൽസ്റ്റേഷൻ യു.പി സ്കൂൾ, വേങ്ങേരി യു.പി സ്കൂൾ, പ്രൊവിഡൻസ് കോളേജ് എന്നിവിടങ്ങളിലും പുതിയങ്ങാടി വില്ലേജിൽ പുതിയങ്ങാടി ജി.എം.യുപി സ്കൂളിലുമാണ് ക്യാമ്പ് സജ്ജമാക്കിയിട്ടുള്ളത്.\nപുതിയങ്ങാടി, പന്തീരങ്കാവ്, നെല്ലിക്കോട്, കച്ചേരി, ചേവായൂർ , വളയനാട്, വേങ്ങേരി വില്ലേജുകളിലാണ് മഴവെളളം കൂടുതലായും കയറിയിരിക്കുന്നത്. ഇവിടെയുള്ള ആളുകളിൽ കുടുംബ വീടുകളിലേക്ക് പോവാൻ കഴിയാത്തവർക്കാണ് ക്യാമ്പ് സജ്ജമാക്കിയത്. കോഴിക്കോട് തടമ്പാട്ട് താഴത്ത് കനത്ത മഴയിൽ നിരവധി വീടുകളിൽ വെള്ളം കയറി. തടമ്പാട്ട് താഴം വഴിയുള്ള ഗതാഗതം തിരിച്ചു വിടുകയാണ്. മാർക്കറ്റിലെ മുഴുവൻ കടകളിലും വെള്ളം കയറിയിട്ടുണ്ട്.\nകനത്ത മഴയിൽ കരിപ്പൂർ വിമാനത്താവളത്തിൻ്റെ ചുറ്റുമതിൽ തകർന്നു. അയനിക്കാട് പുല്ലിതൊടിക ഉമ്മറിൻ്റെ വീടിനും കിണറിനും മുകളിലേക്കാണ് മതിൽ ഇടിഞ്ഞു വീണത്. മതിൽ ഇടിഞ്ഞു വീണെങ്കിലും ആളപായമില്ല. മലപ്പുറം എടപ്പാൾ പൂക്കരത്തറയിൽ മാടമ്പിവളപ്പിൽ അബ്‌ദുൾ റസാഖിൻ്റെ വീട്ടിലെ കിണ‍ർ ഇടിഞ്ഞു താഴ്ന്നു. മലപ്പുറം കോട്ടക്കുന്ന് ഭാഗത്ത് മണ്ണിടിച്ചിലിന് സാധ്യതയുള്ളതിനാൽ പ്രദേശവാസികളായ 13 കുടുംബങ്ങളെ മലപ്പുറം എം.എസ്.പി ഇംഗ്ലീഷ്മീഡിയം സ്കുളിലേയ്ക്ക് മാറ്റി പാർപ്പിച്ചു. \nഏനാമാവ് റെഗുലേറ്റർ വഴി വെള്ളം പൂർണമായും കടലിലേക്ക് ഒഴുകുന്നു. തൃശൂർ നഗരത്തിൽ വെള്ളക്കെട്ട് സാധ്യതയില്ലെന്നാണ് അധികൃതരുടെ വിലയിരുത്തൽ. അടിയന്തര സാഹചര്യം നേരിടാൻ ചാലക്കുടിയിൽ കൺട്രോൾ റൂം തുറന്നിട്ടുണ്ട്. 0480 2705800, 8848357472 എന്നീ നമ്പറുകളിൽ ബന്ധപ്പെടാം. പെരിങ്ങൽകുത്ത് ഡാമിലെ ജലനിരപ്പ് താഴുന്ന പ്രവണത കാണിക്കുന്നതിനാൽ പറമ്പികുളത്തു നിന്ന് തുറന്നു വിടുന്ന ജലത്തിൻ്റെ അളവ് കുറച്ചിട്ടുണ്ട്.\nമഴ ശക്തമായ സാഹചര്യത്തിൽ ചാലക്കുടി പുഴയുടെ താഴ്ന്ന പ്രദേശങ്ങളിൽ നിന്ന് ആളുകളെ ഒഴുപ്പിക്കുന്നുണ്ട്. ജില്ലാ കലക്ടർ ഹരിത വി കുമാർ, ദുരന്തനിവാരണ ഡെപ്യൂട്ടി കലക്ടർ ഐ ജെ മധുസൂദനൻ, തഹസിൽദാർ ഇ എൻ രാജു എന്നിവർ സ്ഥലത്ത് ക്യാമ്പ് ചെയ്ത് ദുരന്തനിവാരണ പ്രവർത്തനങ്ങൾ ഏകോപിപ്പിക്കുന്നു. ദേശീയ ദുരന്തനിവാരണ സേനയുടെ ഒരു സംഘം ചാലക്കുടിയിലെത്തിയിട്ടുണ്ട്. താലൂക്ക് കൺട്രോൾ റൂം പ്രവർത്തനം റവന്യൂ ഡിവിഷണൽ ഓഫീസറുടെ നേതൃത്വത്തിൽ നടന്നുവരുന്നു.\nചാലക്കുടി താലൂക്കിൽ പരിയാരം വില്ലേജ് സെൻസെബാസ്റ്റ്യൻ സ്കൂൾ, കുറ്റിക്കാട് ദുരിതാശ്വാസ ക്യാമ്പിൽ4കുടുംബങ്ങളിലെ 14 അംഗങ്ങളെ മാറ്റി പാർപ്പിച്ചിട്ടുണ്ട്. കിഴക്കേ ചാലക്കുടി കുറ്റാടം പാടം, കോടശ്ശേരി വില്ലേജ്, മേലൂർ എന്നിവിടങ്ങളിൽ നിന്ന് ആളുകൾ ബന്ധുവീടുകളിലേക്ക് മാറിയിട്ടുണ്ട്. മൂവാറ്റുപുഴയാറിൽ ജലനിരപ്പ് ഉയരുന്നതിനാൽ പ്രദേശത്ത് ജാഗ്രത തുടരുകയാണ്. ജലനിരപ്പ് ഫ്ലഡ് വാണിംഗ് ലെവലിന് മുകളിലാണിപ്പോൾ ഉള്ളത്. നിലവിലെ ജലനിരപ്പ് 9.965 മീറ്ററാണ്. വാണിംഗ് ലെവൽ 9.015 മീറ്ററും.\nLast Updated Oct 12, 2021, 12:33 PM IST


മുംബൈ: മുംബൈയിലെ ഷോംപ്പിംഗ് കോപ്ലക്‌സില് തീപിടുത്തം. തീ പടര്‍ന്നതോടെ സമീപത്തെ കെട്ടിടങ്ങളിലൂള്ള 3500 ഓളം പേരെ ഒഴിപ്പിച്ചു. വ്യാഴാഴ്ച രാത്രിയോടെയാണ് തീ പടര്‍ന്നത്. സെന്‍ട്രല് മുംബൈയിലെ നാഗ്പടയിലെ സിറ്റി സെന്‍ട്രല് മാളിലാണ് തീപിടുത്തമുണ്ടായത്.\nഅഗ്നിശമന സേനയെത്തി തീയണയ്്ക്കാന് ശ്രമിക്കുന്നുണ്ടെങ്കിലും ഇതുവരെ നിയന്ത്രണവിധേയമായിട്ടില്ല. തീ പടരാനുണ്ടായ കാരണം അന്വേഷിച്ചുവരികയാണ്. മാളിലെ രണ്ടും മൂന്നും നിലകളിലാണ് തീപിടുത്തമുണ്ടായത്.\nമാളിനോട് ചേര്‍ന്നുള്ള 55 നില കെട്ടിടത്തിലെ താമസക്കാരെയാണ് ഉടന് ഒഴിപ്പിച്ചത്. തീയണയ്ക്കാന് ശ്രമിക്കുന്നതിനിടെ രണ്ട് അഗ്നിശമനസേനാ അംഗങ്ങള്‍ക്ക് പരിക്കേറ്റു. 24 യൂണിറ്റുകളിലായി 250 ഓളം ഉദ്യോഗസ്ഥരാണ് തീയണയ്ക്കാന് ശ്രമിക്കുന്നത്.\nPrevious മലപ്പുറത്ത് തദ്ദേശ തെരഞ്ഞടുപ്പ് വോട്ടർ പട്ടികയിൽ വ്യാപകമായ ക്രമക്കേടെന്ന് പരാതി\nNext കരീനയുടെ മെറ്റേണിറ്റി ഡ്രസിന് പിന്നാലെ ഫാഷൻ ലോകം; വില എത്രയെന്നോ\nതിരുവനന്തപുരം: പ്രശസ്ത ഗാനരചയിതാവ് പൂവച്ചല് ഖാദർ (73) അന്തരിച്ചു. തിരുവനന്തപുരം മെഡിക്കല് കോളെജ് ആശുപത്രിയില് ചൊവ്വാഴ്ച പുലർച്ചെ 12.20ന് ആയിരുന്നു അന്ത്യം. ഹൃദയ സ്തംഭനമാണ് മരണകാരണമെന്ന് ബന്ധുക്കള് അറിയിച്ചു. കൊവിഡ് ബാധിതനായി തീവ്രപരിചരണ വിഭാഗത്തില്...\nരാജപ്പന്റെ പണം തട്ടിയ കേസ് ഒത്തു തീര്പ്പിലേക്ക്\nപ്രവാസി മലയാളി നഴ്സ് താമസസ്ഥലത്ത് മരിച്ച നിലയില്


5848 പേർക്ക് കോവിഡ്; മരണം 32 : Deepika.com Kerala News |\n5848 പേർക്ക് കോവിഡ്; മരണം 32\nSunday, December 6, 2020 1:44 AM IST\nതിരുവനന്തപുരം: സംസ്ഥാനത്ത് ഇന്നലെ 5,848 പേർക്കു കോവിഡ് സ്ഥിരീകരിച്ചു. 5,820 പേർ രോഗമുക്തി നേടി. 32 മരണം കോവിഡ് മൂലമെന്നു സ്ഥിരീകരിച്ചു. ടെസ്റ്റ് പോസിറ്റിവിറ്റി നിരക്ക് 9.67 ശതമാനമായി കുറഞ്ഞു നിൽക്കുന്പോഴും മരണസംഖ്യ കൂടി വരുന്നത് ആശങ്ക ഉയർത്തുന്നു. ആകെ കോവിഡ് മരണം 2,390 ആയി.\nകഴിഞ്ഞ 24 മണിക്കൂറിൽ 60,503 സാന്പിളുകളാണു പരിശോധിച്ചത്. രോഗം സ്ഥിരീകരിച്ചവരിൽ 53 പേർ സംസ്ഥാനത്തിനു പുറത്തു നിന്നു വന്നവരാണ്. 5,137 പേർക്കു സന്പർക്കത്തിലൂടെയാണു രോഗം ബാധിച്ചത്. 613 പേരുടെ സന്പർക്ക ഉറവിടം വ്യക്തമല്ല. 45 ആരോഗ്യപ്രവർത്തകർക്കു രോഗം ബാധിച്ചു. 61,393 പേരാണ് ഇപ്പോൾ ചികിത്സയിലുള്ളത്. 5,67,694 പേർ ഇതുവരെ രോഗമുക്തി നേടി.\nരോഗം സ്ഥിരീകരിച്ചവരുടെ ജില്ല തിരിച്ചുള്ള കണക്ക്: മലപ്പുറം - 920, കോഴിക്കോട് - 688, എറണാകുളം - 655, കോട്ടയം - 567, തൃശൂർ - 536, കൊല്ലം - 405, പാലക്കാട് - 399, ആലപ്പുഴ - 365, തിരുവനന്തപുരം - 288, കണ്ണൂർ - 280, വയനാട് - 258, പത്തനംതിട്ട - 208, ഇടുക്കി - 157, കാസർഗോഡ് - 112.\nതിരുവനന്തപുരം: പുതുതായി രജിസ്റ്റർ ചെയ്യുന്ന ഇലക്‌ട്രിക് വാഹനങ്ങൾക്ക...


Latest Bharat 22 News, Updates & Tips in Malayalam - Malayalam Goodreturns\nഭാരത് 22 ഇടിഎഫിന്റെ രണ്ടാം ഘട്ട നിക്ഷേപം ജൂണ് 19 മുതൽ ആരംഭിക്കും. ഇത്തവണ 8,400 കോടി രൂപ സമാഹരിക്കുകയാണ് സര്‍ക്കാരിന്റെ ലക്ഷ്യം. 22ന് നിക്ഷേപം ക്ലോസ് ചെയ്യും. കഴിഞ്ഞ വര്‍ഷം നവംബറിലാണ് ഭാരത് 22 ഇടിഎഫ് സര്‍ക്കാര് ആദ്യമായി പുറത്തിറക്കിയത്. 22 കമ്പനികളുടെ ഷെയ...\nഭാരത് 22 ഇടിഎഫ് ബിഎസ്ഇയില് ലിസ്റ്റ് ചെയ്തത് അവതരിപ്പിച്ച വിലയില്‍നിന്ന് 0.91 ശതമാനം ഉയര്‍ന്ന് 36.30 രൂപയ്ക്ക്. 35.97 രൂപയാണ് അവതരിപ്പിച്ചിരുന്ന വില. എന്നാല് വ്യാപാരം ആരംഭിച്ചതിന...\nഭാരത് 22 എന്ന പേരിലുള്ള എക്സ്ചേഞ്ച് ട്രേഡഡ് ഫണ്ടിലൂടെ (ഇ.ടി.എഫ്.) 8,000 കോടി രൂപ സമാഹരിക്കുകയായിരിന്നു കേന്ദ്രസർക്കാരിന്റെ ലക്ഷ്യം. എന്നാൽ, ന്യൂ ഫണ്ട് ഓഫർ (എൻ.എഫ്.ഒ.) വെള്ളിയാഴ്ച സമാപ...\nഐസിഐസിഐ പ്രുഡൻഷ്യൽ മ്യൂച്വൽ ഫണ്ട് കൈകാര്യം ചെയ്യുന്ന അടുത്തിടെ പുറത്തിറക്കിയ ഭാരത്-22 എക്സ്ചേഞ്ച് ട്രേഡഡ് ഫണ്ട് (ഇടിഎഫ്) വഴി 8000 കോടി രൂപയാണ് സർക്കാരിന്റെ ലക്ഷ്യം. ഇന്നലെ പുറത്...


കോവിഡ് കാലത്തെ വിദ്യാഭ്യാസം കേരളം മികച്ച മാതൃക - മന്ത്രി\nകോവിഡ് കാലത്തെ വിദ്യാഭ്യാസം: കേരളം മികച്ച മാതൃക\nകോവിഡ് പ്രതിസന്ധികളെ നേരിട്ടു കൊണ്ട് കേരള സർക്കാർ വിദ്യാഭ്യാസ മേഖലയിൽ സ്വീകരിക്കുന്ന നിലപാടുകൾ രാജ്യത്തിനും ലോകത്തിനും മാതൃകയാണെന്ന് വിദ്യാഭ്യാസ മന്ത്രി വി.ശിവൻകുട്ടി. കെ.എസ് ടി എ കൊല്ലം ജില്ലാ സെന്ററിനോട് ചേർന്ന് സജ്ജീകരിച്ച കോൺഫറൻസ് ഹാളിന്റെ (KSTA ഹാൾ) ഉദ്ഘാടനം നിർവ്വഹിക്കുകയായിരുന്നു മന്ത്രി .\nവിദ്യാഭ്യാസ പ്രകിയയിൽ അദ്ധ്യാപകർക്കുള്ള സ്ഥാനം വലുതാണ്. കുട്ടികൾ അദ്ധ്യാപകരെ കാണാൻ ആഗ്രഹിക്കുകയാണ്. അതിനുതകുന്ന ഓൺലൈൻ പഠനം ഉടൻ യാഥാർത്ഥ്യമാകും. പതിനാല് ജില്ലകളിലും ട്രയൽക്ലാസ്സുകൾ പൂർത്തിയായി. കുട്ടികൾക്ക് ഡിജിറ്റൽ സൗകര്യങ്ങൾ എത്തിക്കൽ ഏകദേശം പൂർത്തിയായിട്ടുണ്ട്.\nപൊതു പരീക്ഷകൾ നടത്തി റിസൾട്ട് പ്രഖ്യാപിച്ച് കേരളം മുന്നോട്ട് പോയപ്പോൾ പല സംസ്ഥാനങ്ങളും 'ആൾ പ്രമോഷൻ' നടത്തുകയാണ് ചെയ്തത്. എല്ലാത്തിനെയും എതിർക്കുന്നവർ പരീക്ഷകളെയും എതിർക്കുകയാണ്. പ്ലസ് വൺ പരീക്ഷ കോടതി വിധിക്കനുസരിച്ച് തീരുമാനിക്കും. സോഷ്യൽ മീഡിയയല്ല വിദ്യാഭ്യാസ രംഗത്ത് തീരുമാനമെടുക്കേണ്ടത്. പാഠ്യപദ്ധതി കുട്ടികളുടെ സാമൂഹികമായ അറിവും പ്രതിബദ്ധതയും വളർത്തുന്നനിലയിൽ പരിഷ്കരിക്കും.\nകെ.എസ് ടി എ വിദ്യാഭ്യാസ രംഗത്ത് നടത്തുന്ന ഇടപെടലുകളെയും മന്ത്രി അഭിനന്ദിച്ചു. മുണ്ടശ്ശേരി മാസ്റ്റർ സ്മാരക ലൈബ്രറിയുടെ ഉദ്ഘാടനം ധനകാര്യ മന്ത്രി കെ.എൻ ബാലഗോപാൽ ഉദ്ഘാടനം ചെയ്തു. CPI (M)ജില്ലാ സെക്രട്ടറി എസ്.സുദേവൻ ,കെ എസ് ടി എ നേതാക്കളായ എസ്. സബിത , ടി.ആർ. മഹേഷ്, ആർ.ബി ശൈലേഷ് കുമാർ , ബി സജീവ്, എം എസ് ഷിബു , ശശികല മുൻകാല നേതാക്കളായ പി.സോമനാഥൻ , ജോൺ ഫിലിപ്പ്, ജഗദൻ പിള്ള , ഡി വിമല എന്നിവർ സംസാരിച്ചു. ജില്ലാ പ്രസിഡന്റ് . എസ്.സന്തോഷ്കുമാർ അദ്ധ്യക്ഷത വഹിച്ചു. ജില്ലാ സെക്രട്ടറി ജി.കെ ഹരികുമാർ സ്വാഗതവും ട്രഷറർ വി.കെ ആദർശ് കുമാർ നന്ദിയും പറഞ്ഞു


നഖം പൂത്താൽ : Deepika.com Sunday Special\nനഖങ്ങളെ ബാധിക്കുന്ന ഏറ്റവും പ്രധാനപ്പെട്ട രോഗമാണു പൂപ്പൽബാധ. പ്രായപൂർത്തിയായവരെയാണു കൂടുതലായും ബാധിക്കുന്നത്. സ്ത്രീകളേക്കാൾ കൂടുതലായി പുരുഷന്മാരിലാണു പൂപ്പൽബാധ കാണുന്നത്. കൈകളിലേയും കാലുകളിലേയും നഖങ്ങളെ ബാധിക്കാമെങ്കിലും കൈവിരലുകളിലെ നഖങ്ങളിലാണു പൂപ്പൽബാധ കൂടുതലായും കാണുന്നത്.\n6. കൂർത്ത അഗ്രമുള്ള ഷൂവിന്‍റെ\nഅത്തരം അവസരങ്ങളിൽ അസുഖബാധിതമായ നഖത്തിന്‍റെ ഭാഗം മൈക്രോസ്കോപ്പിലൂടെ പരിശോധിക്കേണ്ടിവരും. നഖങ്ങളെ ബാധിക്കുന്ന സോറിയാസ്, ലൈക്കണ് പ്ലാനസ് എന്നിവയും ഈ രോഗലക്ഷണങ്ങൾക്കു സമാനമായ രീതിയിൽ ലക്ഷണങ്ങൾ പ്രകടിപ്പിക്കാറുണ്ട്.\nപൂപ്പൽ ബാധയ്ക്ക് നിരവധി മരുന്നുകൾ വിപണിയിലുണ്ട്. എല്ലാത്തിനും അതിന്‍റേതായ ഗുണവും ദോഷവും ഉണ്ട്. നഖത്തിൽ നെയിൽപോളിഷ് പോലെ പുരട്ടുന്ന നെയിൽ ലാക്കറുകളും വിപണിയിൽ സുലഭമാണ്.\nഉള്ളിൽ കഴിക്കുന്ന മരുന്നുകളാണ് മിക്കയവസരങ്ങളിലും ഗുണംചെയ്യാറ്. ഇതിൽ ഏറ്റവും പ്രധാനം ’പൾസ് തെറാപ്പിയാണ്’. 25 ശതമാനം രോഗികളിൽ ചികിത്സ ഫലപ്രദമാവാറില്ല. കാരണം താഴെപ്പറയുന്നവയിൽ ഏതെങ്കിലുമാവാം.\n3. മരുന്നുകൾ തമ്മിലുള്ള പ്രതിപ്രവർത്തനം


ലോക്ക് ഡൗൺ നിയമങ്ങൾ കാറ്റിൽപ്പറത്തി ബിജെപി എംഎൽഎയുടെ പിറന്നാളാഘോഷം; പങ്കെടുത്തത് നൂറോളം പേർ | Karnataka bjp mla throws mega birthday bash amid covid kockdown\nലോക്ക് ഡൗൺ നിയമങ്ങൾ കാറ്റിൽപ്പറത്തി ബിജെപി എംഎൽഎയുടെ പിറന്നാളാഘോഷം; പങ്കെടുത്തത് നൂറോളം പേർ\nBengaluru, First Published Apr 11, 2020, 8:55 AM IST\nസാമൂഹിക അകലം പാലിക്കാതെയായിരുന്നു ബിജെപി എംഎൽഎയുടെ പിറന്നാളാഘോഷം നടന്നത്. എംഎൽഎക്കെതിരെ കേസെടുക്കണമെന്ന ആവശ്യം ശക്തമാണ്.\nബെംഗളൂരു: ലോക്ക് ഡൗൺ നിയമങ്ങൾ കാറ്റിൽപ്പറത്തി ബിജെപി എംഎൽഎയുടെ പിറന്നാളാഘോഷം. കർണാടക തുമകൂരുവിലെ എംഎൽഎ എം ജയറാം ആണ് കുട്ടികൾ ഉൾപ്പെടെ നൂറിലധികം പേരെ പങ്കെടുപ്പിച്ചുകൊണ്ട് വമ്പൻ പിറന്നാളാഘോഷം നടത്തിയത്. ഇതിന്റെ വീഡിയോ സോഷ്യൽ മീഡിയയിൽ വൈറലായി. തുരുവക്കരെ മണ്ഡലത്തിലെ എംഎല്‍എയാണ് ജയറാം.\nസാമൂഹിക അകലം പോലും പാലിക്കാതെയായിരുന്നു ബിജെപി എംഎൽഎയുടെ പിറന്നാളാഘോഷം. ബെംഗളൂരുവില് നിന്ന് 90 കിലോമീറ്റര് മാത്രം അകലെയുള്ള ഗുബ്ബിയിലാണ് പരിപാടി നടന്നത്. . മതിയായ സുരക്ഷാ മുൻകരുതൽ ഇല്ലാതെയാണ് പരിപാടിക്കെത്തിയവർ ഒത്തുകൂടിയത്. വലിയ പന്തൽ ഒരുക്കുന്നതും ഒരു ഭാഗത്ത് ബിരിയാണി വിതരണം നടത്തുന്നും വീഡിയോയിൽ കാണാം. എംഎൽഎക്കെതിരെ കേസെടുക്കണമെന്ന ആവശ്യം ശക്തമാണ്.\nസന്ദർശകർ മാസ്ക് ധരിച്ചിരിക്കുന്നത് വീഡിയോയിൽ കാണാമെങ്കിലും ശാരീരിക അകലം പാലിക്കണമെന്ന നിർദേശം ആരും പാലിച്ചില്ല. ഷാള് അണിഞ്ഞ് നിൽക്കുന്ന എംഎൽഎ മാസ്കും കൈയുറയും ധരിച്ചിരിക്കുന്നതും കാണാം. എല്ലാവരും ചെറുകൂട്ടമായി ഇരുന്ന് ബിരിയാണി കഴിക്കുന്നതും വീഡിയോയിൽ കാണാം.\nലോക്ക് ഡൗൺ നിയമങ്ങൾ കാറ്റിൽപ്പറത്തി


കായൽക്കരയിലൂടെ നടന്ന യുവതിയെ ആക്രമിച്ച മുതല\nജന്മനാ പിറ്റ്യൂട്ടറി ഗ്രന്ഥിയില്ല; നാലു വയസ്സുകാരിക്ക് എട്ടു വയസ്സുകാരിയുടെ ശാരീരികവളര്‍ച്ച\nനാലു വയസ്സുകാരിയായ എമിലി ഹീപ് ഏറ്റവും കൂടുതല് പരിഹാസം നേരിട്ടിട്ടുള്ളത് അവളുടെ അമിത ശരീരവളര്‍ച്ചയുടെ പേരിലാണ്. പ്രായം നാല് ആണെങ്കിലും എട്ടു വയസ്സുകാരിയുടെ വലിപ്പമാണ് കുഞ്ഞ് എമിലിക്ക്. അതോടൊപ്പം അമിതവണ്ണവും.\nനോര്‍താംപ്ടണിലെ ഡോക്ടർ എമ്മയുടെയും റോജറിന്റെയും മകളാണ് എമിലി. പിറ്റ്യൂട്...Read More\nഅപസ്മാരത്തിനുള്ള ശസ്ത്രക്രിയയ്ക്ക് ഇന്‍ഷുറന്‍സ് കമ്പനി ഫണ്ട് നല്‍കിയില്ല; 15 വയസ്സുകാരിക്കുണ്ടായ അനുഭവം ഇങ്ങനെ\nചികിത്സാരംഗത്തണ്ടാകുന്ന പുതിയ മാറ്റങ്ങളെ വൈദ്യശാസ്ത്രം പ്രതീക്ഷയോടെ കാണുമ്പോഴും പലപ്പോഴും രോഗികള്‍ക്ക് അതിനാവശ്യമായ ഇന്‍ഷുറന്‍സ് പരിരക്ഷ നല്‍കാന് ചില ഇന്‍ഷുറന്‍സ് കമ്പനികള് തയാറാകുന്നില്ല എന്ന പരാതി ചിലപ്പോഴൊക്കെ ഉയരാറുണ്ട്. അതിനേറ്റവും ഒടുവിലത്തെ ഉദാഹരണമാണ് ക്യാര പ്രസ്‌മാന...Read More\nവൈറ്റമിന് ഡിയുടെ കുറവ് ഓട്ടിസത്തിനു കാരണമോ?\nകുഞ്ഞുങ്ങളില് കാണപ്പെടുന്ന ഗൗരവമേറിയ പെരുമാറ്റവൈകല്യമാണ് ഓട്ടിസം. നാഡീസംബന്ധമായ തകരാറുകളുടെ ഫലമായാണ് ഓട്ടിസം ബാധിക്കുന്നത്. കുഞ്ഞുങ്ങളുടെ തലച്ചോറിന്റെ സാധാരണപ്രവർത്തനങ്ങൾ, ആശയവിനിമയപാടവം, സാമൂഹികജീവിതം എന്നിവയെയെല്ലാം ബാധിക്കുന്ന അവസ്ഥയാണ് ഓട്ടിസം. മൂന്നു വയസ്സോടെയാണ് ഓട്ട�...Read More\nശരീരത്തിന് പുറത്ത് ഹൃദയവുമായി ഒരു കുഞ്ഞ് ; ആ ഹൃദയം മിടിക്കുന്നുണ്ട്\nശരീരത്തിന്‍റെ പുറത്ത് ഹൃദയവുമായി ഒരു അത്ഭുതശിശു. ജനിച്ച് അധികം വൈകാതെ നടന്ന സങ്കീര്‍ണമായ മൂന്ന് ശസ്ത്രക്രിയകളിലൂടെ അവളുടെ ജീവന് രക്ഷിക്കാനായി. നവംബര് 23ന് യുകെയിലാണ് വനെലോപ്പ് ഹോപ് ഹിക്കിന്‍സ് എന്ന കുട്ടി ശരീരത്തിന്‍റെ പുറത്ത് ഹൃദയവുമായി ജനിച്ചത്. ഇതിലാദ്യത്തേതു നടന്നതാവട്ടെ ജനിച�...Read More\nനിങ്ങളുടെ രക്തഗ്രൂപ്പ് ഒ ആണോ എങ്കില് സൂക്ഷിക്കുക\nഈ രക്തഗ്രൂപ്പില് എന്താണു ഇത്ര പ്രശ്നം എന്നാകും ഇപ്പോള് ചലിന്തിക്കുന്നത്. എന്നാല് രക്തഗ്രൂപ്പു മാറുന്നതനുസരിച്ചു വരാന് സാധ്യതയുള്ള രോഗങ്ങളും വ്യത്യാസപ്പെട്ടിരിക്കും. രക്തഘടകങ്ങള് മാതാപിതാക്കളില് നിന്നും പരമ്ബര്യമായും ഭക്ഷണക്രമം, ജീവിതശൈലി, തുടങ്ങിയവയിലൂടെയും ലഭിക്കുന്നു. ഓരോ ...Read More\nശസ്ത്രക്രിയയ്ക്കു ശേഷം തലച്ചോറിൽ സംഭവിക്കുന്ന മാറ്റങ്ങൾ അദ്ഭുതത്തോടെ വീക്ഷിച്ച് വൈദ്യശാസ്ത്രം\nശരീരത്തില് നടത്തുന്ന ശസ്ത്രക്രിയകള് തലച്ചോറിന്റെ പ്രവര്‍ത്തനങ്ങളെ ബാധിക്കുമോ? ഉണ്ടെന്നതിന്റെ തെളിവാണ് അമേരിക്കയിലെ പത്തുവയസ്സുകാരന് സിയോന് ഹാര്‍വിയുടേത്.\nരണ്ടു വർഷം മുന്‍പ് ഇരുകൈകളും മാറ്റിവയ്ക്കുന്ന ശസ്ത്രക്രിയ ഹാർവിയിൽ നടത്തിയിരുന്നു. കടുത്ത അണുബാധയെ തുടര്‍ന്ന് �...Read More\nഭാരം കുറയ്ക്കാൻ നാരങ്ങാവെള്ളം സ്ഥിരമായി കുടിക്കുന്നവരാണോ നിങ്ങൾ. ഇതു നിങ്ങളുടെ ശരീരഭാരം കുറച്ചേക്കാം, പക്ഷേ കൂടെ ചില ആരോഗ്യപ്രശ്നങ്ങൾ വരാതെ സൂക്ഷിക്കണമെന്നു മാത്രം.\nഅസിഡിറ്റി കൂടുതലുള്ള ഫലവർഗങ്ങളിൽ ഒന്നാണ് നാരങ്ങ. ഇതു കൂടുതൽ അളവിൽ ശരീരത്തിലെത്തുന്നത് നെഞ്ച�...Read More\nനഖംകടി ശീലമുള്ളവർ സൂക്ഷിക്കുക; ഈ രോഗങ്ങളും നിങ്ങളോടൊപ്പമുണ്ട്\nപ്രായഭേദമന്യേ മിക്കവരിലും കണ്ടുവരുന്ന ഒരു ദുശ്ശീലമാണ് നഖം കടിക്കൽ. കുട്ടിക്കാലത്തു തുടങ്ങുന്ന ശീലം ചിലരെ വാർധക്യത്തിലെത്തിയാലും വിട്ടുപോകാറില്ല.\nവിരസതയും സമ്മർദവുമാണ് നഖംകടിക്കു പിന്നിലെ പ്രധാന കാരണം. ആശങ്കയും ഏകാന്തതയും ചിലരെ ഈ ശീലത്തിലേക്കു തള്ളിവിടുന്നുണ്ട്. ഒബെസീവ് കംപൾസീവ് �...Read More\nമൈക്രോവേവ് അവ്നുകൾ നിങ്ങളെ രോഗിയാക്കും\nമൈക്രോവേവ് അവ്ൻ ഇന്ന് മലയാളിയുടെ അടുക്കളയിലും സാധാരണമായിരിക്കുന്നു. ഭക്ഷണം പാകം ചെയ്യാൻ മാത്രമല്ല ചൂടാക്കി ഉപയോഗിക്കാനും പലരും ഇതുപയോഗിക്കുന്നു.\nമക്കൾ ആവശ്യപ്പെടുമ്പോൾ കേക്ക് ഉണ്ടാക്കി നൽകാൻ വിരുന്നുകാർ വന്നാൽ രുചികരമായ വിഭവങ്ങൾ തയാറാക്കാൻ എന്നു വേണ്ട വെള്ളം തിളപ്പിക്കാൻ വരെ അവ്ൻ ഉ...Read More\n118–ൽ നിന്ന് 55 ലേക്ക്; ഭാരം കുറച്ചതിന്റെ ക്രെഡിറ്റ് കുക്കറിനും\nകുറച്ചു നാളുകള്‍ക്കു മുന്‍പ് വരെ കലിഫോര്‍ണിയ സ്വദേശിനിയായ ബ്രിട്ടനി വില്യംസ് ഏറ്റവുമധികം പരിഹാസം കേട്ടത് തന്റെ അമിതഭാരത്തിന്റെ പേരിലായിരുന്നു. എന്നാല് ഇന്ന് ബ്രിട്ടനിയ്ക്ക് സോഷ്യല് മീഡിയയില് മുഴുവന് ആരാധകരാണ്, ബ്രിട്ടനിയുടെ റെസിപ്പികള് വായിക്കാനും അത് പിന്തുടരാനും. ഈ മാറ്റങ്�...Read More\nശർക്കര എന്നു കേൾക്കുമ്പോൾ നാവിലൂറുന്നത് പായസ മധുരം ആവും. തണുപ്പുകാലത്ത് ശർക്കരയുടെ ഉപയോഗം നിരവധി ആരോഗ്യ ഗുണങ്ങളേകും.\nകരിമ്പിൽ നിന്നുണ്ടാക്കുന്ന ശർക്കര, ജീവകങ്ങളുടെയും ധാതുക്കളുടെയും കലവറ ആണ്. ഇരുമ്പിന്റെ അഭാവം തടയാനും രക്തത്തിലെ ഹീമോഗ്ലോബിന്റെ അളവു കൂട്ടാനും ശർക്കര സഹായിക്കും. സംസ്ക�...Read More\nച്യൂയിങ് ഗം ചവക്കുന്നതിന്റെ ആരോഗ്യ ഗുണങ്ങള്\nപ്രത്യക്ഷത്തില് ഏതാനും ദൂഷ്യവശങ്ങള് ഉണ്ടെങ്കിലും ദോഷത്തേക്കാള് പതിന്മടങ്ങ് ഗുണങ്ങളാണ് ച്യൂയിംഗത്തിനുള്ളത്. അവ എന്താണെന്ന് അറിയാം.ആരോഗ്യ സംരക്ഷണത്തിന്റെ ഭാഗമായി ഭക്ഷണ നിയന്ത്രണം പാലിച്ച് തടി കുറക്കാന് ശ്രമിക്കുന്നവരെ ച്യുയിംഗം സഹായിക്കും . വിശക്കുമ്ബോള് താല്‍ക്കാലിക ഭക്ഷണമ�...Read More


Juventus in coronavirus crisis as club reveal 121 players and staff are in self-isolation | ഡിബാലയ്ക്ക് കൊവിഡ്-19 സ്ഥിരീകരിച്ചെന്ന വാർത്തകൾ തള്ളി യുവന്റസ്: ക്രിസ്റ്റ്യാനോയടക്കം യുവന്റസിന്റെ 121 പേർ നിരീക്ഷണത്തിലെന്ന് റിപ്പോർട്ട്; വൈറസ് ബാധിച്ച അർട്ടേറ്റയുമായി സമ്പർക്കം പുലർത്തിയിരുന്ന മുഴുവൻ താരങ്ങളേയും നിരീക്ഷണത്തിലേക്ക് മാറ്റി ആഴ്സണൽ; കരുതൽ നടപടിയുമായി ചെൽസിയും - MarunadanMalayali.com\nMarch 13, 2020 | 11:19 PM IST | Permalink\nലണ്ടൻ: അർജന്റീന താരം പൗളോ ഡിബാലയ്ക്ക് കൊവിഡ്-19 സ്ഥിരീകരിച്ചെന്ന റിപ്പോർട്ടുകൾ തള്ളി അദ്ദേഹത്തിന്റെ ക്ലബ്ബായ യുവന്റസ്. ഇത്തരത്തിൽ വ്യാജവാർത്തകൾ പ്രചരിപ്പിക്കരുതെന്നും താൻ സ്വയം നിരീക്ഷണത്തിലാണെന്നും ഡിബാലയും ട്വീറ്റ് ചെയ്തു. യുവന്റസ് താരങ്ങളും പരിശീലകരും ഉൾപ്പെടെ ടീമുമായി ബന്ധപ്പെട്ട 121 പേരാണ് നിരീക്ഷണത്തിലുള്ളത്. നേരത്തെ ഇറ്റാലിയൻ മാധ്യമമായ എൽ നാസിയോണൽ ഡിബാലയ്ക്ക് കൊവിഡ്-19 സ്ഥിരീകരിച്ചതായി റിപ്പോർട്ടു ചെയ്തിരുന്നു. ഡിബാലയുടെ അടുത്ത ബന്ധുവിനെ ഉദ്ധരിച്ചായിരുന്നു ഈ റിപ്പോർട്ട്. എന്നാൽ ഈ റിപ്പോർട്ട് തള്ളി ഡിബാലയും യുവന്റസും രംഗത്തെത്തുകയായിരുന്നു.\nകഴിഞ്ഞ ദിവസം യുവന്റസിന്റെ പ്രതിരോധ താരം ഡാനിയൽ റുഗാനിക്ക് കൊറോണ വൈറസ് ബാധ സ്ഥിരീകരിച്ചിരുന്നു. തുടർന്ന് യുവന്റസ് എല്ലാ മത്സരങ്ങളും നിർത്തിവെയ്ക്കുകയും ക്ലബ്ബുമായി ബന്ധപ്പെട്ട എല്ലാവരോടും നിരീക്ഷണത്തിൽ ഇരിക്കാൻ ആവശ്യപ്പെടുകയുമായിരുന്നു. സീരി എയിലെ മത്സരങ്ങളെല്ലാം റദ്ദാക്കിയതിനാൽ യുവന്റസിന്റെ സൂപ്പർതാരം ക്രിസ്റ്റ്യാനോ ജന്മനാടായ പോർച്ചുഗലിലേക്ക് മടങ്ങിയിരുന്നു. നിലവിൽ വീട്ടിൽ സ്വയംനിരീക്ഷണത്തിലാണ് ക്രിസ്റ്റിയാനോ.\nഇംഗ്ലീഷ് പ്രീമിയർ ലീഗ് ഫുട്ബോളിൽ ആഴ്സണലിന്റെ പരിശീലകൻ മൈക്കൽ അർട്ടേറ്റ, ചെൽസിയുടെ കൗമാരതാരം കല്ലം ഹസ്ഡൻ-ഒഡോയ് എന്നിവർക്കും കൊവിഡ്-19 സ്ഥിരീകരിച്ചിരുന്നു. അർട്ടേറ്റയുമായി സമ്പർക്കം പുലർത്തിയിരുന്ന മുഴുവൻ താരങ്ങളേയും നിരീക്ഷണത്തിലേക്ക് മാറ്റിയ ആഴ്സണൽ പരിശീലന കേന്ദ്രം താൽക്കാലികമായി അടക്കുകയും ചെയ്തു. ഒഡോയി പോസ്റ്റീവായ സാഹചര്യത്തിൽ ചെൽസിയും കരുതൽ നടപടികൾ ആരംഭിച്ചിട്ടുണ്ട്.


സംസ്ഥാനത്ത് ശമ്പള വിതരണം തുടങ്ങി; സാലറി ചലഞ്ച് നിര്‍ബന്ധമാക്കുന്നുവെന്ന വാര്‍ത്ത തെറ്റ്: തോമസ് ഐസക് | Kairali News | kairalinewsonline.com\nസംസ്ഥാനത്ത് ശമ്പള വിതരണം തുടങ്ങി; സാലറി ചലഞ്ച് നിര്‍ബന്ധമാക്കുന്നുവെന്ന വാര്‍ത്ത തെറ്റ്: തോമസ് ഐസക്\nസാലറി ചാലഞ്ച് തവണകളായി അടയ്ക്കുന്നതിനുള്ള സൗകര്യമുണ്ടാകുമെന്ന് ധനമന്ത്രി തോമസ് ഐസക്. സാലറി ചലഞ്ച് നിർബന്ധമാക്കുന്നുവെന്ന വാർത്ത തെറ്റാണ്.\nനിർബന്ധമാക്കിയാൽ പിന്നെ അതിൽ ചലഞ്ച് ഇല്ലല്ലോ എന്നും ധനമന്ത്രി എഫ്.ബി പോസ്റ്റിൽ പ്രതികരിച്ചു. എല്ലാ വശങ്ങളും കണക്കിലെടുത്തുകൊണ്ടായിരിക്കും സാലറി ചലഞ്ചിന്‍റെ ഉത്തരവിറങ്ങുക.\nഎന്നാൽ, സ്ഥിതിഗതികൾ ഇന്നത്തേതുപോലെ തുടർന്നാൽ ശമ്പള വിതരണം നിയന്ത്രിക്കേണ്ടി വരുമെന്നും ധനമന്ത്രി വ്യക്തമാക്കി.\nസംസ്ഥാനത്ത് ശമ്പള വിതരണം ആരംഭിച്ചു ക‍ഴിഞ്ഞു. ഇന്ത്യയിൽ പല സംസ്ഥാനങ്ങളിലും മാർച്ച് മാസത്തെ ശമ്പളം പൂർണ്ണമായി നൽകാത്ത സാഹചര്യത്തിലാണ് സംസ്ഥാനം ഇത് നൽകുന്നത്.\nഈ സാഹചര്യത്തിലാണ് സർക്കാർ എല്ലാ ജീവനക്കാരോടും ഒരു മാസത്തെ ശമ്പളം സംഭാവന ചെയ്യണമെന്ന് അഭ്യർത്ഥിച്ചതെന്ന് ധനമന്ത്രി തോമസ് ഐസക് ഫെയ്സ്ബുക്ക് പോസ്റ്റിലൂടെ പറയുന്നു. ഒറ്റത്തവണയായി വേണ്ട. കഴിഞ്ഞ പ്രളയകാലത്തെ സാലറി ചലഞ്ചുപോലെ തവണകളായി അടയ്ക്കുന്നതിനുള്ള സൗകര്യമുണ്ടാകും.\nപക്ഷെ, സാലറി ചലഞ്ച് നിർബന്ധമാക്കുമെന്നാണ് വാർത്തകൾ, അത് തെറ്റാണ്. എങ്ങനെയാണ് സാലറി ചലഞ്ച് നിർബന്ധമായും നടപ്പാക്കുകയെന്നത് തനിക്ക് അറിയില്ല. നിർബന്ധമാക്കിയാൽ പിന്നെ അതിൽ ചലഞ്ച് ഇല്ലല്ലോ എന്നും ഐസക് ചോദിക്കുന്നു.\nപ്രളയകാലത്ത് സമ്മതപത്രവും വിസമ്മതപത്രവും തമ്മിലായിരുന്നു വിവാദം. അതുകൊണ്ട് തന്നെ ഇതെല്ലാം കണക്കിലെടുത്തുകൊണ്ടായിരിക്കും സാലറി ചലഞ്ചിന്‍റെ ഉത്തരവിറങ്ങുകയെന്നും ധനമന്ത്രി വ്യക്തമാക്കി. ഒരു നിർബന്ധവുമില്ല. നല്ലമനസ്സുള്ളവർ മാത്രം ഒരു മാസത്തെ ശമ്പളം സംഭാവന ചെയ്താൽ മതി.\nമാർച്ച് മാസത്തെ വരുമാനത്തിന്‍റെ കണക്കുകൾ ലഭ്യമായിട്ടില്ല. ലോട്ടറിയിൽ നിന്നും മദ്യത്തിൽ നിന്നുമുള്ള നികുതി പൂർണ്ണമായും അവസാനിച്ചിരിക്കുകയാണ്. മോട്ടോർ വാഹനങ്ങളുടെ വിൽപ്പനയില്ല. സ്റ്റാമ്പ് ഡ്യൂട്ടി ഇനത്തിൽ ഏപ്രിൽ മാസത്തിൽ എന്തെങ്കിലും വരുമാനം ഉണ്ടാകുമെന്ന് പ്രതീക്ഷയില്ല.\nഇങ്ങനെയൊരു സാഹചര്യത്തെ ഒരു കാലത്തും നമുക്ക് നേരിടേണ്ടി വന്നിട്ടില്ല. ഇന്ത്യയിൽ പല സംസ്ഥാനങ്ങളിലും മാർച്ച് മാസത്തെ ശമ്പളം പൂർണ്ണമായി നൽകുന്നില്ല. തെലുങ്കാന പകുതി ശമ്പളം കട്ട് ചെയ്തു.\nആന്ധ്ര, രാജസ്ഥാൻ, മഹാരാഷ്ട്ര പോലുള്ള സംസ്ഥാനങ്ങൾ പകുതി ശമ്പളം വിതരണം ചെയ്യാതെ മാറ്റിവച്ചിരിക്കുകയാണ്.സ്ഥിതിഗതികൾ ഇന്നത്തേതുപോലെ തുടർന്നാൽ ശമ്പള വിതരണം നിയന്ത്രിക്കേണ്ടി വരുമെന്നും ധനമന്ത്രി വ്യക്തമാക്കി.\nTags: Dont MissDr Thomas Issacfacebook postkerala news


ഐപിഎല് ക്രിക്കറ്റിലേക്ക് രണ്ട് പുതിയ ടീമുകള് കൂടി | Reporter Live\nഐപിഎല് ക്രിക്കറ്റിലേക്ക് രണ്ട് പുതിയ ടീമുകള് കൂടി\nBy Web Desk\tNovember 9, 2015 3:15 pm A+ A-\nമുംബൈ: ഐപിഎല് ക്രിക്കറ്റിന്റെ അടുത്ത സീസണിലേക്ക് പുതിയ രണ്ട് ടീമുകള് കൂടി വരുന്നു. രാജസ്ഥാന് റോയല്‍സ്, ചെന്നൈ സൂപ്പര് കിംഗ്‌സ് ടീമുകളെ രണ്ട് വര്‍ഷത്തേക്ക് വിലക്കിയതിന് പകരമായിട്ടാണ് രണ്ട് ടീമുകള് ഐപിഎല്ലിലേക്ക് എത്തുന്നത്. നവംബര് 15 മുതല് പുതിയ രണ്ട് ടീമുകള്‍ക്ക് വേണ്ടിയുള്ള അന്വേഷണം ആരംഭിക്കും. ടീമിലെത്താന് താല്‍പര്യമുള്ളവര്‍ക്ക് ബിസിസിഐയുമായി ധാരണയിലെത്താന് ഡിസംബര് നാല് വരെ സമയമുണ്ട്. ഐപിഎല് ചെയര്‍മാര് രാജീവ് ശുക്ലയാണ് ഇക്കാര്യം അറിയിച്ചത്. പുതിയതായി വരുന്ന രണ്ട് ടീമുകള് ഏതെന്ന കാര്യം ഡിസംബര് എട്ടിന് പ്രഖ്യാപിക്കും.\nഎന്നാല് കേരള ടീമായ കൊച്ചി ടസ്‌കേഴ്‌സിന് ഈ സീസണിലും ഐപിഎല്ലില് ഇടം പിടിക്കാനാവില്ലെന്നാണു റിപ്പോര്‍ട്ടുകള്. കൊച്ചിക്ക് പുറമേ ജയ്പൂരിനെയും ബിസിസിഐ വര്‍ക്കിംഗ് കമ്മിറ്റി യോഗം തള്ളിക്കളഞ്ഞിട്ടുണ്ട്. നേരത്തെ ബിസിസിഐ കൊച്ചി ടീമിന് കൊടുക്കാനുള്ള 900 കോടിയോളം രൂപയ്ക്ക് പകരമായി ഐപിഎല്ലില് കളിപ്പിച്ചേക്കും എന്ന് റിപ്പോര്‍ട്ടുകള് പുറത്തുവന്നിരുന്നു.\nനിലവില് എട്ട് ടീമുകളാണ് ഐപിഎല്ലില് ഉള്ളത്. രാജസ്ഥാന്, ചെന്നൈ സൂപ്പര് കിംഗ്‌സ് ടീമുകള്‍ക്ക് വിലക്കുള്ളതിനാല് ആറ് ടീമുകളായി കുറഞ്ഞിട്ടുണ്ട്. ആറ് ടീമുകളുമായി ഐപിഎല് നടത്തുന്നതില് പ്രതിസന്ധിയുള്ളതിനാലാണ് രണ്ട് ടീമുകളെക്കൂടി ഉള്‍പ്പെടുത്തുന്നത്. രണ്ട് വര്‍ഷത്തിന് ശേഷം വിലക്ക് തീര്‍ന്ന് ചെന്നൈ, രാജസ്ഥാന് ടീമുകള് വരുമ്പോള് അവരെയും ഉള്‍പ്പെടുത്താനാണ് സാധ്യതയെന്ന് നിലവിലെ റിപ്പോര്‍ട്ടുകള് സൂചിപ്പിക്കുന്നത്. പത്ത് ടീമുകളെ വരെ ഐപിഎല്ലില് ഉള്‍പ്പെടുത്താന് വ്യവസ്ഥയുണ്ട്.


പലതും പറഞ്ഞിരിക്കാന് ഇതാ ഒരു വരാന്ത: ഒരു സോഫ്റ്റ്‌വെയര് എഞ്ചിനീയര് ജനിക്കുന്നു - ഭാഗം 24\nഒരു സോഫ്റ്റ്‌വെയര് എഞ്ചിനീയര് ജനിക്കുന്നു - ഭാഗം 24\nചിന്നുവിന് ട്രാന്‍സ്ഫര്. അതായിരുന്നു ഞെട്ടിക്കുന്ന ആ വാര്‍ത്ത. ഹൈദരാബാദില് പുതിയതായി തുടങ്ങിയ സെന്റരിലേക്ക്. ആദ്യമൊന്നു ഞെട്ടിയെങ്കിലും അത് പൊളിക്കാന് ബൈജു പുതിയ തന്ത്രങ്ങള് മെനഞ്ഞു. അതിന്റെ ഫലമായി ആ ട്രാന്‍സ്ഫര് ക്യാന്‍സല് ആയി. വീണ്ടും കോര്‍ണര് ഹൌസില് പോയി ബിജുവും ചിന്നുവും കൂടി അത് ആഘോഷിച്ചു.\nഅങ്ങനെ ഇരിക്കെയാണ് പ്രേമി കാര് വാങ്ങിയത്. മാത്രമല്ല അവന് ഓഫീസില് വന്നിട്ട് വന് പാര്‍ട്ടി ഒക്കെ നടത്തി. അത് കണ്ടപ്പോള് ബൈജുവിനും ഒരു ആഗ്രഹം തോന്നി. ഒരു കാര് വാങ്ങിയാലോ.\nലോണ് എടുത്താല് തിരിച്ചടയ്ക്കാം എന്നൊരു ആത്മ വിശ്വാസം ഒക്കെ ഉണ്ട് ഇപ്പൊ. പക്ഷെ ലൈസെന്‍സ് ഇല്ല. ആദ്യം ഡ്രൈവിംഗ് പഠിക്കണം. എങ്കിലല്ലേ അവര് അത് തരൂ. അപ്പൊ അവരെ കുറ്റം പറഞ്ഞിട്ട് കാര്യമില്ല. പറ്റിയ ഡ്രൈവിംഗ് സ്കൂള് കണ്ടു പിടിക്കുന്ന കാര്യം ചിന്നുവിനെ ഏല്‍പ്പിച്ചു. അവള്‍ക്കാണെങ്കില് നല്ലത് പോലെ ഡ്രൈവിംഗ് അറിയുകയും ചെയ്യാം. എവിടെയൊക്കെയോ തപ്പി ഒടുവില് ചിന്നു ഒരു സ്കൂള് കണ്ടു പിടിച്ചു. ഒരു മലയാളി ഇന്സ്ട്രുക്ടര് ആണ് ഉള്ളത്. ബൈജു ഹാപ്പി ആയി. അപ്പൊ തന്നെ കിസ്സ് ചെയ്യുന്ന സ്മൈലി ഉള്ള ഒരു എസ് എം എസ് ഒക്കെ ചിന്നുവിന് വിട്ടു.\nഅടുത്ത ബുധനാഴ്ച തന്നെ പോയി ചേര്‍ന്നു. ആശാന് കൊള്ളാം. പാവം മനുഷ്യന്. റാഫി എന്നാണു പേര്. കാറിന്റെ പ്രധാന ഭാഗങ്ങള് ഒക്കെ കാണിച്ചു തന്നു. കേട്ടപ്പോ ബിജുവിന് ഇന്റെരെസ്റ്റ് ആയി.\nകൊള്ളാമല്ലോ എന്ന് അവന് മനസ്സിലോര്‍ത്തു. ആദ്യത്തെ രണ്ടു ക്ലാസ്സുകള് സ്ടിയരിംഗ് സ്റെടി ആകാന് വേണ്ടി ആണെന്ന് റാഫി ആശാന് പറഞ്ഞു. എന്തായാലും വലിയ കുഴപ്പമില്ലാതെ രണ്ടു ക്ലാസ്സും ബൈജു നിരപ്പാക്കി. രാവിലെ ബി ടി എം ഒക്കെ കറങ്ങി ഒരു ചായ ഒക്കെ കുടിച്ചു ഇങ്ങു പോന്നു. അടുത്തയാഴ്ച കളി മാറി. ക്ലച്, ബ്രേക്ക് ഒക്കെ കണ്ട്രോള് ചെയ്യാന് പറഞ്ഞു. അപ്പോഴാണ് ഇത് വിചാരിച്ച പോലെ എളുപ്പ പണിയല്ല എന്ന് ബൈജുവിന് മനസ്സിലായത്. ചവിട്ടാന് മൂന്നു സാധനവും ഉണ്ട് ആകെ രണ്ടു കാലുമുണ്ട്. ഈ ആള്‍ക്കാര് ഒക്കെ എങ്ങനെ ആണാവോ ഇതൊക്കെ ഓടിച്ചു കൊണ്ട് നടക്കുന്നത് . പണ്ടൊക്കെ വിചാരിച്ചത് ഇത് ഈസി ആണെന്നാണ്. കാരണം അന്നൊക്കെ ഓരോരുത്തര് സ്ടിയരിംഗ് തിരിക്കുന്നതല്ലേ കണ്ടിട്ടുള്ളൂ. താഴെ ഇത്രയും പരിപാടികള് ചെയ്യണം എന്ന് ആരറിഞ്ഞു. റോഡില് കൂടി ഇത് കൂള് ആയി ഓടിച്ചു കൊണ്ട് നടക്കുന്നവരോട് ആദ്യമായി ബഹുമാനം തോന്നി ബൈജുവിന്. ഗിയര് മാറുമ്പോ ക്ലച് ചവിട്ടണം എന്നത് മറന്നതിന് റാഫി ആശാന് കുറെ വഴക്കും പറഞ്ഞു. അതിനു അപ്പൊ തന്നെ ബൈജു മറുപടി കൊടുത്തു. പക്ഷെ ചവിട്ടിയത് അക്സിലേറെറ്റര് ആയിരുന്നു എന്ന് മാത്രം. അടുത്ത തവണ ബ്രെക്കിലും ചവിട്ടി. റാഫി ആശാന് മൂക്ക് കൊണ്ട് കാറിന്റെ ഗ്ലാസ്സില് ക്ഷ വരച്ചു. അതില് നിന്ന് ബൈജു പുതിയ പാഠം ഒന്നും പഠിച്ചില്ലെങ്കിലും ആശാന് പഠിച്ചു. പുള്ളി പിന്നെ സീറ്റ് ബെല്‍റ്റ് ഇട്ടു ഇരിക്കാന് തുടങ്ങി. റോഡിലൂടെ പോകുന്നവര്‍ക്ക് ഒരു ഭീഷണിയായിക്കൊണ്ട് ബൈജുവിന്റെ ഡ്രൈവിംഗ് പഠിത്തം പുരോഗമിച്ചു. സാധാരണ മനുഷ്യന് വേണ്ടി ഉണ്ടാക്കിയിരിക്കുന്ന അസാധാരണമായ ഒരു യന്ത്രമാണ് കാര് എന്ന് പണ്ട് ആരാണ്ടോ പറഞ്ഞിട്ടുണ്ട്.\nബൈജു റോഡില് കൂടി പോകുന്ന പെണ്‍പിള്ളേരെ നോക്കുന്നതൊക്കെ നിര്‍ത്തിയിട്ടു കാറുകളെ നോക്കാന് തുടങ്ങി. ഒരാഴ്ച കൊണ്ട് ഒരുവിധം ഉള്ള കാറുകളെ പറ്റി ബൈജുവിന് ഒരു ധാരണ ആയി.\nഅങ്ങനെ ഇരിക്കെ ഒരു അവധി ദിവസം വന്നു. വെള്ളിയാഴ്ച ആണ്. മറ്റെല്ലാ ബാന്‍ഗ്ലൂര് വാസികളെയും പോലെ ബൈജുവും ഇത് കണക്കാക്കി മുമ്പേ തന്നെ നാട്ടിലേക്കുള്ള ടിക്കറ്റ് എടുത്തു വച്ചിരുന്നു. ചിന്നു ഇത്തവണ വീട്ടില് പോകുന്നില്ല എന്ന് പറഞ്ഞു. ചിന്നു ഇവിടെ നില്‍ക്കുന്നത് കൊണ്ട് ബൈജുവിനും വീട്ടില് പോകാന് അര്‍ദ്ധ മനസ്സേ ഉണ്ടായിരുന്നുള്ളൂ. ഇത്തവണ നാട്ടില് പോകുന്നതിനു വേറെ ഒരു ഉദ്ദേശം കൂടി ഉണ്ടായിരുന്നു. അവിടെ കൊച്ചച്ചന്റെ അടുത്ത് ഒരു പഴയ അംബാസ്സഡര് കാര് ഉണ്ട്. അതില് കുറച്ചു ഡ്രൈവിംഗ് പ്രാക്ടീസ് ഒക്കെ ചെയ്തു നോക്കണം.\nനാട്ടില് ചെന്നപ്പോ അതാ വേറൊരു സര്‍പ്ര്യസ്. വടക്കേതിലെ പ്രദീപ് ചേട്ടന് പുതിയ കാര് വാങ്ങിയിരിക്കുന്നു. ഹ്യുണ്ടായി ഐ ട്വന്റി. ബൈജു വെറുതെ അതിനു ചുറ്റും ഒക്കെ നടന്നു നോക്കി.\n'എന്താ ഒരു ട്രിപ്പ് അടിക്കണോ ? ' പ്രദീപ് ചേട്ടന് ചോദിച്ചു. അകത്തു കയറി നോക്കി. വണ്ടി സ്റ്റാര്‍ട്ട് ചെയ്ത ഉടന് ഒരു മണി ശബ്ദം കേട്ട്. 'അതെന്തിനാ ? ' ബൈജു ചോദിച്ചു. 'സീറ്റ് ബെല്‍റ്റ് ഇടാനുള്ള മുന്നറിയിപ്പാണ്'. പ്രദീപ് ചേട്ടന് പറഞ്ഞു. മൂന്നു തവണ അടിച്ചതിനു ശേഷം അത് നിന്ന്. 'ഇത് കൊള്ളാമല്ലോ. മൂന്നു തവണ അടിച്ചതിനു ശേഷം നിന്നു. സീറ്റ് ബെല്‍റ്റ് ഇട്ടില്ലെങ്കിലും നില്‍ക്കും' ബൈജു പറഞ്ഞു. പ്രദീപ് ചേട്ടന് ചെറുതായി ഒന്ന് ചിരിച്ചു. എന്നിട്ട് പറഞ്ഞു. 'ഡാ അതിന്റെ അര്‍ഥം എന്താണെന്നു അറിയാമോ ? ആദ്യം മണി അടിക്കുമ്പോ തന്നെ സീറ്റ് ബെല്‍റ്റ് ഇട്ടോ. അല്ലെങ്കില് ഈ മണി നിന്റെ ശവമടക്കിനു അടിക്കാം എന്നാണ് . മന്നസിലായോ ' അത് കേട്ട് ബൈജു ചിരിച്ചു.\nഒന്ന് രണ്ടു തവണ ഒക്കെ അത് അങ്ങനെ ഓടിച്ചു നോക്കി. ഒരു കാര് വാങ്ങണം എന്ന മോഹം ആകെ കലശലായി.\nഅടുത്താഴ്ച തന്നെ മഹേഷിനെയും കൊണ്ട് കുറെ കാര് ഷോറൂം കറങ്ങി നോക്കി. അപ്പോഴാണ് ഈ മേഘലയില് നടന്നു കൊണ്ടിരിക്കുന്ന വിപ്ലവത്തിന്റെ കഥയൊക്കെ ബൈജു അറിയുന്നത്. നാട്ടില് ആകെ കണ്ടിട്ടുള്ള വണ്ടികള് അംബിയും മാരുതി എണ്ണൂറും മാത്രമാണ്. എന്നാല് ഇപ്പോഴോ എന്തുമാത്രം പുതിയ വണ്ടികള്. ഓരോന്നിന്റെയും പ്രത്യേകതകള് കേട്ട് ബൈജുവിന്റെ കണ്ണ് തള്ളി.\nഎ ബി എസ്, എയര്‍ബാഗ്, പവര് സ്ടീയരിംഗ്, പവര് വിന്‍ഡോസ് , ക്രൂസ് കണ്ട്രോള് അങ്ങനെ അങ്ങനെ എത്രയെത്ര. ഓരോന്നിന്റെയും വില കേട്ടിട്ട് കണ്ണ് വീണ്ടും തള്ളി. ഈ ക്രൂസ് കണ്ട്രോള് ഒക്കെ എവിടെ ഉപയോഗിക്കാന് പറ്റുമോ ആവോ. ആദ്യത്തെ സംശയം ഹാച് ബാക്ക് വേണോ സെടാന് വേണോ എന്നാണു. ചിന്നുവിന്റെ അഭിപ്രായത്തില് ചെറിയ കാര് ആണ് നല്ലത്. ഇവിടത്തെ ട്രാഫിക് ബ്ലോക്കില് കൊണ്ട് പോകാനും പാര്‍ക്ക് ചെയ്യാനുമൊക്കെ അതാണ് നല്ലതെന്ന് ചിന്നു ശക്തിയുക്തം വാദിച്ചു. പക്ഷെ ബൈജുവിന്റെ മനസ്സില് ഒരു വലിയ കാര് വാങ്ങിയാലോ എന്ന് ചെറിയ ഒരു ചിന്ത ഉണ്ടാവാതിരുന്നില്ല. സേല്‍സ് മാന്റെ വാചകം കൂടി കേട്ടപ്പോ പിന്നെ വലിയ കാര് തന്നെ വാങ്ങിയേക്കാം എന്ന് ബൈജു തീരുമാനിച്ചു. വണ്ടിയുടെ കൂടെ എന്തൊക്കെ ഫ്രീ കിട്ടും എന്നായി പിന്നത്തെ അന്വേഷണം. മാരുതി ആണെങ്കില് ഒരു കാര് മാത്രമേ തരൂ. അതിന്റെ ഒപ്പം അഞ്ചു പൈസയുടെ സാധനം ഫ്രീ തരില്ല. മാത്രമല്ല ബുക്ക് ചെയ്താല് കുറച്ചു കാലം കഴിഞ്ഞേ കിട്ടൂ പോലും. ബൈജുവിന് വട്ടായി. അതൊക്കെ കണ്ടിട്ട് ചിന്നു ക്ലാസ്സിക് ഐഡിയയും കൊണ്ട് വന്നു. ഒരു സെക്കന്റ് ഹാന്‍ഡ് കാര് വാങ്ങിയിട്ട് പിന്നെ മാറ്റി വാങ്ങാം എന്ന്. അവളെ ബൈജു വഴക്ക് പറഞ്ഞു ഓടിച്ചു. ചിന്നു ഒരു സൈഡില് പോയി മുഖം വീര്‍പ്പിച്ചു ഇരിപ്പായി.\nഒടുവില് രണ്ടു പേരും കൂടി ഒരു ധാരണയില് എത്തി. ഒരു വലിയ കാര് തന്നെ വാങ്ങാം എന്ന്. ഇപ്പോഴാണെങ്കില് ഡിസ്കൌന്റ് ഉണ്ട്. മാത്രമല്ല എപ്പോഴായാലും കാര് മാറ്റി വാങ്ങുമ്പോള് നഷ്ടമേ വരൂ. അപ്പൊ പിന്നെ കുറച്ചു കാലത്തേക്ക് ഉപയോഗിക്കാന് പറ്റിയ ഒരെണ്ണം തന്നെ നോക്കാം\nഎന്ന് വിചാരിച്ചു. അങ്ങനെ അടുത്ത ശനിയാഴ്ച രണ്ടു പേരും കൂടി ഷോ റൂമില് പോയി. കാര് കൊള്ളാം. ഉഗ്രന് ഫീച്ചേര്‍സ്. ഡീസല് ആണ്. നല്ല മൈലേജ് ഉണ്ടത്രേ. അതിനിടക്ക് ഒരു രസമുണ്ടായി. സേല്‍സ് മാന് എന്തോ പറഞ്ഞു കൊണ്ടിരിക്കുന്നതിനിടയില് ചിന്നുവിനോടായി പറഞ്ഞു. 'മാഡം..ഹസ്ബന്റിനു കാര് ഇഷ്ടപെട്ടല്ലോ. മാഡം എന്നാ ഒന്നും പറയാത്തത് എന്ന് ' അത് കേട്ട് ചിന്നു ആകെ നാണിച്ചു തല താഴ്ത്തി തറയില് കാല്‍വിരല് കൊണ്ട് ജാവ എന്നെഴുതി.\nബൈജു അയാളോട് പറഞ്ഞു. ഡേയ് നമ്മള് കെട്ടിയിട്ടില്ല. കെട്ടു ഉറപ്പിച്ചിട്ടേ ഉള്ളൂ എന്ന്.\nഇപ്പൊ നാണിച്ചത് സേല്‍സ് മാന് ആണ്. അങ്ങേര് കാല് വിരല് കൊണ്ട് തറയില് കാറിന്റെ പടം വരച്ചു. കാറിന്റെ പ്രത്യേകതകള് ഒക്കെ പുള്ളി വര്‍ണിക്കുകയാണ്. വണ്ടിക്കു നല്ല പവര് ആണ്. സ്പീഡ് എടുത്തു കഴിഞ്ഞാല് ബ്രേക്ക് ചവിട്ടിയാല് പോലും നില്‍ക്കില്ല എന്നൊക്കെ. അത് കേട്ട് ബൈജു ഞെട്ടി. 'ഹേ അങ്ങനത്തെ വണ്ടി വേണ്ട. ബ്രേക്ക് ചവിട്ടിയാല് നില്‍ക്കണം. ' ബൈജു പറഞ്ഞു. സേല്‍സ് മാന് ചിരിച്ചിട്ട് പറഞ്ഞു. വണ്ടി നില്‍ക്കും സാര്. ഞാന് അതിന്റെ പവര് അത്രയ്ക്കുണ്ട് എന്നാ ഉദ്ദേശിച്ചത് . അത് കേട്ട് ബൈജുവും ചിന്നുവും ഒന്ന് ചിരിച്ചു.\nഅങ്ങനെ ഒടുവില് വണ്ടി ഫൈനലൈസ് ചെയ്തു. ലോണിന്റെ കാര്യം ഒക്കെ അന്വേഷിച്ചു.\nകുറച്ചു പൈസ സേവിംഗ് ഉണ്ടായിരുന്നത് കൊണ്ട് ഡൌണ് പേമെന്റ് നടത്താം എന്ന് തീരുമാനിച്ചു.\nചിന്നുവും കുറച്ചു പൈസ തരാം എന്ന് പറഞ്ഞെങ്കിലും ബൈജു അത് നിരസിച്ചു. അതൊക്കെ കല്യാണം കഴിഞ്ഞിട്ട് നിന്റെ കയ്യില് നിന്ന് വാങ്ങിച്ചോളാം എന്ന് അവന് പറഞ്ഞു. അടുത്ത ആഴ്ച ബുക്ക് ചെയ്യണം.\nPosted by ദുശ്ശാസ്സനന് at 8:31 AM\nMG April 8, 2011 at 5:33 PM\nബൈജു വാങ്ങുന്ന കാര് ഫോര്‍ഡ് Fiestaaa!!ഹും... ഹും... എല്ലാം മനസിലായി വരുന്നുണ്ട് ദുശു മാഷേ !!! :P\nTypist | എഴുത്തുകാരി April 8, 2011 at 5:36 PM\nകാർ ഏതാണെന്നു് പറഞ്ഞില്ലല്ലോ!\nഫെനില് April 9, 2011 at 4:27 PM\nഎന്തിനാ ചിന്നു പൈസ തരാം എന്ന് പറഞ്ഞിട്ട് നിരസിച്ചത്.ചുമ്മാ മേടിക്കത്തില്ലായിരുന്നോ.എന്തായാലും അവസാനം അടിച്ചു പിരിയെണ്ടതല്ലേ അപ്പോള് ഇതെങ്കിലും ലാഭം ആയിരിക്കുമല്ലോ\nshinod April 11, 2011 at 2:37 PM\nഎനിക്ക് സൈക്കിളല്ലാതെ ഒരു വണ്ടീം ഓടിക്കാന് അറിയില്ല.\n(അല്ല രണ്‍റ്റ് ചക്രം മാത്രമുള്ള വണ്ടി വീഴാതെ ഓടിക്കുന്നതല്ലേ കഴിവ്.)\nഅതുകൊണ്ട് വണ്ടോയ്യോട്ടപ്പഠനം വളരെ ഇഷ്ടായി.\nസാധാരണ മനുഷ്യനുള്ള അസാധാരാണ യന്ത്രമാണ് കാറ്. കലക്കി\nCaptain Haddock April 11, 2011 at 4:42 PM\n"അത് കേട്ട് ചിന്നു ആകെ നാണിച്ചു തല താഴ്ത്തി തറയില് കാല്‍വിരല് കൊണ്ട് ജാവ എന്നെഴുതി."\nഹമ്മേ...ചത്ത് !!!!! ഈ വരികള് ഞാന് ഇതാ പൊക്കികൊണ്ട് പോകുന്നു...ഇനി മേല്ലാല്, എനിക്ക് മാത്രേ ഈ വരികള്‍ക്ക് കോപ്പി റൈറ്റ് ഉണ്ടാവൂ എന്ന് ഇതിന്നാല് അറിയിച്ചു കൊള്ളുന്നു.\nദുശ്ശാസ്സനന് May 22, 2011 at 10:56 AM\nഅതെടുത്തോ ക്യാപ്ടാ ... സന്തോഷത്തോടെ തന്നിരിക്കുന്നു :)\nശാലിനി May 26, 2011 at 3:34 PM\nഈ വരികള് ഞാന് അടിച്ചു മാറ്റണം എന്ന് വിചാരിച്ചതാ, അത് ക്യാപ്റ്റന് കൊണ്ടോയി.. സാരമില്ല അടുത്ത ഭാഗത്തില് എനിക്കിഷ്ട്ടപെടുന്ന വരി ഞാന് ഇപ്പൊ തന്നെ ബുക്ക് ചെയ്യുന്നു.. തരണേ..\nനോവല് കലക്കുന്നുണ്ട്.. വേഗം വേഗം അടുത്ത ഭാഗങ്ങള് പോസ്റ്റ് ചെയ്യണേ..\nദുശ്ശാസ്സനന് May 26, 2011 at 9:04 PM\nതരാം ശാലിനീ .. പക്ഷെ കുറച്ചു ബാക്കി വച്ചേക്കണം. :)\nഈ വിഷുത്തലേന്നു - പ്രകാശം നിറഞ്ഞ ഒരു ഓര്‍മ...


കേന്ദ്ര സർക്കാർ ജാതി സംവരണം നിർത്തലാക്കി സാമ്പത്തിക സംവരണം നടപ്പിലാക്കാൻ തീരുമാനിച്ചോ ...? - FactCrescendo | The leading fact-checking website in India\nThambhuran Tsy എന്ന ഫേസ്‌ബുക്ക് പ്രൊഫൈലിൽ നിന്നും Janam TV Club എന്ന പേജിലേക്ക് പോസ്റ്റ് ചെയ്ത ഒരു വാർത്തയാണ് ഇവിടെ നൽകിയിരിക്കുന്നത്.”ഷെയർ മാക്സിമം.\nതീരുമാനങ്ങളുമായി ജന പ്രിയ\nഅടുത്ത ചിത്രമായ നീക്കവുമായി\nകേന്ദ്ര സർക്കാർ വീണ്ടും\nഇനി ഇന്ത്യയിൽ ജാതി\nസംവരണത്തിന് പകരം സാമ്പത്തിക\nപിന്നോക്കം നിൽക്കുന്ന മുന്നോക്ക\n10 ശതമാനം സംവരണം ഏർപ്പാടാക്കുമെന്നത്\nനരേന്ദ്ര മോദിയുടെ തെരഞ്ഞടുപ്പ്\nസർക്കാരിന്റെ അടുത്ത ലക്ഷ്യം\nസൂചനയാണ് ആർഎസ്എസ് മേധാവി\nനിൽക്കുന്നവർക്ക് കേന്ദ്ര സർക്കാരിലും\nസ്വകാര്യ സ്ഥാപനങ്ങളിൽ ഉൾപ്പടെ\nവിദ്യാഭ്യാസത്തിലും പത്ത് ശതമാനം\nവ്യവസ്ഥ ചെയ്യുന്ന ഭരണ ഘടനാ\nബേദഗതി ബിൽ ലോക്സഭാ\nതമ്പുരാൻ Tsy.” എന്ന അടിക്കുറിപ്പുമായി പ്രധാനമന്ത്രി നരേന്ദ്രമോദിയുടെ ചിത്രവും “ചരിത്രപരമായ തീരുമാനങ്ങളുമായി മോഡി സർക്കാർ. ഇനി ഇന്ത്യയിൽ ജാതി സംവരണമല്ല. സാമ്പത്തിക സംവരണം. പുതിയ ബില്ലുമായി കേന്ദ്ര സർക്കാർ” എന്ന വാചകങ്ങളും നൽകിയിട്ടുണ്ട്.\nഅതായത് ജാതി സംവരണം കേന്ദ്രസർക്കാർ നിർത്തലാക്കുന്നുവെന്നും പകരം സാമ്പത്തിക സംവരണം പ്രാബല്യത്തിൽ വരുത്താൻ ഉദ്ദേശിക്കുന്നുവെന്നും പോസ്റ്റിലൂടെ അറിയിക്കുന്നു. ഈ വിവരം സത്യമാണോ എന്ന് നമുക്ക് അറിയാൻ ശ്രമിക്കാം\nഈ പോസ്റ്റിൽ നൽകിയിട്ടുള്ള വാർത്തയുടെ കീ വേർഡ്‌സ് ഉപയോഗിച്ച് ഞങ്ങൾ വാർത്തകൾ തിരഞ്ഞു നോക്കി. എന്നാൽ ജാതിസംവരണം കേന്ദ്ര സർക്കാർ നിർത്തലാക്കുന്നുവെന്നും സാമ്പത്തിക സംവരണം നടപ്പിലാക്കാൻ പോകുന്നുവെന്നും ഇതുവരെ ഒരു വാർത്തയും പുറത്തു വന്നിട്ടില്ല. സാമ്പത്തികമായി പിന്നോക്കം നിൽക്കുന്ന മുന്നോക്ക വിഭാഗത്തിന് പത്തു ശതമാനം സംവരണം ഏർപ്പാടാക്കുന്ന ബിൽ പോസ്റ്റിൽ പറയുന്നതുപോലെ\nലോക്സഭ ജനുവരിയിൽ ഈ ബിൽ പാസ്സാക്കിയിരുന്നു.\narchived link business today\nമുസ്‌ലിം സ്ത്രീ സുരക്ഷയെ ലക്ഷ്യമാക്കി മുത്തലാഖ് ബിൽ ഇത്തവണത്തെ കേന്ദ്ര സർക്കാർ പാസ്സാക്കിയിരുന്നു. കാശ്മീരിന് പ്രത്യേക പദവി നൽകുന്ന ഭരണഘടനയുടെ ആർട്ടിക്കിൾ 370 എടുത്തു നീക്കി എന്ന് പോസ്റ്റിൽ പറയുന്നതും യാഥാർഥ്യമാണ്. എന്നാൽ ജാതി സംവരണം നീക്കം ചെയ്ത് സാമ്പത്തിക സംവരണം ഏർപ്പാടാക്കുന്ന ചർച്ചയോ തീരുമാനങ്ങളോ ഇതുവരെ ഉണ്ടായിട്ടില്ല. പോസ്റ്റിലെ ആ വാദഗതി തെറ്റാണ്.\nഇത് സംബന്ധിച്ച് ആർഎസ്എസ് മേധാവി മോഹൻ ഭാഗവത് സർക്കാരിന് നിർദ്ദേശം നൽകി എന്നാണ് പോസ്റ്റിൽ നൽകിയിരിക്കുന്ന വിവരം. അദ്‌ദേഹത്തിന്‍റെ പ്രസംഗത്തിന്‍റെ പ്രസക്ത ഭാഗം എൻഡിടിവി പ്രസിദ്ധീകരിച്ചിട്ടുണ്ട് . അതിന്‍റെ പരിഭാഷ ഇപ്രകാരമാണ്. “സംവരണത്തെ അനുകൂലിക്കുന്നവരും അതിനെതിരായവരും തമ്മിൽ യോജിപ്പുള്ള അന്തരീക്ഷത്തിൽ സംഭാഷണം നടത്തണമെന്ന് രാഷ്ട്രീയ സ്വയംസേവക സംഘം (ആർ‌എസ്‌എസ്) മേധാവി മോഹൻ ഭഗവത് പറഞ്ഞു”.\nന്യൂഡൽഹിയിലെ ഇന്ദിരാഗാന്ധി നാഷണൽ ഓപ്പൺ യൂണിവേഴ്‌സിറ്റിയിൽ (ഇഗ്നോ) ആർ‌എസ്‌എസ് അഫിലിയേറ്റഡ് ശിക്ഷ സംസ്‌കൃത ഉത്തൻ നയാസ് സംഘടിപ്പിച്ച മത്സരപരീക്ഷകളെക്കുറിച്ചുള്ള പ്രോഗ്രാം ആയ ഗ്യാനോത്സവിന്‍റെ സമാപന സമ്മേളനത്തിൽ സംസാരിക്കുകയായിരുന്നു അദ്ദേഹം.”\narchived link ndtv video\nപോസ്റ്റിൽ ചിത്രരൂപത്തിൽ നൽകിയിരിക്കുന്ന ഭാഗത്ത് നൽകിയിരിക്കുന്ന വാർത്ത തെറ്റാണ്. വിവരണത്തിൽ നൽകിയിരിക്കുന്ന കാര്യം അതേസമയം സത്യവുമാണ്. പോസ്റ്റിൽ കൂടുതൽ ശ്രദ്ധ ആകർഷിക്കുന്ന ഭാഗം ചിത്രരൂപത്തിൽ നൽകിയ ഭാഗം തന്നെയാണ്. അവിടെ നൽകിയിരിക്കുന്ന വാർത്ത വസ്തുതാപരമായി തെറ്റാണ്.\nഈ പോസ്റ്റിൽ ചിത്രത്തിന്‍റെ രൂപത്തിൽ നൽകിയിരിക്കുന്ന ഭാഗത്തുള്ള വാർത്ത പൂർണ്ണമായും തെറ്റാണ്. കേന്ദ്ര സർക്കാർ ജാതി സംവരണം നിർത്തലാക്കി സാമ്പത്തിക സംവരണം നടപ്പിലാക്കുന്നു എന്ന കാര്യത്തിൽ സർക്കാർ ഭാഗത്തു നിന്ന് ഇതുവരെ ചർച്ചകളോ തീരുമാനങ്ങളോ ഉണ്ടായിട്ടില്ല. എന്നാൽ പോസ്റ്റിലെ വിവരണത്തിൽ നൽകിയിട്ടുള്ള കാര്യങ്ങൾ സത്യമാണ്. പോസ്റ്റിൽ യഥാർത്ഥ വാർത്തയോടൊപ്പം തന്നെ തെറ്റായ വാർത്തയും നൽകിയിട്ടുണ്ട്. അതിനാൽ ഞങ്ങൾ ഈ പോസ്റ്റ് മിശ്രിത വിഭാഗത്തിൽ പെടുത്തുന്നു\nTitle:കേന്ദ്ര സർക്കാർ ജാതി സംവരണം നിർത്തലാക്കി സാമ്പത്തിക സംവരണം നടപ്പിലാക്കാൻ തീരുമാനിച്ചോ …?


1000 രൂപയ്ക്ക് ഒരു ചായ കുടിക്കണോ? വരൂ, കൊൽക്കത്തയിലേക്ക് |\n1000 രൂപയ്ക്ക് ഒരു ചായ കുടിക്കണോ? വരൂ, കൊൽക്കത്തയിലേക്ക്\nമനോരമ ലേഖകൻ March 04, 2021 03:57 PM IST\nRepresentative image, Credit : Amith Nag / shutterstock\nനല്ലൊരു ചായ കുടിക്കാൻ എത്ര രൂപ വരെ മുടക്കും? നല്ല രുചിക്ക് എങ്ങനെ വിലയിടുമെന്നു ചായപ്രേമികൾ മറുചോദ്യമെറിഞ്ഞേക്കാം. എന്തായാലും ലോകത്തിലെ ഏറ്റവും ശുദ്ധമായ ചായ കുടിക്കാനാണ് ആഗ്രഹമെങ്കിൽ കാശു നോക്കണ്ടാ, നേരേ കൊൽക്കത്തയ്ക്കു വിടാം. അവിടെ, മുകുന്ദപുരിൽ നിർജാഷ് എന്നു പേരുള്ള ഒരു ചെറിയ ചായക്കടയുണ്ട്. ചായക്കടയെന്നാൽ ഒരു വലിയ കുടയും ചുറ്റും നിരത്തിയിട്ട കുറേ പ്ലാസ്റ്റിക് കസേരകളും നടത്തിപ്പുകാരനായി പാർഥ പ്രതിം ഗാംഗുലി എന്ന ചായ സ്പെഷലിസ്റ്റും. അവിടെ, പാർഥ വിൽക്കുന്ന സ്പെഷൽചായയ്ക്കു വില ഗ്ലാസിന് 1000 രൂപയാണ്! കിലോയ്ക്കു മൂന്നു ലക്ഷം രൂപ വിലയുള്ള ബോ–ലേ തേയിലയാണ് അതിനുപയോഗിക്കുന്നത്.\nബട്ടർലി ഡെലീഷ്യസ് ചൂട് ചായ! വൈറൽ വിഡിയോ\nനിർജാഷിൽ നൂറിലേറെത്തരം ചായകളാണ് ചായപ്രേമികളെ കാത്തിരിക്കുന്നത്; ഗ്ലാസിനു 12 രൂപ മുതൽ 1000 രൂപ വരെ വിലയുള്ളവ. രൂചി കൂടും തോറും വിലയും കൂടുമെന്നുള്ളതു കൊണ്ട് ചായവിലയെപ്പറ്റി ആരും പരാതി പറയാൻ സാധ്യതയില്ല. ഫെർമെന്റും ഓക്സിഡൈസും ചെയ്‌തും തയാറാക്കുന്ന ബോ - ലേ എന്ന ചൈനീസ് ചായപ്പൊടിയ്ക്ക് സാധാരണ തേയിലപ്പൊടി തയാറാക്കുന്നതിനെക്കാൾ മൂന്നിരട്ടി ചെലവാണ്. ദീർഘനാൾ കേടുകൂടാതെ സൂക്ഷിക്കാനും സാധിക്കും.\nകൊൽക്കത്തയിലെ വളരെ പ്രസിദ്ധമായ ഈ ടീ സ്റ്റാൾ ചായപ്രേമികൾ ഒരിക്കലെങ്കിലും സന്ദർശിക്കണം.\nEnglish Summary : A Special Tea Worth 1000 Rupees Per Cup!


കടൽക്ഷോഭം രൂക്ഷം; പുത്തൻകടപ്പുറത്ത് കടൽഭിത്തി പൂർണമായും തകർന്നു | sea wave rise sea wall collapsed in parappanangadi puthankadappuram\nകടൽക്ഷോഭം രൂക്ഷം; പുത്തൻകടപ്പുറത്ത് കടൽഭിത്തി പൂർണമായും തകർന്നു\nParappanangadi, First Published 20, Jul 2020, 9:17 PM\nതകർന്ന ഭിത്തി സമയബന്ധിതമായി നന്നാക്കിയില്ലെങ്കിൽ വൻ ദുരന്തമുണ്ടാകുമെന്ന ഭീതിയിലാണ് ജനം.\nപരപ്പനങ്ങാടി: മലപ്പുറം പരപ്പനങ്ങാടി തീര പ്രദേശങ്ങളില് കടലാക്രമണം രൂക്ഷമാകുന്നു. കെട്ടുങ്ങൽ, സദ്ദാംബീച്ച്, പുത്തൻകടപ്പുറം, ഒട്ടുമ്മൽ, ചാപ്പപ്പടി, അങ്ങാടി, ആലുങ്ങൽബീച്ച് എന്നീ ഭാഗങ്ങളിൽ കടലാക്രമണം വലിയ നാശം വിതച്ചു. പുത്തൻകടപ്പുറത്ത് കടൽഭിത്തി കടലാക്രമണത്തില് പൂർണമായും തകർന്നു.\nഇതോടെ തീരമാലകൾ സമീപത്തെ പറമ്പിലേക്ക് ആഞ്ഞടിക്കുകയാണ്. 45 വർഷം മുമ്പ് നിർമ്മിച്ച കടൽഭിത്തി കഴിഞ്ഞ ആറ് വർഷമായി കടലാക്രമണത്തിൽ മണ്ണൊലിച്ചു പോയതിനെ തുടർന്നും മറ്റും തകർന്നിട്ടുണ്ട്. ഇവിടെയും മറ്റു ഭാഗങ്ങളിലും കടൽഭിത്തി പുനർ നിർമ്മിക്കാൻ ഫണ്ട് അനുവദിച്ചതായി പറയുന്നുണ്ടെങ്കിലും ദുർബലമായ ഭാഗത്തൊന്നും ഇതുവരെ കല്ലിടാൻ അധികൃതർക്കായിട്ടില്ല.\nതകർന്ന ഭിത്തി സമയബന്ധിതമായി നന്നാക്കിയില്ലെങ്കിൽ വൻ ദുരന്തമുണ്ടാകുമെന്ന ഭീതിയിലാണ് ജനം. തകർന്ന ഭാഗം അറ്റകുറ്റപ്പണി നടത്തി ബലപ്പെടുത്തി സംരക്ഷിക്കാൻ ബന്ധപ്പെട്ടവർ നടപടി സ്വീകരിക്കമെന്ന ആവശ്യം വീണ്ടും ശക്തമായിട്ടുണ്ട്.\nLast Updated 20, Jul 2020, 9:17 PM


‘എന്നോട് ക്ഷമിക്കണം’; ഇന്ത്യയോടേറ്റ പരാജയത്തില് ബംഗ്ലാദേശ് ആരാധകരോട് മാപ്പ് പറഞ്ഞ പേസ് ബൗളര് റൂബല് ഹുസൈന് | Malayalam UK\nMarch 20 10:14 2018 by News Desk 5\tPrint This Article\nധാക്ക: ത്രിരാഷ്ട്ര ടൂര്‍ണമെന്റിന്റെ ഫൈനലില് ഇന്ത്യയോട് അപ്രതീക്ഷിത തോല്‍വി ഏറ്റുവാങ്ങിയതിന് കാരണമായതില് ആരാധകരോട് മാപ്പ് പറഞ്ഞ് ബംഗ്ലാദേശ് പേസ് ബൗളര് റൂബല് ഹുസൈന്. ബംഗ്ലാ കടുവകള് ജയം ഉറപ്പിച്ച മത്സരത്തില് റൂബെല് എറിഞ്ഞ 19ാമത്തെ ഓവറാണ് ഇന്ത്യക്ക് അനുകൂലമായത്. അവസാന രണ്ട് ഓവറില് മികച്ച രീതിയില് ബാറ്റ് ചെയ്ത ദിനേശ് കാര്‍ത്തിക്കിന്റെ പ്രകടനമാണ് ടീം ഇന്ത്യക്ക് വിജയം സമ്മാനിച്ചത്.\n‘മത്സരത്തിന് ശേഷം ഞാന് വളരെ നിരാശനാണ്. ജയിക്കുമെന്ന് ഉറപ്പായ സാഹചര്യത്തില് പരാജയപ്പെടുമെന്ന് ഒരിക്കലും കരുതിയിരുന്നില്ല. എല്ലാവരോടും ഞാന് ക്ഷമ ചോദിക്കുകയാണ്. ദയവായി എന്നോട് എല്ലാവരും ക്ഷമിക്കണം റൂബല് ഫേസ്ബുക്കില് കുറിച്ചു. മത്സര ശേഷം ഗ്രൗണ്ടില് നിരാശനായി മുട്ടു കുത്തിയിരുന്ന റൂബലിനെ സഹകളിക്കാര് ആശ്വസിപ്പിക്കുന്ന വീഡിയോ നേരത്തെ പുറത്ത് വന്നിരുന്നു.\nശ്രീലങ്കയെ കടുത്ത പോരാട്ടത്തില് കീഴടക്കി ഫൈനലിലെത്തിയ ബംഗ്ലാദേശ് മികച്ച പ്രകടം കാഴ്ച്ചവെച്ചങ്കിലും ദിനേശ് കാര്‍ത്തിക്കിന്റെ മിന്നും പ്രകടനം ഇന്ത്യയ്ക്ക് വിജയം സമ്മാനിക്കുകയായിരുന്നു. അവസാന രണ്ട് ഓവറില് എട്ടു പന്തുകള് മാത്രം നേരിട്ട ദിനേശ് കാര്‍ത്തിക്ക് 29 റണ്‍സാണ് അടിച്ചുകൂട്ടിയത്. റൂബല് എറിഞ്ഞ 19ാം ഓവറില് 22 റണ്‍സ് വയങ്ങിയിരുന്നു.